Muzaahara Thah Huttalumah George Floyd Ge Beybe Govaalaifi! - Vaguthu\nމުޒާހަރާތައް ހުއްޓާލުމަށް ޖޯޖް ފްލޮއިޑްގެ ބޭބެ ގޮވާލައިފި!\nދާދި ފަހުން އެމެރިކާގައި ކަޅު ނަސްލުގެ މީހެއް ކަމުގައިވާ ޖޯޖް ފްލޮއިޑް، ފުލުހަކު މަރާލުމާއި ގުޅިގެން އެ ގައުމުގެ އެކި ކަންކޮޅުތަކުގައި ވަރުގަދަ މުޒާހަރާތައް ކުރަމުން އަންނައިރު، މީހުންނަށާއި ތަކެއްޗަށް ގެއްލުން ލިބޭ ގޮތަށް ކުރިއަށް ގެންދާ މުޒާހަރާތައް ހުއްޓާލުމަށް ޖޯޖް ފްލޮއިޑްގެ ބޭބެ ގޮވާލާފައިފިއެވެ.\nޖޯޖްގެ ބޭބެ ކަމުގައިވާ ޓެރަންސް ފްލޮއިޑް ބުނެފައި ވަނީ މުޅި އެމެރިކާގައި މުޒާހަރާގެ ނަމުގައި މީހުންގެ ފިހާރަތައް ލޫޓުކޮށް، އާއްމުންނާއި ފުލުހުންގެ ވެހިކަލްތަކުގައި. ހުޅު ޖެހުން ހުއްޓާލަން ޖެހޭ ކަމަށާއި، އެއިން އެއްވެސް ކަމެއް ކޮށްގެން ވެސް، އޭނާގެ ކޮއްކޮ އަނބުރައި މި ދުނިޔެ އަށް ނުގެނެވޭނެ ކަމަށެވެ.\n” ތިކުރާ އެއްވެސް ކަމަކުން ޖޯޖް އަނބުރައެއް ނުގެނެވޭނެ. ތިކަންކަން ކުރާއިރު މިވަގުތަށް ހިތްހަމަޖެހުމެއް ލިބިދާނެ. އެކަމަކު މަސްތުވާތަކެއްޗެކޭ އެއްފަދައިން މިކަމުގައިވެސް ފަހުން މިކަމަށް ބަލާފަ ހިތަށް އަރާނެ ތިމަންނަ މެންނަަށް މި ކުރެވުނީ ކީއް ބާވައޭ“ ޓެރަންސް ބުނެފައިވެއެވެ.\nއެމެރިކާގައި މިހާރު އެންމެ ގަދައަށް މުޒާހަރާތައް ކުރަމުން އަންނަނީ ފްލޮއިޑް މަރާލި މިނިއާޕޮލިސްގަ އާއި އެ ގައުމުގެ ކެލިފޯނިއާގައެވެ. މީގެ އިތުރުންވެސް އެހެން ސިޓީތަކުގައިވެސް އެތައް އާއްމު ރައްޔިތުންނެއް ދަނީ މަގުތައް މައްޗައް ނިކުމެ ނަސްލީ ތަފާތު ކުރުންތައް ނައްތާލުމަށް ގޮވާލައި، ވަރުގަދަ މުޒާހަރާތަކެއް ކުރަމުންނެވެ.\nފްލޮއިޑްގެ އެއްވެސް ކުށަކާއި ނުލައި އޭނާ ހައްޔަރުކޮށް، ބިންމަތީ ބާއްވައި 8 މިނެޓު ވަންދެން ފުލުހަކު ވަނީ ފްލޮއިޑްގެ ކަރު މަތީގައި ކަކޫ އަޅައިގެން އޮވެފައެވެ. މިއާއިއެކު ފްލޮއިޑް ނޭވާ ނުލެވޭކަމަަށް 15 ފަހަރެއްގެ މަތިން ބުނި ނަަމަވެސް ފުލުސް މީހާ އޭނާގެ ކަކޫ ނެގީ ފްލޮއިޑްގެ ހަށިގަނޑުން ހަރަކާތްވެސް ހުއްޓުނުތާ3މިނެޓު ފަހުންނެވެ.\nޖޫން 2, 2020 20:00\nބަލަ އެހެން ނު ވަނި މަސްހުރު ފިހަރަތައް ލުޓުވަ ވިޔަފަރިތަކައް ގެލުން ދި އެކަމަ ނުގުޅެެކަންކަން މުސަހަރަ ކުރަފަރައްޔް ތަކުން ކުރަނި ަަަަަަަަަަަަަަންްްްް ްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްް\nޖޫން 3, 2020 00:28\nޓްވިންޓަވަރ ގޮއްވާލުމުން އަފްޣާނިސްތާން ތަޅާއި ސުއްނާފަތި ކުރީމާ ޓަވަރު ހެދުނުތަ ؟


Faris ge hukum thanfeez kurun fas kurumaa medhu miadhu goiy ninmanee\nފާރިސް މައުމޫން: ހުކުމް ތަންފީޒުކުރުމާމެދު މިއަދު ގޮތް ނިންމާނެ - އަހުމަދު ޝުރާއު | އަވަސް\nދިއްގަރު ދާއިރާާގެ މެންބަރު އަހުމަދު ފާރިސް މައުމޫންގެ މައްޗަށް ކުރިމިނަލް ކޯޓުން އިއްވާފައިވާ ހުކުމް ތަންފީޒުކުރުން ފަސްކުރުމާމެދު ހައިކޯޓުން މިއަދު ގޮތެއް ނިންމުމަށް ނިންމައިފި އެވެ.\nއެ ހުކުމް ފާރިސް މިހާރު ތަންފީޒުކުރަމުންދާއިރު ހުކުމް އިސްތިއުނާފުކުރުމަށް ހުށަހެޅި މައްސަލާގެ ޝަރީއަތް މިއަދު ހައިކޯޓުގައި ހެނދުނު ވަނީ ފަށާފަ އެވެ. އެ އަޑުއެހުމުގައި ފާރިސްގެ ފަރާތުން ވަނީ ހުކުމް ތަންފީޒުކުރުން ފަސްކޮށްދިނުމަށް އެދިފަ އެވެ.\nއެ ހުށަހެޅުމާ ގުޅޭ ގޮތުން މައްސަލަ ބައްލަވާ ފަނޑިޔާރުންގެ ބެންޗްގެ ރިޔާސަތުގައި އިންނެވި ފަނޑިޔާރު މުހައްމަދު ފައިސަލް ވިދާޅުވީ މިއަދު ފާރިސްގެ ހުކުމް ތަންފީޒުކުރުން ފަސްކުރުމާ ގުޅޭ ގޮތުން ގޮތެއް ނިންމައި އެ ދެ ފަރާތަށް ވެސް އެކަން އަންގާނެ ކަމަށެވެ. މައުލޫމާތު ލިބިފައިވާ ގޮތުގައި މިއަދު މެންދުރުފަހު އެ ނިންމުން ހައިކޯޓުން ނިންމާނެ އެވެ.\nމިއަދު ވަނީ ކުރިމިނަލް ކޯޓުގެ ހުކުމް ފާރިސްގެ ފަރާތުން އިސްތިއުނާފުކުރި ސަބަބުތައް ޝަރީއަތަށް ހުށަހަޅާފަ އެވެ. ގިނަ ކަންތައްތަކެއް ފާރިސްގެ ފަރާތުން ފާހަގަކޮށްފައިވެ އެވެ. އެގޮތުން ޕީޕީއެމްގެ ދިދަ ބޭނުންކުރި ކަމަށް ބުނެ ފާރިސްގެ މައްޗަށް ދައުވާ އުފުލާފައިވަނީ އޭނާއާމެދު ތަފާތުކޮށް އަމަލުކުރާތީ ކަމަށެވެ. ފާރިސް ނޫނަސް ޕީޕީއެމްގެ ދިދަ އެހެން މެންބަރުން ވެސް ބޭނުންކުރިކަން އަންގައިދޭ ހެކި ހުށަހަޅާފައިވީ ނަމަވެސް އެއިން އެއްވެސް ކަމަކަށް ރިޔާއަތް ނުކުރާ ކަމަށް ފާރިސްގެ ވަކީލް އިބްރާހިމް ޝަމީލް ވިދާޅުވި އެވެ.\nޝަމީލް ވިދާޅުވީ، މައްސަލާގެ ތަހުގީގު ވެސް ހިންގާފައިވަނީ ގާނޫނާ ހިލާފަށް ކަމަށާއި ޝަރީއަތް ހިންގިއިރު ވެސް ޖިނާއީ އިޖުރާއަތުގެ ގާނޫނާ ހިލާފަށް އަމަލުކޮށްފައިވާ ކަމަށެވެ. އެގޮތުން ފާރިސްގެ ފަރާތުން ހުށަހެޅި ދިފާއީ ހެކިން އެއްވެސް ސަބަބެއް ދެއްކުމެއް ނެތި ހާޒިރުނުކުރިކަން ފާހަގަކުރެއްވި އެވެ. ދިފާއުގައި ގިނަ ހެކިތަކެއް ފާރިސްގެ ފަރާތުން ހުށަހެޅި ހާޒިރުކުރީ އެންމެ ހަ ހެއްކެވެ. އޭނާގެ ފަރާތުން ހުށަހެޅި ކިތާބީ އެއްވެސް ހެއްކަކަށް ހުކުމް ކުރުމުގައި ރިޔާއަތް ނުކުރާކަން ވެސް ޝަމީލް ފާހަގަކުރެއްވި އެވެ.\nދައުލަތުން ހުށަހެޅި ދެ ހެކިންގެ ހެކި ބަސް ސިއްރުން ނަގާފައިވަނީ ޖިނާއީ އިޖުރާއަތުގެ ގާނޫނާއި އިސްލާމީ އުސޫލުތަކާ ވެސް ހިލާފަށް ކަމަށް ޝަމީލް ވިދާޅުވި އެވެ. ޝަމީލް ވިދާޅުވި ގޮތުގައި ސިއްރުން ހެކި ބަސް ނެގޭނެ ގޮތެއް ހެއްކާ ބެހޭ ގާނޫނެއްގައި އަދި އިސްލާމީ ޝަރީއަތުގައި ނެތެވެ. އޭގެއިތުރުން ޝަރީއަތް ފެށުމުގެ ކުރިން ހުށަހަޅާ ހުށަހެޅުންތަކުގައި ހެކިން ސިއްރުކުރަން ދައުލަތުން ނޭދޭ ކަމަށާއި ދައުލަތުން އެ މަރުހަލާގައި ހެކި ސިއްރު ކުރަން ނޭދޭއިރު ސިއްރުން ހެކި ބަސް ނެގޭނެ ހަމައެއް ނޯންނާނެ ކަމަށެވެ.\nޝަމީލް ވިދާޅުވި ގޮތުގައި ސިއްރު ހެކިވެރިން ތަހުގީގަށް ދިން ބަޔާންތައް ފާރިސްއަށް ނުދައްކާ ސިއްރު ކުރީ ވެސް ޖިނާއީ އިޖުރާއަތުގެ ގާނޫނާ ހިލާފަށް ކަމަށެވެ. ހެކި ސިއްރުކުރަން ދައުލަތުން ކޯޓަށް ދޮގު މައުލޫމާތު ދިންކަން ވެސް ފާހަގަކުރެއްވި އެވެ. އެގޮތުން ހެކި ސިއްރުކުރުމުގެ ބޭނުމަކީ ފާރިސްގެ ފަރާތުން އެމީހުންނަށް އިގްތިސޯދީ ގެއްލުމެއް ވެދާނެތީ ކަމަށް ދައުލަތުން ބުނި ނަމަވެސް ހެކި ބަސް ދެމުން އެ ދެ މީހުން ވެސް ވަނީ އެފަދަ ގެއްލުމެއް ފާރިސްގެ ފަރާތުން އެމީހުންނަށް ނުލިބޭނެ ކަމަށް ބުނެފައިވާކަން ޝަމީލް ފާހަގަކުރެއްވި އެވެ.\nއެ ދެ ހެކިވެރިން ހެކި ބަސް ދިންއިރު ފުށުއަރާ ގިނަ ކަންތައްތަކެއް ހުރިއިރު ދޮގު ހެކި ބަސް ދީފައިވާކަން ވެސް ހާމަވާ ކަމަށް ޝަމީލް ވިދާޅުވި އެވެ. އެގޮތުން އެއް ފަހަރު ފާރިސް އިންނެވީ ޕީޕީއެމްގެ ލޯގޯ ހިފައިގެން ކަމަށް ބުނާއިރު އަނެއް ފަހަރު ލޯގޯ އިނީ ދިދައިގަ ކަމަށް ހެކިވެރިއެއް ބުނެފައިވާ ކަމަށެވެ. އަދި ފާރިސް އެ ދުވަހު ދެއްކެވި ވާހަކަތައް ހެކިވެރިންގެ ހަނދާނުގައި ނެތްކަން ވެސް ޝަމީލް ފާހަގަކުރެއްވި އެވެ.\nފާރިސްގެ މައްޗަށް ސަހުޝު އޮޅުވާލުމުގެ ދައުވާ އުފުލީ ހުއްދަ ކަމެއް ކުރުން ކަމަަށާއި އޭނާ އެ ނޫސްވެރިންގެ ބައްދަލުވުމުގައި ބައިވެރިވެވަޑައިގެންނެވިއިރު އޭނާ ޕީޕީއެމްއިން ވަކިކޮށްފައިނުވާ ކަމަށް ޝަމީލް ވިދާޅުވި އެވެ. އޭރު ރައްޔިތުންގެ މަޖިލީހުގައި ވެސް އޭނާގެ ޕާޓީއެއްގެ ގޮތުގައި ހިމަނާފައިވަނީ ޕީޕީއެމް ކަމަށެވެ. އަދި ފާރިސް ޕީޕީއެމް ވަކިކުރަން އަމަލުކޮށްފައިވަނީ އުސޫލުތަކާ ހިލާފަށް ކަމަށް ޝަމީލް ވިދާޅުވި އެވެ.\nޝަމީލް ވިދާޅުވީ ފާރިސް އެ ނޫސްވެރިންގެ ބައްދަލުވުމުގައި ބައިވެރިވެވަޑައިގެންނެވީ، ޕާޓީގެ ރައީސް މައުމޫން އަބްދުލްގައްޔޫމްގެ ހުއްދައާއެކު ކަމަށާއި އޭރު ވެސް އެމަނިކުފާނަކީ ޕާޓީގެ ރައީސް ކަމަށެވެ. ޕާޓީގެ މުސްތަޝާރު އަދި ކައުންސިލްގެ ހުއްދަ ފާރިސް ނުހޯދައްވާ ކަމަށް ބުނާއިރު އެ ހުއްދަ ހޯދަން ލާޒިމްކުރާ ގަވައިދެއް ނެތް ކަމަށް ވެސް ޝަމީލް ވިދާޅުވި އެވެ.\nމިއަދުގެ އަޑުއެހުމަށް ކަނޑައަޅާފައިވާ ވަގުތު ހަމަވުމުން ވަނީ އަޑުއެހުން ނިންމާލާފަ އެވެ. އަޑުއެހުން ނިންމާލައްވަމުން ފަނޑިޔާރު ފައިސަލް ވިދާޅުވީ އެ މައްސަލައަކީ ގިނަ ދުވަސްތަކެއްވެފައިވާ މައްސަލައަކަށްވާތީ އިތުރު އަޑުއެހުމެއް މި ހަފުތާގެ ތެރޭގައި ބާއްވާނެ ކަމަށެވެ. އަދި، މި ހަފުތާގެ ތެރޭގައި މައްސަލާގެ ހުކުމް އިއްވަވާނެ ކަމަށް ވެސް ފަނޑިޔާރު ވިދާޅުވި އެވެ.


America Ge Haalathah 2023 Gai Raajje Dhiun Varah Gaai: Shujaau - Vaguthu\n2023 ގައި ރާއްޖޭގެ ހާލަތުވެސް އެމެރިކާގެ ހާލަތަށް ދިއުމާއި ވަރަށް ގާތް ކަމަށް އިދިކޮޅު ޕީއެންސީގެ ނައިބު ރައީސް އިބްރާހިމް ޝުޖާއު ވިދާޅުވެއްޖެއެވެ.\nޝުޖާއު މިހެން ވިދާާޅުވެފައިވަނީ މިދިޔަ އަހަރު އެމެރިކާގައި ބޭއްވުނު ރިޔާސީ އިންތިހާބުގެ އެލެކްޓޯރަލް ވޯޓާއި މެދު ގޮތެއް ނިންމުމަށް އެ ގައުމުގެ ޤާނޫނު މަޖިލީހުގައި ތާވަލް ކޮށްފައި ވަނިކޮށް އިންތިހާބު ނާކާމިޔާބުވި ރައީސް ޑޮނާލްޑް ޑްރަމްޕްގެ ސަޕޯޓަރުން ކެޕިޓަލް ބިލްޑިންގްއަށް ވަދެ، ރޭ ހިންގި ހަމަނުޖެހުމާއި ގުޅިގެން ކުރެއްވި ޓްވީޓެއްގައެވެ.\nޝުޖާއު ވަނީ ރާއްޖޭގައި ކުރިޔަށް އޮތް ރިޔާސީ އިންތިހާބުގައިވެސް މިފަދަ ބޮޑު ހަމަނުޖެހުމެއް ހިނގާފާނެ ކަމަށް ލަފާ ކުރައްވާ ޓްވީޓެއް ކުރައްވާފައެވެ.\n"2020 ގައި ރާއްޖޭގެ ހާލަތުވެސް އެމެރިކާގެ ހާޅަތަށް ދިއުމާއި ވަރަށް ގާތް. ރައްޔިތުން ނިކުމެ މި ނުބައި، އަނިޔާވެރި ވެރިކަން އެމެރިކާ ރައްޔިތުން ބަދަލު ކުރި ގޮތަށް ކުރާނެ" ޝުޖާއު ކުރެއްވި ޓްވީޓްގައި ވިދާޅުވެފައެވެ.\n2023 gai Raajjey ge Haalathu ves America Haalathah dhiumaa varah gaaiy.Rayyithun Nukume Mi Nubai,Aniyaaveri Verikan America Rayyithun Badhalu kuri gothah kuraane.”Hamahilaa Ehenakun Nuvaaney” bune MDP in Halhuthaalukoh,Qaumu Halaboli kuraathan Dhivehin Dhekeyene.\n— Ibrahim Shujau 💙 (@shuja3831) January 7, 2021\nޝުޖާއު ވަނީ ވެރިކަން ކުރަމުންދާ މައި ޕާޓީ އެމްޑީޕީއިން ގައުމު ހަލަބޮލި ކުރުމަށް މީގެ ކުރިން އެތައް ފަހަރެއްގެ މަތިން ހަޅުތާޅަކޮށްފައިވާކަމަށް ވިދާޅުވެފައެވެ. އެގޮތުން "ހަމަހިލާ އެހެންނަކުން ނުވާނެ" އޭ ބުނެ 2013 ވަނަ އަހަރު އެމްޑީޕީއިން ގައުމުގައި ހަމަނުޖެހުން އުފައްދާ، މަސްލަހަތު ގެއްލުވާލި މަންޒަރު މާޒީގެ ސަފްހާތަކުންން ރައްޔިތުންނަށް ފެނިފައިވާނެ ކަމަށް އޭނާ ވިދާޅުވިއެވެ.\nއެމެރިކާގައި ހިންގަމުންދާ ހަމަނުޖެހުންތަކާ ގުޅިގެން ދުނިޔޭގެ އެކި ކަންކޮޅުތަކުން ގިނަ އަދަދެއްގެ ލީޑަރުން ގެންދަވަނީ ކަންބޮޑުވުން ފާޅު ކުރައްވާ، އެ ހަމަނުޖެހުންތައް ކުށްވެރި ކުރައްވަމުންނެވެ.\nކެޕިޓަލް ބިލްޑިންގައި ހިންގި ހަމަނުޖެހުންތަކަށް ފަހު، ވައިޓްހައުސްގެ އިސް3އޮފިޝަލަކުވެސް މިހާރު ވަނީ މަގާމުން އިސްތިއުފާ ދެއްވާފައެވެ. އޭގެ ތެރޭގައި ޓްރަމްޕްގެ ނޭޝަނަލް ސެކިއުރިޓީ އެޑްވައިޒާވެސް ހިމެނިވަޑައިގަންނަވައެވެ.\nޖެނުއަރީ 7, 2021 11:18\nޝުޖާއު ކަލޭ ތަލަ\nޖެނުއަރީ 7, 2021 11:19\nމާތްﷲ ގެ ވާގިފުލާއެކު 2023އ އަންނަން ވާއިރަށް މި ވެރިކަން ވެއްޓޭނެ ﷲ ގެ ކުޅަދުންވަންތަކާއެކު.\nޖެނުއަރީ 7, 2021 13:51\nދައުރު ނުނިމެނީސް ވެރިކަމެއް ވެއްޓިގެން ދިޔުމަކީ ގައުމަށް ވަރަށް ގެއްލުންބޮޑު ކަމެއްކަން އެއީ މިހާރު މިރާއްޖޭގެ ރައްޔަތުންނަށް ތަޖުރިބާ ކުރެވިފައިވާ ކަމެއް. ވީއިރު އެކަން ތަކުރާރުވުމަށް އެދުމަކީ ހެޔޮވިސްނޭ މީހުންގެ ގޮތެއްކަމުގައެއް ނުބެލެވޭ. ވެރިކަމުގައި ތިބިމީހުން ހަދަމުންދާ ގޯސްތައް ފާހަގަކޮށް އެކަންކަން ރަގަޅުކުރުމަށް ގާނޫނު ތަންދޭ ގޮތްތޮތަކުގެ ތެރެއިން ސަރުކާރަށް ޕްރެޝަރު ކުރަންވީ، ރަގަޅުނޫންނަމަ ވޯޓުނުދޭންވީ، ވޯޓަކީ ފައިސާތަކެއް ދިނީމަ ވިއްކާލެވޭ އެއްޗަކަށް ނަހަދަންވީ، ރަޢްޔަތުން ވިސްނަންވީ، މިހާރުވެސް ބޯމަތިވަމުން މިއަންނަނީ ވަރަށް މުހިންމު މަރުޙަލާއެއް- އެއީ ކައުންސިލް އިންތިޚާބު.


Addu badminton complex ge massaikaiy fashaifi | Mihaaru\nއައްޑޫ ބެޓްމިންޓަން ކޮމްޕްލެކްސްގެ މަސައްކަތް ކުރިއަށް ދަނީ.\n07 ސެޕްޓެމްބަރ 2019 - 12:04\nމި ކޮމްޕްލެކްސް އިމާރާތް ކުރަނީ ހިތަދޫ ޒުވާނުންގެ މަރުކަޒު ހުރި ބިމުގަ އެވެ.\nކޮމްޕްލެކްސްގެ މަސައްކަތް ވަރަށް ބާރަށް ކުރިއަށްދާ އިރު ހަތަރު ބެޑްމިންޓަން ކޯޓް އެކުލެވޭ ގޮތަށް ބެޑްމިންޓަން ހޯލަކާއި ބައިނަލްއަގްވާމީ މުބާރާތްތައް ކުޅެވޭ ގޮތަށް އިތުރު ވަސީލަތްތައް ގާއިމްކުރާނެ އެވެ. ދެ ބުރި އަށް ހަދާ ކޮމްޕްލެކްސްގެ މަސައްކަތް ކުރަނީ އައްޑޫ ޕީޕަލްސް ކޯޕަރޭޓް ސޮސައިޓީ (އޭޕީސީ) އިންނެވެ.\nއޭޕީސީ އަކީ ކައުންސިލްގެ 51 ޕަސަންޓް ހިއްސާ އާއި އައްޑޫ ރައްޔިތުން 49 ޕަސަންޓް ހިއްސާ އޮންނަ ގޮތަށް 2016 ގައި އުފެއްދި ކޯޕަރޭޓިވެކެވެ.\nAddu Badminton Complex ge masahkaiy kuriyah dhany. Mi mashroou aky @MinYouthSports ge faraathun APC aai havaalukohgen kuriyah gendhaa mashroou eh. Mi complex alhany bainal’aguvaamy mubaaraiythah kulhevey gothah vaseelaiythakaa eku4badminton court ekulevey hall eh himeney gothah pic.twitter.com/MtzljHsu3K\n— Addu City Council (@AdduCityCouncil) September 5, 2019\nޔޫތު މިނިސްޓްރީ އާއި އައްޑޫ ސިޓީ ކައުންސިލް ގުޅިގެން ހިންގާ މި މަޝްރޫއު އޭޕީސީއާ ހަވާލުކުރީ މިދިޔަ މެއި މަހުގެ 21 ގަ އެވެ. ބެޑްމިންޓަން ކޮމްޕްލެކްސް އަށް 6،061،191.4ރ. ހަރަދުވާ އިރު މަސައްކަތް ފަށާތާ 120 ދުވަހުގެ ތެރޭގައި ނިންމަން ޖެހެ އެވެ.\nއައްޑޫގައި ބެޑްމިންޓަން ކޮމްޕްލެކްސްއެއް ހަދަން ނިންމި އިރު، މި ސިޓީއަކީ ގައުމީ ފެންވަރުގައި ބެޑްމިންޓަނުން ކާމިޔާބީތަކެއް ވެސް ހޯދަމުން އަންނަ އަދި ބެޑްމިންޓަނަކީ އައްޑޫގެ ދެ ޖިންސުގެ ވަރަށް ގިނަ ބަޔަކު ކުޅެމުން އަންނަ ކުޅިވަރަކެވެ.\nބެޑްމިންޓަން ސ. ހިތަދޫ އައްޑޫ އައްޑޫ ސިޓީ ކައުންސިލް\nއައްޑޫ މީހުން މި ސަރުކާރު ހޮވީކީ ބެޑްމިންޓަން ނުކުޅެވިގެން ނޫން މިހާރުން މިހާރަށް ބާނާ މަސްކޮޅު ކިރާލާ ވަގުތުން ލާރި ލިބޭގޮތް ހަދަންވީ.\nއައްޑޫ މީހުންނަށް ރަގަޅު އެއްކަމެއްވެސް ދެން ނެތެއްނުު!!! މަސް ކިރޭގޮތް ހަދާއިރަށް ބުނާނެ ސަރުކާރު ހޮވީ މަސް ކިރޭގޮތް ހަދާކަށް ނޫނޭ...ކޮންމެސް އެހެން ކަމެކޭ.... ހުރިހާކަމެއްވެސް ކުރަން އެބަޖެހެއެއްނޫންތަ؟؟\nމިދެން ހަތެރެސްކަން ހަމަވެ ތަރައްގީފުރިހަމަވީހެން ހީވަނީ. ހަތަރު ކަންމުޑިޖަހާ މައްޗަށް ޓިނުގަޑެއް ނެގިއަސް ކޮމްޕޮލެކްސް އޭބުނީމަ ރަގަޅުވާނެ. ލިންކުރޯޑެއްވެސް ހަދާއެބައޮތް، މަގުތައްވެސް ހަދާފައެބައޮތް، "ރީޖަނަލް" ހޮސްޕިޓަލެއްއެބަހުރި ނަމުން ސިޓީއެއް. ؟؟؟\nމާލެއިން ބޭރުގަ ހަދާތަނަކަށްވާތީ ހަރަދުކުޑަކުރަން ހެނގަރެއް ހަދާލާ ވައްތަރު ޖަހަނީ. އެކަމަކު ހުޅުމާލޭމީހުން ރާޒުވާކުޅޭނެ ޖާގައެއްނެތިގެން ގައުމީ މައްސަލައަކަށްވެގެން ހެދިހޯލުވެސް ހުރީ ނިކަން ފެންވަރުގަ.\nކައުންސިލަށް ވަދެ ތިތަނުގެ ކުރެހުމެއް އޮތްތޯބަލާފަ ދެން ކޮމެންޓް ކޮށްބަލަ.... ބޯހަލާކު...!


SunOnline: Covishield ge stock dhen libeynee2hafthaa eh haa dhuvas fahun: HEOC\nކޮވިޝީލްޑުގެ ސްޓޮކް ދެން ލިބޭނީ ދެ ހަފްތާއެއްހާ ދުވަސް ފަހުން: އެޗްއީއޯސީ\nމުހައްމަދު މުޒައްޔިން ނާޒިމް 04 May 2021, 14:48\nމިވަގުތު ޖެހުން ހުއްޓާލާފައިވާ ކޮވިޝީލްގެ ވެކްސިން ދެން ލިބޭނީ ދެ ހަފްތާއެއްހާ ދުވަސް ފަހުން ކަމަށް އެޗްޕީއޭއިން ބުނެފި އެވެ.\nމިއަދުން ފެށިގެން ކޮވިޝީލްޑު ވެކްސިން ދިނުން ވަނީ މާލެ ސަރަހައްދުގައި ހުއްޓާލައިފަ އެވެ.\nއެކަމާ ގުޅިގެން އެޗްޕީއޭއިން ނެރުނު ނޫސް ބަޔާނެއްގައި ބުނީ ކޮވިޝީލްޑު ބްރޭންޑުގެ ވެކްސިންގެ އާ ޝިޕްމަންޓެއް ރާއްޖެ ގެނައުމުގެ އިންތިޒާމުތައް މިހާރު ހަމަޖައްސަމުން ދާ ކަމަށެވެ. އަދި އެކަމަށް ދެ ހަފްތާ ހޭދަވާނެ ކަމަށް ބުނެފައިވެ އެވެ.\n"ސަރުކާރުން މިހާރު މަސައްކަތް ކުރަމުން މިދަނީ، ވީ އެންމެ އަވަސް ފުރުސަތެއްގައި، ވެކްސިންގެ އިތުރު ބެޗެއް ހޯދުމަށެވެ. މި ގޮތުން، ކުރިއަށް އޮތް ދެ ހަފްތާއެއްހާ ދުވަހުގެ ތެރޭގައި 'ކޮވިޝީލްޑް' ބްރޭންޑްގެ އިތުރު ޝިޕްމަންޓެއް ހޯދުމުގެ އިންތިޒާމްތައް ހަމަޖެއްސުމުގެ މަސައްކަތް ކުރަމުންދާ ވާހަކަ ދަންވަމެވެ" އެޗްޕީއޭގެ ބަޔާނުގައި ބުންޏެވެ.\nއެ ބަޔާނުގައި އަދި ބުނީ ކޮވިޝީލްޑު ވެކްސިން އާންމުކޮށް ހުޅުވާލައިގެން ދިނުން މެދުކަނޑާލި ނަމަވެސް ހާއްސަ ހާލަތްތައް މެދުވެރިވެފައިވާ ފަރާތްތަކަށް އެމަޖެންސީ ހާލަތުގައި އެ ވެކްސިން ޖަހައިދޭނެ ކަމަށެވެ.\nއާންމުކޮށް ހުޅުވާލައިގެން ކޮވިޝީލްޑް ވެކްސިން އަލުން ޖަހައިދޭން ފަށާނެ ތާރީހެއް ފަހުން އިއުލާން ކުރާނެ ކަމަށް އެ ބަޔާނުގައި ބުންޏެވެ.\nބަޔާނުގައި އިތުރަށް ބުނީ، ކޮވިޑްގެ ބަލިމަޑުކަމުގައި މުޅި ދުނިޔެއަށްވެސް ހާލަތު ގޯސްވެފައިވާ މި ދަނޑިވަޅުގައި ވެކްސިން އުފެއްދުމާއި ވެކްްސިން ފޯރުކޮށްދިނުމަށް ހުރިހާ ގައުމަކަށްވެސް ދަތިތަކެއް ކުރިމަތިވެފައިވާ ކަމަށެވެ.\n"ހާއްސަކޮށް އެންމެ ގިނަ އަދަދަކަށް ވެކްސިން ފޯރުކޮށްދީފައިވާ އުފައްދާ އިންޑިއާގެ އެކި ސަރަހައްދުތަކުގައި ކޮވިޑް ކޭސްތައް ހަލުވިކަމާއެކު ފެތުރެން ފަށާފައިވާ މި ދަނޑިވަޅުގައި ދުނިޔޭގެ އެެހެން ގައުމުތަކޭ އެއްފަދައިން ރާއްޖެއަށް ވެސް މިވަނީ ވެކްސިން ހޯދުމުގައި ދަތިތަކެއް ކުރިމަތިވެފައި،" އެޗްޕީއޭގެ ބަޔާނުގައި ބުންޏެވެ.\nމިހާތަނަށް 297،639 ވެކްސިންގެ ފުރަތަމަ ޑޯޒް ވަނީ ޖަހާފަ އެވެ. ދެވަނަ ޑޯޒް 108،494 މީހުންވަނީ ޖަހާފަ އެވެ. އެއާއެކު ރާއްޖޭގައި ވެކްސިން ޖެހޭ އާބާދީގެ 67.69 ޕަސަންޓު މީހުން ވެކްސިން ޖަހާފައިވާކަމަށް އެ ބަޔާނުގައި ބުންޏެވެ.\nބެކްލޮގް ހިމެނޭ ގޮތަށް މިއަދު 1،465 ކޭސް\nކޮވިޑް ޖެހިގެން 66 އަހަރުގެ އަންހެނަކު މަރުވެއްޖެ\nފްރަންޓްލައިން އެލަވަންސްގެ ގޮތުގައި 146 މިލިއަން ރުފިޔާ


Game of Thrones ah spoiler insurance package eh | Mihaaru\n"ގޭމް އޮފް ތުރޯންސް" އަށް ސްޕޮއިލާ އިންޝުއަރެންސް ޕެކެޖެއް\n"ގޭމް އޮފް ތުރޯންސް" ގެ ޕޯސްޓަރެއް.\n18 މެއި 2019 - 14:35\nއެޗްބީއޯގެ ސިލްސިލާ "ގޭމް އޮފް ތުރޯންސް" ގެ ފަހު ސީޒަނުގެ ފަހު އެޕިސޯޑް ދޫކޮށްލާ އިރު، އެ އެޕިސޯޑުން ވާނެ ގޮތް ކިޔައިދީ، ބެލުންތެރިންގެ ޝައުގުވެރިކަން ކުޑަކުރުމުން ލިބޭ ގެއްލުމަށް އިންޝުއަރެންސްގެ ހިދުމަތް ދޭން އިނގިރޭސިވިލާތުގެ އިންޝުއަރެންސް ކުންފުންފުންޏަކުން ނިންމައިފި އެވެ.\nއެންޑްސްލީ އިންޝުއަރަންސް ސާވިސް އިން ބުނީ "ގޭމް އޮފް ތުރޯންސް" ގެ ފޭނުންގެ ތެރޭގައި ސޯޝަލް މީޑިއާ މެދުވެރިކޮށް، ސިލްސިލާގެ ފަހު އެޕިސޯޑަށް ފޫހިކުރުމުން ލިބޭ ގެއްލުމަށް ސްޕޮއިލާ އިންޝުއަރެންސްގެ ގޮތުގައި މީހަކަށް 100 ޕައުންޑާ ހަމައަށް ބަދަލުދޭން ނިންމާފައިވާ ކަމަށެވެ. އެ ސްކީމްގައި ބައިވެރިވުމަށްޓަކައި އެ ކުންފުނީގެ ވެބްސައިޓްގައި ރަޖިސްޓްރީވާން ޖެހެ އެވެ. އިންޝުއަރެންސް ލިބޭ މީހުން އަންގާނީ މި މަހުގެ 26 ވަނަ ދުވަހު އެވެ.\nFed up of Game of Thrones spoilers!? We’re offering the chance to win £100 andaNOW TV pass by sharing your spoiler with us. For your chance to win, enter here: https://t.co/iAQmCQaven\nT&Cs apply pic.twitter.com/hcv17R6Qhy\n— Endsleigh (@Endsleigh) May 5, 2019\nމިކަމާ ބެހޭ ގޮތުން އެންޑްސްލީގެ ހެޑް އޮފް މާކެޓިން ޖޫލިއާ އަލްޕަން ބުނީ "ގޭމް އޮފް ތުރޯންސް" އަކީ މިހާތަނަށް އެންމެ ބޮޑު އޯޑިއަންސެއް ހޯދި ސިލްސިލާ އަށް ވެފައި، މީގެ ކޮންމެ އެޕިސޯޑަކަށް ވެސް ބެލުންތެރިންގެ ޝައުގުވެރިކަން ވަރަށް ބޮޑު ކަމަށެވެ.\n"އެހެންވެ ވަކިން ހާއްސަކޮށް ފޭނުންގެ މެދުގައި ފިނާލޭ އެޕިސޯޑް ސްޕޮލާ ނުކުރުން މީގެ އެންމެ ވަރުގަދަ ކަމަކަށް ވާނީ. އެކަމަކު ސޯޝަލް މީޑިއާގައި ސްޕޮއިލާ ކުރުމުގެ ފޯރި ވެސް ވެސް ވަރަށް ގަދަ. އެކަމާ ހުރެ އެޕިސޯޑްތަކަށް ދެވޭ ޝައުގުވެރިކަން ކުޑަވޭ،" އޭނާ ބުންޏެވެ. "މީގެ ސަބަބުން ހަގީގަތުގައި ފޭނުންނަށް ލިބޭ ގެއްލުން ބޮޑު."\nއެހެންވެ ސްޕޮއިލާ އިންޝުއަރެންސް ޕެކެޖްގެ ދަށުން ފޭނުންނަށް ފައިސާ އިން ބަދަލު ދިނުމުގެ އިތުރަށް "ގޭމް އޮފް ތުރޯންސް" ގެ ހުރިހާ ސީޒަނެއް "ނައު ޓީވީ" އިން ހިލޭ ބަލައިލުމުގެ ފުރުސަތު ވެސް ދޭނެ އެވެ.\nޖޫލިއާ ބުނި ގޮތުގައި އިންޝޫރަންސް ކުންފުންޏަކުން މުޅި އަލަށް ތައާރަފު ކުރި ސްޕޮއިލާ އިންޝުއަރެންސް ޕެކެޖަށް ގިނަ ބައެއްގެ ތަރުހީބު ލިބިއްޖެ ނަމަ، ކުރިއަށް އޮތް ތަނުގައި އިނގިރޭސިވިލާތުގެ ޓީވީ އުފެއްދުންތަކުގެ މެދުގައި މި ޕެކެޖް ކުރިއަށް ގެންދާނެ އެވެ.\n"ތުރޯންސް އަށް ފަހު މި ޕެކެޖް މިހާރު ވަނީ ރިއަލިޓީ ޝޯ ލަވް އައިލެންޑްގެ ކުރިއަށް އޮތް ސީޒަނުގައި ވެސް ކުރިއަށް ގެންދަން ނިންމާފައި،" އޭނާ ބުންޏެވެ.\nދެހާސް އެގާރައިގައި ދައްކަން ފެށި ސިލްސިލާ 8 ވަނަ ސީޒަނުން ނިންމައިލާ އިރު، ބެލުންތެރިންނަށް އޮންނާނީ ޖުމްލަ 73 އެޕިސޯޑް ގެނެސް ދެވިފަ އެވެ. "ގޭމް އޮފް ތުރޯންސް" ގެ ފަހު ސީޒަން ދައްކަން ފެށީ މިދިޔަ މަހުގެ 14 ގަ އެވެ.\nހޮލީވުޑް އިނގިރޭސިވިލާތް ޓީވީ ސިލްސިލާ


(13 ފެބްރުއަރީ 2020 އާ ގުޅޭ)\nރިޒްވާނު އައިސް ހޭޒަލްއާއި ސާއިރާ ކައިރިން އުސްގޮނޑިއެއްގައި އިށީނދެއްޖެއެވެ. ސާއިރާގެ ސަމާލުކަން އަނެއްކާ ވެސް ދަރިފުޅަށް ދެވުނެވެ. އޭނާ ހޭޒަލްގެ ކޮނޑުގައި ފިރުމާލިއެވެ. ދަރިފުޅަށް ހިތްވަރާއި ކެތްތެރިކަން ދެއްވުމަށް ސާއިރާއަށް ހިތާހިތުން އެދެވުނެވެ.\n"ފެނުނީ ކޮންއެއްޗެއް؟" ސާއިރާ ދަރިފުޅާ ސުވާލުކުރިއެވެ. އޭނާ ހަށިފުރާ ނޭވާއެއްލިއެވެ. މަންމަގެ މޫނަށް ބަލާލިއެވެ. މަޑުމަޑުން އެ މޫނާ ނަޒަރު ވަކިކޮށްލައި ދެއަތްތިލައިގެ ތެރޭ ފިނިވަމުން ދިޔަ ސައިތަށްޓަށް ނަޒަރު ހުއްޓާލިއެވެ. މަޑުފެހި ކުލައެއްގައި ހުރި އެ ސައިފަތުފެނުގެ ތެރެއިން ހޭޒަލްއަށް މަންޒަރުތައް ފެނިފެނި ހުއްޓެވެ. ހަނދާންނެތޭވަރަށްވުރެ ގަދަ ބާރަކުން އެ ސިކުނޑީގައި މަންޒަރުތައް ބިންވަޅުނެގިފައި ހުރި ކަހަލައެވެ. އެކަމަށްވުރެ މުހިންމު އެހެންކަމެއް ނުވާކަހަލައެވެ.\n"ނިދެނީކަން ނޭނގި ނިދެނީ... ހޭލެވުނީމަ އެނގެނީ ނިދުނީކަން، އޭރު އޮވެވުނީ ސަޖިދައިގަ... އެކަމަކު ސަޖިދައަށް ތިރިވި ހަނދާނެއް ނުހުރޭ، ހަނދާނުގައި ނެތީ ހަމައެކަނި އެކަން، ނިދުނު ގޮތަކާއި ސަޖިދައަށް ތިރިވެވުނު ގޮތެއް" ޤަބޫލުކުރަން އުނދަގޫވި ހަޤީޤަތް ހޭޒަލް ހާމަކުރަން ފެށިއެވެ. ސާއިރާއަށް ދަރިފުޅު ބުނި އެއްޗެއް ދޭހައެއްނުވިއެވެ.\n"އެއީ ކޮންއިރަކު؟ ޒެއްލު ނިދަން އެނދަށް އެރީމަތަ" ސާއިރާގެ ސުވާލުތައްވީ އިތުރެވެ. އެހެންނަމަވެސް ދަރިފުޅަށް އޭނާގެ ސުވާލުތަކެއް ބުރަކަމެއްލިބޭކަށް ނޭދެއެވެ. ހުރިހާ ސުވާލެއްގެ ތެރެއިން އޭނާގެ ޟަމީރު އިސްކުރި ސުވާލު ހާމަކުރީ އެވެ.\n"ނޫން... އޭރު އަދި އިނީ މުސައްލަމަތީ... ދުޢާކޮށް ނުނިމޭ، ނިދީގެ އަސަރާއި ވަރުބަލިކަމެއް އިޙްސާސްވުމެއްނެތި ވީނުވީއެއް ނޭނގޭ، ހިމޭންކަމުގެ ތެރެއިން ލޮލަށް ފެނުނީ އިރުއަރާތަން، އެ އަލިކަމުގެ ތެރޭގައި ހުރެވުނުތަން ފާޅުވެ ފެންނަންފެށި، މަންމާ، އުމްރާ ގޮސް ތިބިއިރު ގެފުޅު ފެންނަ ހިސާބުގައި އެއްދުވަހު މަޑުކުރީމެންނު، އަހަރެމެންގެ ގާތަށް ބައްޕަ އަންނަންދެން، އެތަނުގައި އަޅުގަނޑަށް ހުރެވުނީ... އެއްވެސް މީހަކުނެތް، އެކަމަކު އިޙްސާސް ކުރެވެނީ މީހަކަށް މަޑުކޮށްގެންނޭ އަޅުގަނޑު ހުރީ، އެހެން ހިތަށް އަރާއިރަށް އިވުނީ ހޭޒަލްއޭ ކިޔާ ފިރިހެނަކު ގޮވާލިއަޑު، ކައިރީގަ އެމީހަކު ހުރީ... އެ އަޑަކީ ކާކުގެ އަޑެއްކަން އަޅުގަނޑަށް އެނގޭ، އެ އަޑު ޔަގީންވެ ހުރެ އޭނާއާ ދިމާއަށް ބަލާލުމުގެ ކުރީން އޭނާ ދިއްކޮށްގެން ހުރި އަތްތިލަ ފުރަތަމަ ފެނުނީ، އެ އަތުގައި ހިފާށޭ އޭނާ ބުނާހެން ހީވަނީ، އެހެން އޭނާ ނުއެއްބުނޭ... އެކަމަކު އަޅުގަނޑުގެ ހިތާއި ޟަމީރު ބުނަނީ އެހެން... ހިފަން ހިތަށްއަރާފަ ޔަގީންނުވެގެން ހުއްޓަ ދެންވީ ކިހިނެއްކަމެއްނޭނގެ، ލޯހުޅުވާލެވުނުއިރު މުސައްލަ މަތީ އޮވެވުނީ ސަޖިދައިގަ... ކޮންމެ ރެއަކު އެހެންކަންތައްވަމުން އައިސް ރޭގަ ތަފާތުވެއްޖެ" ހޭޒަލްގެ ދެއަތްތިލަ ޖޯޑުގެ ވަށައިގެން ބާރުކޮށްލީ ހާމަކުރަން އޮތް ހަޤީޤަތުގެ މައްޗަށް އޭނާގެ ބާރެއްނެތީމައެވެ. އެއީ އޭނާ އޮޅުވާލައިގެން ދައްކާ ވާހަކަތަކެއް ނޫނެވެ. އަދި އެއީ އޭނާ ބޭނުންވެގެން ބެލި މަންޒަރުތަކެއްނޫނެވެ. ވީކަމެއްވީ އޭނާގެ އެއްވެސް އިޚްތިޔާރެއްނެތް ފަދައިންނެވެ. އެއީ ވަސްވާހެއްނޫންކަން ޔަގީނެވެ.\n"ދާރިއަންގެ އަޑުތަ އިވުނީ" ރިޒްވާނު އެއްސެވެ. އެހިނދު ހޭޒަލް ސުކޫތުކޮޅަށްފަހު ބޯޖަހާލީ ޖަވާބުދިނުމަށެވެ.\n"ރޭގައިވީ ކިހިނެއް؟" ސާއިރާ ސުވާލުކުރިއެވެ.\n"އަޅުގަނޑުގެ ނަމުން ގޮވާލައި އަތުގައި ނުހިފުމުން ދާރިއަން ކުރިއަށްޖެހި އަޅުގަނޑުގެ އަތުގައި ހިފީ، ދެން ގެފުޅާ ދިމާއަށް ހިނގައިގަންނަމުން ބުނީ ﷲއަށް ވަކީލުކުރާށޭ، އެކަލާނގެ ބަލައްވާވޮޑިގެންވެޔޭ، ދެރަވެގެން ރޮވެންފެށުނީ ކީއްވެކަމެއްނޭނގެ، ލޯހުޅުވުނުއިރު އޮވެވުނީ ސަޖިދާގަ، ހަޤީޤަތުގަ ވެސް އަޅުގަނޑަށް ރޮވެނީ... އެކަމަކު ރުއިން ހުއްޓާލެވުނުއިރު ކުރިން އިޙްސާސް ކުރެވޭ ރިހުމުގެ އަސަރެއް ހަށިގަނޑަކުނުވޭ، ސިކުނޑީގައި ހުރި ބަރުކަން ފިލައިގެން ހިނގައްޖެ... މަންމާ، އެއީ ކީއްވެތަ އެހެންއެވީ" ހޭޒަލްގެ ނަޒަރު ސާއިރާއާ އަމާޒުވިއެވެ.\nހޭޒަލްއަށް ފެނުނީ މަންމަގެ ދެ ލޮލުން ކަރުނަ އޮހޭތިއެވެ. ސާއިރާ އިނީ ދަރިފުޅާ އަނގައިން ބުނެވޭ ހާލަތެއްގައެއް ނޫނެވެ. ރިޒްވާނު ވާހަކަދައްކަންފެށިއެވެ.\n"ދަރިފުޅަށް ހުރިހާކަމެއް ސާފުކޮށް ފެނުނީމާ ވެސް ސުވާލުކުރަނީތަ؟... ދަރިފުޅަށް ހުރެވުނީ މިބިންމަތީ ﷲ އެންމެ މާތްކުރެއްވި ބިމުގައި، ކުރިމަތީގައި ހުރީ އެންމެހާ މުސްލިމުންގެ ޤިބްލަ، ތިއަތުގައި ހިފީ ﷲގެ ކާމިޔާބާއި ރުހުން ލިބިގެންވީ އަތަކުންކަން ޔަގީން..." ރިޒްވާނުގެ މޫނުގައިވީ ހިތްހަމަޖެހުމުގެ ހިނިތުންވުމެކެވެ.\n"ދާރިއަންއާ މެރީކުރާށޭތަ ތިބުނަނީ" ހޭޒަލް ބުނެވުނެވެ.\n"ﷲއަށް ވަކީލުކުރާށޭ ނުބުނޭތަ؟..." ރިޒްވާނު ހަނދާންކޮށްދިނެވެ. އެއާއެކު ހޭޒަލް ބޯޖަހާލިއެވެ.\n"ޒެއްލުއަށް ފެނުނު ގޮތަށް ޢަމަލުކުރޭ... ﷲ އިރާދަކުރެއްވިއްޔާ އެކަމުގައި ގެއްލުމެއްނެތް، ހިތްތަކުގައި ވާހާ އެއްޗެއް އެކަލާނގެ މޮޅަށް ދެނެވޮޑިގެންވޭ" ދަރިފުޅުގެ ކޯތާފަތުގައި ދެއަތްތިލަ ސާއިރާ ޖައްސާލިއެވެ. ކުލުންވެރިކަމާއެކު ދަރިފުޅުގެ މޫނު ގެނެސް ނިތުގައި އޭނާ ބޮސްދިނެވެ. ދަރިފުޅު މެދުކުރައްވާ ލިބުނު ޚަބާރަށް ސާއިރާގެ ހިތް އިމާންކަމާއި ޝުކުރުން ފުރިއްޖެއެވެ. ހިތަށް އޮބިނޯވެގެން ކަހަލަ ގޮތަކަށް ދަރިފުޅުގެ ގައިގާ އޭނާ ބައްދާލައިފިއެވެ. ގަޔާ ދުރުކޮށްލައި މާނަވީ ބެލުމަކުން ދަރިފުޅުގެ މޫނަށް ސާއިރާ ބަލާލިއެވެ. އެ ދެމައިންނަށް ބަލަން އިން ރިޒްވާނުގެ ހިނިތުންވުން ފުޅާވެލިއެވެ.\n"ބައްޕަ ވާހަކަދައްކަންވީނު ދާރިއަންއާ" ރިޒްވާނަށް ބަލާލައި ހޭޒަލް ބުންޏެވެ.\n"ދަރިފުޅު އޭނާއާ ގުޅޭނަންތަ؟" ރިޒްވާނު ސުވާލުކުރިއެވެ.\n"އޭނާއާއެކު އުޅޭނޭ ގޮތެއް ނުވިސްނޭ، ނަފްސު ތައްޔާރެއްނޫން... އެކަމަކު އަޅުގަނޑަށް އެގޮތް ހެޔޮކަން ބޮޑުވެގެންވޭ، އެހެންނު ބައްޕާ!... ދެން އޮތީ ﷲއަށް ވަކީލުކުރުން" ހޭޒަލް ބުންޏެވެ.\n"ބައްޕަ ވާހަކަދައްކާނަން، އެކަމަކު ރަނގަޅު ގޮތަކީ ދާރިއަން ގުޅައިފިނަމަ ދަރިފުޅު އޭނާއަށް ފުރަތަމަ ޖަވާބުދިނުން، އެއަށްފަހު ބައްޕަ އޭނާއާ ވާހަކަދައްކާނަން" ރިޒްވާނުގެ ވާހަކައަށް ހޭޒަލް ބޯޖަހާލިއެވެ.\nއޮފީސް ގަޑި ނިމި ގެއަށްދާން ޒުކަން ކެބިންއިން ނިކުތެވެ. ހެނދުނު އޮފީހަށް ދާރިއަން އައީ ޒުކަންއާއެކުއެއްނޫނެވެ. އޭނާއަށްވުރެ މާކުރިން ދާރިއަން ގެއިން ނުކުމެއްޖެއެވެ. މެންދުރު އޮތް ދެ ބައްދަލުވުމެއްގައި ޒުކަންއަށް ދަރިފުޅު ފެނުނެވެ. އެހެންނަމަވެސް ވާހަކަދައްކާލާނޭ ފުރުޞަތެއް ނުލިބެއެވެ. އެހެންވެ ޒުކަން ގަސްދުކުރީ ދާރިއަންގެ ކެބިންއަށް ވަދެ އޭނާ ގޮވައިގެން ގެއަށްދާށެވެ. ދާމަގުމަތީ ދަރިފުޅާ ވާހަކަދައްކައި ކައިވެންޏާމެދު ވަކިގޮތެއް ނިންމާނީ ކަމުގައި ޒުކަން ވިސްނިއެވެ.\nދާރިއަންގެ ކެބިންއަށް ޒުކަން ވަންއިރު އެތަނުގައި ދަރިފުޅެއްނެތެވެ. އިރުކޮޅަކު އޭނާއަށް މަޑުކޮށްލެވުނީ ދާރިއަން ގެއަށް ދިޔައީބާއޭ ހިތަށް އަރާފައެވެ. ކެބިންގެ ދޮރު ފަހަތުން ލައްޕާލައި އޮފީހުން ނުކުންނަން ޒުކަން ހިނގައިގަތެވެ. ފަޓުލޫނު ޖީބުގައި އޮތް ފޯނު ނަގައި ދާރިއަންއަށް ޒުކަން ގުޅިއެވެ. ނަމަވެސް ދާރިއަން ފޯނަށް ޖަވާބެއްނުދެއެވެ. ރިންގުވެފައި ކޯލު ކެނޑެނީއެވެ. އޮފީސް އިމާރާތުން ނިކުމެ ކާރާ ހަމައަށް ދެވެންދެން ދަރިފުޅުގެ ފޯނަށް ޒުކަން ގުޅިއެވެ.\n"މާބޮޑަށް ހިތްހަމަނުޖެހުނީކަންނޭނގެ، ދާރިއަން އަންހެންކުއްޖާ ބައްދަލުކުރޭ... އެ ފިނިފެންމާ... އެއީ ދާރިއަންގެ ގޮތެއްނޫން، އޭނާއަކީ މާ ގެންގުޅޭ ކުއްޖެއްނޫން، އޭނާ އެކުރާކަމެއް އަހަރެމެން ގާތު އަދިބުނަން ބޭނުންނޫނީ ކަންނޭނގެ، އައިކުއަށް އެނގޭބާ؟... އޭނާއަށް އެނގޭނަމަ އެވާހަކަނުދައްކައެއް ނުހުންނާނެ... ދާރިއަން ގުޅުމެއްފަށައިގެން އުޅެނިކޮށް އަހަރެމެން ކައިވެނީގެ ވާހަކަދައްކާތީ ކަންނޭނގެ އެހާ ހިތްހަމަނުޖެހެނީ... ގޭގަ ހުރެއްޖެނަމަ އޭނާ ގޮވައިގެން ބޭރަށް ނުކުމެލާނީ، ދާރިއަންއާ ތަންކޮޅެއް ރަނގަޅަށް ވާހަކަދައްކާލެވިއްޖެއްޔާ އޭނާ އަހަންނަށް ކިޔައިދޭނެ" ކާރު ދުއްވަމުންދިޔަ ޒުކަންގެ ޚިޔާލުތައް ހުރީ ހަގުދަރިފުޅާ ގުޅިފައެވެ.\n"ކީކޭ ދެން ބުނީ..." ދާރިއަން ސުވާލުކުރިއެވެ. އޭނާ އޮތީ އިޝްވާގެ އޮފީހުގައި ހުރި ދިގު ސޯފާގައި އުއްޑުން އޮށޯވެލައިގެންނެވެ. ބޯދަށަށް ކުޑަބާލީހެއް ލައްވާލައި ބަނޑުމަތީ އޮތް ކުޑަބާލީސްމަތީ ދެއަތް ޖޯޑުކޮށްލައިގެންނެވެ.\n"ހޭޒަލްއެއްނޫން ކިޔާދިނީ، އޭނާގެ ބައްޕަ ކިޔާދިނީ... ދެންބުނެބަލަ... މިރޭ ހޭޒަލް ނޫނެކޭ ބުނެފިއްޔާ އަސްލުވެސް އޭނާގެ މަތިން ހަނދާންނައްތާލާނީތަ؟" އިޝްވާ އަހާލިއެވެ. ދާރިއަން ލުއި ގޮތަކަށް ހީނލިއެވެ.\n"އަހަރެން ބުނިންތަ ހޭޒަލްގެ މަތިން ހަނދާންނައްތާލާ ވާހަކަ... މިހާ ދުވަހުވެސް ހިތުގައި ލޯބި އޮވެ އެގޮތުގައި ހުރީނު، ދެން ވެސް ހަމަ އެގޮތް އޮންނާނެއެއްނު" ދާރިއަން ބުންޏެވެ.\n"ތިބުނީ ހޭޒަލްނުލިބިއްޖެއްޔާ އުމުރު ހޭދަކޮށްލާނީ އެކަނިހުރެއޭތަ؟" އިޝްވާ އެނގެން ބޭނުންވިއެވެ.\n"ބޭކާރުގޮތުގައި ހަޔާތްވޭތިއެއްނުކުރާނަން، ރަނގަޅު ކުއްޖަކާ ބައްދަލުވެއްޖެއްޔާ ކައިވެނިކުރާނަން، އަހަރެންގެ ހިތުން ހޭޒަލްގެ އިޙްސާސްތައް ފިލައިގެން ނުދިޔަނަމަވެސް އެ އިޙްސާސްތަކުން އަހަރެންގެ ހަޔާތަށް އަންނަ ބައިވެރިޔާގެ ހިތަކު ނުޖައްސާނަން، ހުރިހާކަމެއް ހާމަކުރާކަށް ނުޖެހެއެއްނު، އަހަންނާއި އަހަރެންގެ ވެރިފަރާތާ ދެމެދު އެ ސިއްރު ކަފުންކުރާނަން... އިރާދަކުރެއްވިއްޔާ ރީތި ދިރިއުޅުމެއް އުޅޭނީ" ހިތުގެ އެދުންތައް ހާސިލުނުވިޔަސް މުސްތަޤުބަލް ބައްޓަންކުރާނޭ ގޮތް ދާރިއަން ކިޔާދިނެވެ. އޭނާގެ ކެތްތެރިކަމާއި ހަރުދަނާ ވިސްނުމުގެ ސަބަބުން އިޝްވާއަށް ބުނާނޭ އެއްޗެއް ދުލަކަށް ނައެވެ.\n"ހޭޒަލް އާނއެކޭ ބުނެފިއްޔާ" އިރުކޮޅަކު ހިމޭނުން އިނދެފައި އިޝްވާ ބުންޏެވެ.\n"ﷲއަށް ޝުކުރުގެ ސަޖިދަ ޖަހާނަން، އަވަހަށް ކައިވެނީގެ ކަންކަން ހަމަޖައްސާނީ، މަންމަ ކައިރީ ބުނާނަން މީ އޭ އަހަރެން ޚިޔާރުކުރި ކުއްޖަކީ، އުމުރުގެ ބާކީބައި ހޭދަކުރާނީ އޭނާއާއެކުއޭ... އަހަރެން އެދުން ފުރިހަމަވެއްޖެނަމަ ވަރަށް އުފާވާނެ، ވަރަށް ބޮޑަށް އުފާވާނެ" ދާރިއަންގެ މޫނުން ވެސް އެވަގުތު އުފާވެރިކަން ފާޅުވިއެވެ.\n"ހޭޒަލް ގާތު ދާރިއަން ބުނާނަންތަ އަހަންނަކީ ކާކުކަން... އަހަރެން ބޭނުން ބުނަން" އިޝްވާ ބުންޏެވެ.\n"ބުނާނަން... އިޝްއެއްނޫން، އަހަރެން ކިޔާދޭނީ، ކައިވެންޏެއް ނުކުރާނަން އެއްވެސް ކަމެއްގައި އޮޅުވައިލައިގެން ހުރެ، އެކަމަކު އެއީ ހޭޒަލް އަހަންނާ ރުހިއްޖެނަމަ، އެހެންނޫނީ ކަންތައްވާގޮތެއް ބަލަން އަދި މަޑުކުރާނީ" ދާރިއަން ބުންޏެވެ.\n"އަހަރެންގެ މަންމަ ބުނި ދާރިއަން ގާތު ބުނެބަލާށޯ އާދެބަލާށޯ، އަސްލު ވީގޮތަކީ އަހަންނާ ދާރިއަން ބައްދަލުކުރަން އަންނަ ވާހަކަ މަންމަ ގާތު ބުނެވުނީ... އެހެންނުވާނީ، ބަލިމީހުންނަށްވުރެ ގިނައިން މިތަނުގައި އަޅާފަ އޮންނަ މީހަކީ ތީވިއްޔަ... ހިނގާބަލަ އެއްދުވަހު އަހަރެމެން ގެއަށް، މިހާރު މިވަގުތު ވެސް އޯކޭ... އަހަރެން މިއިނީ ނިމިފަ..." އިޝްވާ ބުންޏެވެ.\n"ގެއަށް ދާހިތެއްނެތް، އަހަރެން ދާނޭ އިތުރުތަނެއް ވެސް ނެތް، ހިނގާ... އިޝްއާއެކު ހިނގައިދާނަން" ދާރިއަން ސޯފާގައި އިށީނެވެ. އިޝްވާ ނިކަން ފުޅާ ހިނިތުންވުމެއް ބަދަލުކޮށްލިއެވެ. ދާރިއަން ކައިރީ ހުރި ގޮނޑީން އިޝްވާ ތެދުވެ މޭޒު ކައިރިއަށް އައެވެ. ދާރިއަން ގޮވައިގެން އިޝްވާގެ ގެއަށްދާން އޭނާ ދަބަސްތައްޔާރު ކުރަންފެށިއެވެ.\nއިޝާ ނަމާދުން ފޭބީސުރެން ހޭޒަލްއަށް ފޯނަށް ބެލެނީއެވެ. އެ ފޯނު ރިންގުވާނޭ އިރެއް ނޭނގެއެވެ. މޭގައި ފޮރުވިފައި އޮތް ހިތުގެ ތެޅުންވަނީ އަވަސްވެފައެވެ. އެ ކޯލަށް ޖަވާބު ދިނުމާއެކު ދެންވާނީ ކިހިނެއްބާއޭ ހޭޒަލްގެ ހިތަށް އަރަނީ އެ ސުވާލުގެ ޖަވާބު ނޭނގޭތީއެއްނޫނެވެ. އެހެންނަމަވެސް ހަޤީޤަތާ ކުރިމަތިލާން ޖެހިލުންވާލެއް ބޮޑުކަމުންނެވެ.\nއިޝްވާގެ ޢާއިލާއެކު ރޭގަނޑުގެ ކެއުން ނިންމާ ދާރިއަން އެމީހުންނާ ވަކިވިއެވެ. އޭނާ ކާރަށް އަރައި ދުއްވާލިއެވެ. އެގެއާ ދުރަށް ދެވުމުން ކާރު މަޑުކޮށްލާނޭ ދިމާއެއް ހޯދައި އެތަނުގައި ޕާކުކުރިއެވެ. ޖީބުން ފޯނު ނަގައި ބަލާލިއެވެ. ޒުކަންގެ މިސްކޯލުތައް ފެނުނެވެ. ގުޅާފައި ހުރި ގަޑިތަކަށް ސަމާލުކަމެއް ނުދީ ދާރިއަން ނިންމީ އެ ގުޅަނީ ސާރާ އައިސް އިނީމާ މަންމަ ބުނެގެންކަމަށެވެ. ފޯނުގެ އިސްކުރީނުން ކޯލުތައް ދުއްވާލިއެވެ. ފުންނޭވާއެއް ލައި ނަފްސު ތައްޔާރުކޮށްލުމަށްފަހު ހޭޒަލްގެ ނަންބަރަށް ދާރިއަން ގުޅިއެވެ. ކޯލު ހުރީ ގުޅިފައިކަން އެނގުމުން ދާރިއަންގެ ހިތް އަވަސްވިއެވެ.\n"ހެލޯ..." ހޭޒަލްގެ އަޑު ދާރިއަންގެ ކަންފަތުގައި ޖެހުނެވެ.\n"ކިހިނެއްތަ؟" ދާރިއަން އަހާލިއެވެ.\n"ރަނގަޅު" ހޭޒަލްގެ އަޑުގައި ހުރި ޖެހިލުންވުން ދާރިއަންއަށް އިޙްސާސް ކުރެވުނެވެ.\n"އެއްވެސް ވަރަކަށް ނުގުޅީ ހޭޒަލްއަށް ޕްރެޝާ ނުކުރަންވެގެން، ވަރަށް އުނދަގޫވި ހާލު ބަލާނުލައި ހުންނަން... އެކަނިތަ ތިހުރީ؟" ދާރިއަން ބޭނުންވި ޖަވާބު ނުލިބިދާނޭތީ އޭނާ ޖެހިލުންވަނީއެވެ. އިތުރު ވާހަކަތައް އޭނާ ދެއްކީ އެހެންވެއެވެ.\nހޭޒަލް ހުރީ ކޮޓަރީގައިކަން ބުނެފައި ދާރިއަންއަށް ދޭނޭ ޖަވާބެއް އޮތްކަން އޭނާ ހާމަކުރިއެވެ. އެހެންނަމަވެސް އޭނާ ހިމޭނުން ހުރީ ދާރިއަން އެއްޗެކޭ ނުބުނީމައެވެ. އޭނާއެކޭ އެއްވަރަށް ދާރިއަން ވެސް އެވަގުތު އެހުރީ ހިތްއަވަސްވެ ޖެހިލުންވެފައިކަމެއް ހޭޒަލް ނުދެނަހުއްޓެވެ.\n"އަހަންނާ ކައިވެނި ކޮށްފާނަންތަ" ވިސްނަވިސްނާފައި ދާރިއަން ސުވާލުކުރިއެވެ. ސުކޫތުކޮޅަކަށްފަހު ހޭޒަލް ހޫންލައްވާލި އަޑު އިވުނެވެ. ދާރިއަންއަށް ހީވީ ހިނދުކޮޅަކަށް އޭނާގެ ހިތް ހުއްޓުނުހެންނެވެ. މީހާ ގަނޑުވީ ފަދައެވެ. ހޭޒަލް އެއްބަސްވީތޯ އަމިއްލަ ޟަމިރާ އޭނާއަށް ސުވާލުކޮށްލެވުނެވެ. ބުއްދިއާއި ހިތް މަސައްކަތްކުރަން ފެށުމުން ދާރިއަން އަލުން ވާހަކަދައްކަން ފެށިއެވެ.\n"ތިބުނީ އަހަންނާ އިންނާނަމޭތަ؟... ހަމަ ޔަގީންތަ؟..." ދާރިއަންއަށް އަހާލެވުނެވެ.\n"އާން!... ދާރިއަންގެ ހުށަހެޅުން ޤަބޫލުކޮށްފިން" ހޭޒަލްގެ އަޑުގައި ހުރި ތުރުތުރުލުން ދާރިއަންއަށް ފާހަގަވިއެވެ. އެހެންވިޔަސް އޭނާއަށް ލިބުނު އުފާވެރިކަމެއްގެ ސަބަބުން ނަފްސު މައިތިރިއެއް ނުކުރެވުނެވެ. ޖަޒުބާތުތައް އުތުރިއަރަނީއެވެ. މިރެއިން މިރެއަށް ކައިވެނިކޮށް ނިންމާލެވޭނެނަމައޭ ވެސް ހިތަށް އަރަނީއެވެ.\n"ބައްދަލުވެދާނެތަ؟" ކެތްނުވެގެން ދާރިއަންއަށް އެހުނެވެ.\n"މިރެއަކުނޫން..." ހޭޒަލްއަށް ނިކަން އަވަހަށް ބުނެލެވުނެވެ. ދާރިއަންއަށް ޖަވާބުދިންތާ ގިނައިރެއްނުވެ އޭނާއާ ކުރިމަތިލުން ފަސޭހަކަމަކަށް ހޭޒަލްއަށް ނުވީއެވެ. އާނއެކޭބުނެފައި ގަޔާނުވާކަމުގެ ސިފަ ދެއްކިދާނެތީ ހޭޒަލް ބިރުގަތީއެވެ. ދާރިއަން ބޭނުންނުވިޔަސް ހޭޒަލްގެ އަމިއްލަ ނަފްސަށް އަދި ވަގުތު ބޭނުންވެއެވެ.\n"އަހަރެންގެ ޢާއިލާ މީހުން ކައިރީ ބުންޏަސް އެންމެ ރަނގަޅުތަ... އަހަރެން ބޭނުންވަނީ ވީހާ ވެސް އަވަހަށް އެމީހުންނަށް އަންގަން" ދާރިއަން ބުންޏެވެ.\n"އެންމެ ރަނގަޅު" ހޭޒަލް ބެލީ ދާރިއަންގެ އެއްވެސް އެދުމަކަށް ނޫނެކޭ ނުބުނެވޭތޯއެވެ.\n"ތެންކިއު... އަހަންނަށް ޓްރަސްޓް ކުރީތީ... ﷲ އިރާދަކުރެއްވިއްޔާ ޒެލްގެ ހިތުގައިޖެހޭވަރުކަމެއް އަހަރެން ނުކުރާނަން، މާދަމާ އަހަރެން ގުޅާނަން، ހެނދުނު ގުޅާނީ... މިވަގުތު ޒެލް ބުނަން ބޭނުން ވާހަކައެއް އެބައޮތްތަ؟" ކޯލުކަނޑާލުމުގެ ކުރީން ދާރިއަން ބުނެލިއެވެ.\n"މިވަގުތަކުނޫން... ހެނދުނުން ވާހަކަދައްކާނީ" ހޭޒަލް ވެސް ހުރީ ފޯނުކޯލު ކުރުކޮށްލަން ބޭނުންވެފައި ކަހަލައެވެ.\n"އޯކޭ... ގުޑްނައިޓް..." ދާރިއަން ފޯނުކޯލު ކަނޑާލިއެވެ. ދަތްތައް ފެންނަވަރަށް އޭނާ އިނީ ހިނިތުންވެފައެވެ. ފޯނަށް އިރުކޮޅަކު ބަލަން އިނދެފައި މެސެޖުބައި ހުޅުވާލިއެވެ. "އައި ލަވް ޔޫ" ލިޔެލާ ހޭޒަލްއަށް މެސެޖު ފޮނުވާލިއެވެ. ފޯނުކޯލު ނިންމާލި ވަގުތު ލޯބިވާ ވާހަކަ ބުނަން ދާރިއަން ބޭނުންވިއެވެ. އެހެންވިޔަސް އޭނާއަށް ނުކެރުނީއެވެ. ފޮނުވި މެސެޖެއް ޖަވާބެއް ނައެވެ. އެހެންނަމަވެސް އޭނާއަށް ވިސްނުނެވެ.\nމިސްކިތުން ފައިބައިގެން ދާރިއަން އައިސް ގެއަށް ވަނެވެ. އޭރު ދިހައެއް ޖަހައިފިއެވެ. މީހާ ހުރީ ވަރަށް ހަމަޖެހިފައެވެ. އޭނާއަށް ވަދެވުނީ ސިޓިންރޫމުގައި ތިބި ޢާއިލާގެ ކުރިމައްޗަށެވެ. އިބާގެ މޫނުން ފާޅުވާ ނުރުހުމުގެ އަސްލަކީ ކޮބާކަން ދާރިއަން ދެނަހުއްޓެވެ. ޒުކަން ފެންނަނީ ކަންބޮޑުވެފައި އިންތަނެވެ. ދާރިއަން ފެންނައިރަށް "ހާއި ބްރޯ" އޭ އައިކު ގޮވާލިއެވެ. އޭނާއަށް ޖަވާބެއް ދާރިއަން ދިނީ ބޮލުންކޮށްލި އިޝާރާތަކުންނެވެ.\n"އަންނަން އެނގިއްޖެ... ކޮބާ ފޯނު... ކޮންތާކުން ތިއައީ... އޮފީހަށް ދިޔަމީހާ އަދިކިރިޔާ ތިދައްކާލީ" އިބާއަށް ދޫހިމޭނަކުން ނުބޭއްވުނެވެ. އެއަށްވުރެ އޭނާ އެއިނީ ރުޅިއައިސްފައެވެ.\n"ދާރިއަން..." ދަރިފުޅު ހިމޭނުން ހުރުމުން ޒުކަން ގޮވާލިއެވެ. ހީވީ މަންމަގެ ސުވާލުތަކަށް ޖަވާބުދޭށޭ ބުނާ ހެންނެވެ. ދާރިއަން އައިސް އިބާ ގާތު އިށީނެވެ. އުނގުގައި އޮތް ކުޝަންގައި ހިފަހައްޓާލައިގެން އިން އިބާގެ އަތުގައި ދާރިއަން ހިފިއެވެ. ދަރިފުޅުގެ އެ ޢަމަލުން އިބާ ހައިރާންވިއެވެ. ކުއްލިއަކަށް އައިސްފައި ހުރި ރުޅިން ބައެއް މަޑުވީ ކަހަލައެވެ.\n"ސޮރީ މަންމާ... ކައިވެނި ކުރާނޭ ކުއްޖަކު އަޅުގަނޑުވާނީ ޚިޔާރުކޮށްފައި، ފެމެލީއާ ބައްދަލުކޮށްދޭން އޭނާ ގެންނަން ވެސް ބޭނުން، ސާރާއާ އިންނަން ބޭނުންނުވަނީ އެހެންވެ... ސާރާއަށް ވެސް އެނގޭނެ އަޅުނގަޑަށް އޭނާ ކަމުނުދާކަން"\nދާރިއަން ދެއްކި ވާހަކަ އިބާއަށް އިނީ ޤަބޫލުނުކުރެވިފައެވެ. ޒުކަންގެ ތުންފަތަށް ވެރިވީ ލުއި ހިނިތުންވުމެކެވެ. އިހަކަށް ރެއަކު ފެނުނު ފިނިފެންމަލުގެ ހަޤީޤަތަކީ މިއީތާއޭ ޒުކަން ހިތަށް އެރިއެވެ. އަޖައިބުވެފައި އިން މީހަކުހެން އައިކު ފެށީ ހޭށެވެ. ކޮއްކޮއާ ދިމާކޮށްލާފަދަ އަޑެއް އޭނާ ލައްވާލިއެވެ.\n"އިބާ، އެ ސޮރު އެބުނީނު އިންނާނޭ ކުއްޖަކު އެބަހުއްޓޭ، ދެން ތިކުރަން އުޅޭކަމެއް ހުއްޓާލަން މަށަށް ފެންނަނީ" ތަހުމީނާ ބުންޏެވެ. އޭނާ ގާތު ދާރިއަން ދެއްކި ވާހަކަތައް މަތިން ތަހުމީނާ ހަނދާންހުއްޓެވެ. އެތުންފަތުގައި ހިނިތުންވުމެއްވީ އެހެންވެއެވެ. ދާރިއަން އެ އައީ އެބުނާ އަންހެންކުއްޖަކު ފަރާތުން ޖަވާބު ހޯދައިގެންކަން އޭނާއަށް ޔަގީންވެއްޖެއެވެ.\n"ކާކު އެއީ..." އިބާއަށް އަހާލެވުނެވެ.\n"ހޭޒަލް ކިޔަނީ..." ދާރިއަން ބުންޏެވެ. އެއާއެކު ޒުކަންގެ ހަނދާނަށް އެ ނަން އައެވެ. ދާރިއަންގެ ފޯނުން ހޭޒަލްގެ ނަން ޒުކަން ދުށްޓެވެ. އެކަމަކު އެއީ މީގެ އަހަރަކަށް ވެސް ކުރީންނެވެ. އޭނާ އަޖައިބުވީ ދެނެވެ. ދާރިއަން އެ އަންހެންކުއްޖާ ރައްޓެހިވެގެން އުޅޭތާ އެހާ ދުވަސްވެއްޖެބާއޭ ޒުކަންގެ ހިތަށް އެރިއެވެ.\n"ކޮންގެއަކު ކުއްޖެއް... މާލެތަ؟" އިބާ ސުވާލުކުރިއެވެ. އޭނާގެ ދަރިފުޅަށް އިބާ ޚިޔާރުކުރީ ހުރިހާ ގޮތަކުން ސާރާ ކަމުގޮސްގެންނެވެ. އެހެންވެ ސާރާއާ އެ އަންހެންކުއްޖާ އަޅާކިޔެންހުރި ގޮތަކަށް އޭނާ އަޅާކިޔާނޭކަން ޔަގީނެވެ.


Gaumugai Miothee Banana Republic Eh? - Vaguthu\nޤައުމުގައި މި އޮތީ ބަނާނާ ރިޕަބްލިކެއް؟\n1 އަހަރު ކުރިން ( ނޮވެމްބަރު 23, 2019 )\nމާލޭގައި ބޭއްވި އެއްވުމެއްގެ ތެރެއިން - ވަގުތު އިމޭޖަސް: އިބްރާހީމް ޝާބިލް\nއާދޭހެވެ. ދުނިޔޭގެ ގިނަ ޤައުމުތައް، ތަހުޒީބުގެ ހަރުފަތްތަކަށް އަރަމުންދާއިރު، މި ކުޑަކުޑަ ޤައުމުގެ ތަހުޒީބުގެ ދުވެލިހުރީ ކިހާބާރުމިނެއްގައިތޯއެވެ. މިއީ، މިއަދު އަޅުގަނޑުމެން ޖަވާބު ހޯދަންޖެހޭ ސުވާލެކެވެ. އަޅުގަނޑު އެއްވެސް ޝައްކެއްނުކުރަމެވެ. އަދި ކީއްތޯއެވެ. އަޅުގަނޑު ޔަޤީންކުރަނީ، މި ޤައުމުގެ ތަހުޒީބުގެ ދުވެލި ހުރި މިންވަރަކީ، ކަންޒުކަހަނބެއްގެ ދުވެލިކަމުގައެވެ. ކީއްވެގެންތޯއެވެ. އާދެ! ސަބަބުތައް ވަރަށް ވެސް ގިނައެވެ.\nސަބަބުތަކަކީ، ފަހެ ކޮބައިތޯއެވެ. ސަބަބުތަކަށް ނަޒަރެއް ހިންގައިލާއިރު، އެންމެ ފުރަތަމަކަމަކަށް "ޤައުމު" މީ ކިހާވަރެއްގެ، ކޯއްޗެއްތޯ ބަލައިލުން މުހިއްމެވެ. އާދޭހެވެ. ޤައުމަކީ، ކަނޑައެޅިފައިވާ ވަކި ސަރަޙައްދެއްގައި، އެއް ވެރިކަމެއްގެ ދަށުގައި އުޅޭ ބައެކެވެ. އެހެންވެއްޖެކަމުގައިވާނަމަ، ޤައުމިއްޔަތެއް ވެސް އޮންނަންވާނެ ދޮގެއްތޯއެވެ. ޤައުމީވަންތަކަމުގެ ސިފަތަކުން، ފުރާ ފުރިހަމަ ވެސް، ވާންޖެހޭނެނޫންތޯއެވެ. ޙުއްރިއްޔަތު، އޭގެ ޙަޤީޤީމާނައިގައި ދެމިއޮންނަން ވެސް، ވާނެނޫންތޯއެވެ. ޤައުމިއްޔަތުގެ ރުކުންތަކަށް، އޭގެ އަސްލުސިފައިގާ އިސްއުފުލައިލެވެންޖެހޭނެ ނޫންތޯއެވެ.\nއާދެ! މިއިން އެއް ކަމެއް ވެސް، އޭގެ ޙަޤީޤީ މާނައިގައި އެބައޮތްތޯއެވެ. ބަހުސަކަށް ޖާގައެއްނެތެވެ. "ޤައުމިއްޔަތު" އާސްމާނަށްއަރައި އޮބައިލަނީއެވެ. "ޙުއްރިއްޔަތު" ގާދޫކޮލުން ނިކުމެ، ވަޔާއި އޮޔާއި ތެޅެމުން، އިންޑިއާ ކަނޑުން އެހެރަ ބޭރުވަނީއެވެ. ދިވެހި ބިމަށް "މޫފައިބައިފައިހުރި"، އެއް އަސާސްކަމުގައިވާ، އިސްލާމްދީން "މުލުން ލުހެލައިގެން"، އެހެރަ ގެންދަނީއެވެ.\nއިސްވެ މި ދެންނެވި ކަންތައްތައް، އެ ގޮތަށް ނިމިދިޔުމުގެ، ފަހަތުގައި ކަންތައްތަކެއްވެއެވެ. އެންމެ ފުރަތަމަކަމަކީ، މަޤާމުތަކަށް ކުފޫހަމަވެވަޑައިނުގަންނަވާ\nބޭފުޅުން، ޤައުމުގެ "މައިސޯބުން" ގެ ގޮތުގައި ތިއްބެވުމެވެ. މި ޤައުމުގައި، އިސްލާމްދީނައި ބީރައްޓެހި، ޢަދާވާތްތެރިން ގިނަވުމެވެ. "ވެރީން" ގެ ނަމުގައި، ޤައުމު އިންދިރާސް ކުރައްވަމުން ވަޑައިގަންނަވާ "އަނިޔާވެރިން" ތިއްބެވުމެވެ. ނަޞާރާއިންނާއި ޔަހޫދީންނާއި ބުޑިސްޓުން، ހޮރަކަށް ވަންކަމުގައިވިޔަސް، އެ ފަދަ ހޮރުހޮރަށް ވަދެވަޑައިގަންނަވާ ހިތްޕުޅުވާ ބޭފުޅުން ތިއްބެވުމުގެ ސަބަބުންނެވެ. ޤައުމުގެ ޢިއްޒަތާއި ކަރާމާތް، މިނިވަންކަމާއި، ޤައުމިއްޔަތު، ކުޑަ އަގެއްގައި ބޭރުމީހުންނަށް ވިއްކަވަމުންގެންދަވާ ބޭފުޅުން ތިއްބެވުމުގެ ސަބަބުންނެވެ. ބަންޑާރަ ޙަސަނަށް މޫދު ހިތަކަށް ލިބުމުން ކަންކުރާހެން، ކަންތައްތައް ކުރައްވާ ބޭފުޅުން، ގިނަވުމުގެ\nކަން މިހެން ހުރުމުން، އެ ފަދަ ބޭބޭފުޅުންނަށް ބޭރު ޤައުމުތަކަށް، ބަރޯސާވެ ވަޑައިގަންނަވަން މަޖުބޫރުވެދެއެވެ. އެބައިމީހުން ޖަހާހައި ބެރަކަށް، ނައްޓަވަން ޖެހިވަޑައިގަނެއެވެ. އެބައިމީހުން، ކުޅޭނެ ގޮތަކަށް ކުޅޭނެ، "ގޮނޑިކޮއްކޮ" އަކަށްވާން ޖެހިވަޑައިގަނެއެވެ. އެބައިމީހުން އައިސް، ބޮނދުބުޑަށް ސައިކިޔާފައި ދާއިރު ވެސް، މި ވެރިންނަކަށް ހިލަމެއްނުވެއެވެ. ހަށިފޮޅައިލައްވާން ވެސް، އެނގިވަޑައިނުގަނޭމެއެވެ. ވާނީ ވެސް އެހެންތާއެވެ. އާޚިރަތަށް ބެއްލެވުމެއްނެތި، ދުނިޔެއަށް އިސްކަންދެއްވެނީއެވެ. އިހު މީހުން އެ ބުނަނީ، ހަމަ ތެދެކެވެ. "ވަރު ހުންނާނީ ވަނާޖުނބޭސާއަކު ނޫނެވެ. ފައިސާގައެވެ."\nއިސްވެ މި ދެންނެވި ކަންތައްތަކުގެ ނަތީޖާއަކީ ކޮބައިތޯއެވެ. އާދޭހެވެ. ނަތީޖާ ވަރަށް ވެސް ހިއްޗެވެ. މި ޤައުމަށް، އެހެން ދީންތަކުގެ އަސަރު ފޯރައިފިއެވެ. އެބައިމީހުންގެ އަޅުކަންތައްތައް ކުރުމަށް، އެބައިމީހުންނަށް ދޮރުތައް ހުޅުވިއްޖެއެވެ. ފަރަންޖީންގެ އަސަރޭތޯ! ނޫން! މުޅި ދުނިޔޭގެ ހަތަރުބިތުން ވެސް، މި ޤައުމަށް އެ އަސަރުތައް ކުރަމުން އެބަދެއެވެ. މި ނޫނަސް މި ފަދަ ކިތައްމެކަމެކެވެ.\nއަޅުގަނޑު އިސްވެ ދެންނެވި ފަދައިން، މިހިރަ މިހިރަ ކަންތައްތައް، މި ޤައުމުން ފެންނަމުން އެހެރަދަނީއެވެ. ލޯ ހުޅުއްވައިލައްވައި ރަނގަޅަށް ބައްލަވައިލައްވާށެވެ. މި ޤައުމު އޮތް ހާލަތު، އިންސާފުގެ ތިލަފަތަކުން ކިރުއްވައި\nވަޒަންކޮށްލައްވާށެވެ. މި ކަންތައްތަކަކީ، ވަންހަނާވެގެންވާ ކަންތައްތަކެއްނޫނެވެ. ކެޔޮކެވޭވަރު އެނގޭނީ ބިތުފަންގި ނެގީމައޭ ބުނެއުޅެއެވެ. ބިތުފަންގި ކީއްކުރަންތޯ، ކިތަންމެ ވަރުގަދައަށް ޢިމާރާތްކުރައްވައި "ގެކޮޅު" ތަކުގައި ތިއްބަވައިގެން، ސައްލާކުރައްވައި، ކިތަންމެ ކެޔޮގަނޑެއް ފަރީއްކުޅުއްވި ކަމުގައިވިޔަސް، ހުރިހައި ކަމެއް މިހުރީ ދިމާއަށް ފެންނާށެވެ.\nއެއްވެސް ޝައްކެއް ވަސްވާހެއްނެތެވެ. އޮޅުމެއް ބޮޅުމެއްނެތްމެއެވެ. މި ޤަ އުމުގައި މި އޮތީ "ބަނާނާ ރިޕަބްލިކެކެވެ."( ބަނާނާ ރިޕަބްލިކަކީ، އެހެން ޤައުމުތަކަށް ބަރޯސާވެފައި އޮންނަ ބަލިކަށި ސަރުކާރަށް ކިޔާ ނަމެކެވެ.)\nއާދެ! އަޅުގަނޑުގެ ލިޔުން ނިންމައިލާނީ، ތިޔަ އެންމެ ބޭފުޅުންގެ ސަމާލުކަމަށް، ދެތިންކަމެއް ފާހަގަކޮށްލުމަށް ފަހުގައެވެ. ތިޔަ ބޭފުޅުންގެ ރިމޯޓުތައް، އެ ފަދަ ބޭފުޅުންނާއި، ހަވާލުނުކުރައްވާށެވެ. ގުނބޯ ހެއްދެވިޔަ ނުދެއްވާށެވެ.\nކޮންމެ ގޮތެއްވިޔަސް، ލައްގާނީ ލައްގާ ހުރައަކަށެވެ. އެންމެ ބޮޑުވަރަކަށް ވެސް، ނެގޭނީ ދީފައި އޮތް ބަނޑުހަނޑުލެއް ނޫންތޯއެވެ.\nއާދޭހެވެ! ޤައުމު އިސްކުރައްވާށެވެ! "ބަނާނާ ރިޕަބްލިކަށް ފުރުޞަތު ނުދެއްވާށެވެ!"\nޕީޕީއެމްއާއި ޕީއެންސީގެ މައްޗަށް ގާނޫނު ނުހިނގާހެން ހީވޭ: ނިހާދު\nނޮވެމްބަރު 23, 2019 10:10\nވަރަށް ފުރިހަމަ ލިޔުމެއް... ބަލާޣާތްތެރި ނަސޭހަތް ކޮޅެއް.\nނޮވެމްބަރު 23, 2019 10:38\nއާޓިކަލް ކިޔާލައިފިން. ވަރަށްބޮޑުތެދެއް ، މުޅިޤައުމު ސަލާމަތްކުރުމަށްޓަކާ ހެޔޮއެދޭހުރިހާ ރައްޔިތުން ނުކުމެ މިކަމުން ސަލާމަތްވެވޭތޯ މަސައް\nނޮވެމްބަރު 23, 2019 11:00\nނާސިރުގެ ޒަމާނުނން ފެށިގެންވެސް މިގައުމަކީ ބަނާނާ ރިޕަބްލިކެއް. ވަރަށް ނާޒުކު އިގުތިސާދެއް އޮންނަ ގައުމެއް. ބޮޑަށް ބިނާވެގެން ގައުމައް ފައިސާ ވަންނަނީ ޓޫރިސަމްގެެ ދާއިރާއިން. ދެން ބިނާވެގެންވަނީ މަސްވެރިކަމުގެ މައްޗައް. މި ދެ އެކްސްޕޯރޓ ތަކަކީ ރާއްޖެއަށް އެކްސްކުލޫސިވް ތަކެއްޗެއް ނޫން.\nނޮވެމްބަރު 23, 2019 11:47\nމިގަ އުމުގެ ރައްޔިތުންތެރެއިން ގިނަރަ އްޔިތުންނަ އް ބަނާނާ އެއ އް ނޫން ޕަޕާޔާ ރިޕބްލިކަކަށް ވިޔަސްހެޔޮ. ފަ އިސާދެންޏާ އެނިމުނީ. ހަރާމެ އް ހަލާލެ އްނުބަލާނެ. ދުންޔަވީ ފަ އިދާ އާއއ އިގެން ލޯތަ އްކަނުވެ ހިތްތަ އްހަރުވެ އުޚްރަވީހަޔާތަ އް ކަންފަތްތަ އް މިވަނީ ބީރުވެފަ. ދީނެ އް މި އްލަތެ އް މަޒުހަބެ އް ރައ އްބީ އެ އްރަސޫލެ އް ހަ އްޖެ އް އީދެ އް ރޯދަ އެ އް ނަމާދެ އް ސުންނަތެ އް ފަރުލެ އް ނުދަނޭ. އަދަބެ އް ސަދަބެ އް ނޭންގޭ. ތިޔަ އުޅޭފަރަންޖީ ދުންބެ އަށް ސަޖިދަ ކުރަންވެސް އެތިބެނީ ތަ އްޔާރުގަ. އެބޭ ބުނެފ އްޔާ ރޯމާދުވާލު އެއ އީ ރޭގެއަނދިރިކަންކަމުގަވެސް ގަބޫލުކުރޭ. ފާޅުގަ ކުރާނުބައި ކަންކަން އެއ އީ އެންމެރަންގަޅު ކަންކަމަ އްވެސްހަދާފާނެ. ދުނިޔެއަށްޓަކާ މަރުދެނީ. އެވަރުވީމަ ރިޕަބްލިކް އެ އީ މުހިންމު އެއްޗެ އްނޫން.\nނޮވެމްބަރު 23, 2019 12:38\nޥަރަށް މޮޅު ލިޔުމެއް.\nނޮވެމްބަރު 23, 2019 13:23\nރައްޔިތުން ހެދިފަ ތިބިވަރެއް ބަލަންވެގެން ސަލަފައް ގޮނޖަހާލާފައި ވޯޓް އެނެގީ. ދީނާއި އިދިކޮޅަސް އަނިޔާވެރޔަސް ތާއީދު އޮތްވަރެއް ބަލަންވެގެން. މީހުން ވޯޓް ދިނެއްނު. ކިހާފޮނިވެލާނެ. ދީންނައްތާލަން ކިހާބޮޑު ހިތްވަރެއް އެދެވުނީ .\nނޮވެމްބަރު 23, 2019 13:55\nޔާﷲ މިލިޔުނު ނޫސްވެރިޔާއަށް ﷲދެދުނިޔޭގެ ނިއުމަތްއިތުރު ކުރައްވާ ފާފަފުއްސަވާ ސުވަރުގެ މިންވަރުކުރައްވާ ސާބިތުކަންދެއްވާށި... އާމީން.. މިވީ އަހަރެއްހާ ދުވަހު ނޫސްވެރިން ޢާފިލުވެފަތިބިވަރުން ހިތަށްލިބުނު ނުތަވަސްކަން މުޅިންފިލައިފިފަދަ.. ލޮލުން އުފާވެރިކަމުގެ ކަރުނަހިލިއްޖެ.. ގައުމާ ދީނައްޓަކާ ބަހެއް ބުނުމުގެ ހިއްވަރު ވަގުތުނޫހާ ޗެނަލް13އަށްނޫނީ ލިބިފަނެތް.. އިންޑިޔާގެ ތިންވަނަ ހެލިކޮޕްޓަރު މިމަހު 28ގަ ގެންނަވާހަކަ މަޑިސީލައިން އަޑުއިވުނީ.. އައްޑޫއަށް އިންޑިޔާ ސިފައިންގެ40މީހުންގެ ފައުޖެއަންނަވާހަކަ. ރޔާމީންގެ ޝަރީއަތަށް އިންޑިޔާގެ ނުފޫޒުވަދެފަވާ ވާހަކަ. ދީނީ އިލްމުވެރިންނަ ޓެރަރިޒަމްގެ ތުހުމަތުކޮށް އިންޑިޔާއާ ހަވާލުުކުރަންއުޅޭ ވާހަކަ.. ބަޑުހައިކަމުގަ ތިބުމަށްވެސް ގައުމުގަ ދިވެހިންނަ މިނިވަންކަމެ ނެތިދާނެބިރު ހިތަށްވެރިވަނީ.. މިއިންކަމެ ދެނެހުރި މީޑިޔާއެއް ސިޔާސީލީޑަރެނެތް ރޔާމީން ނޫނީ.. މިގައުމުގަ ވަތަނީ ލޯބި ރޔާމީނުގެ ނޫނީނެތް އެއްމެން ރަޖާއަޅާއި ނިދިކުރައްވާފަ..\nނޮވެމްބަރު 23, 2019 20:12\nނޫނޭ ލާމުގައެބަތިބި ވަރަށް ހިއްވަރުގަދަ ކެރޭމީހުންް ހުރިހާމީހުން އެއްގޮތެއް ނުވާނެ އަހަރެންވެސްމިހުރީއަދި އަހަރެންފަދަ ކިތަމެބަޔަކުއެބަތިބި އަހަރެންތިފަދަ ލިޔުން ތެރިންދިފާއު ކުރުމުގައަބަދުވެސް ހުންނާނަން އަދިތިފަދަ ކޮންމެ ލިޔުމަކީ އަހަރެން ވަރަށްކިޔާލަން ބޭނުން ވާލިޔުމެކެވެ.\nނޮވެމްބަރު 23, 2019 20:31\nވަރަށް މޮޅު ލިޔުމެއް ވަރައް ހިއްވަރުގަދަ ކެރޭ ކުޅަދާނަ ލިޔުން ތެޔެއްތީ އަހަރެން އަހަރެން ތިލިޔުމައް ވވވަރަ ތާއީދުކުރަން އަބަދުވެސް ތިހިއް ވަރާއެކު ކުރިޔައްދޭ ތިބޭފުޅާގެ އުމުރު ދިގުކުރައްވާށި އާމީން\nނޮވެމްބަރު 24, 2019 10:50\nބަނާނާ އިޒް ލައިފް\nނޮވެމްބަރު 27, 2019 18:06\nދޮންކެޔޮ ނިހާނަށް އެކަނި ބަނާނާ ރިޕަބްލިކް އެނގޭނީ


އެމްޑީޕީ މެމްބަރުން މިޤައުމުން ނެތިކޮށްލަން ގޮވާލައިފި — Ihavandhoo.com\nއެމްޑީޕީ މެމްބަރުން މިޤައުމުން ނެތިކޮށްލަން ގޮވާލައިފި\n10 އޮކްޓޫބަރު 20170ޢަބުދުﷲ ޙަމީދު\nއެމްޑީޕީގެ މެމްބަރުން މި ގައުމުން "ނެތިކޮށް، ފޮހެލަން" ރައްޔިތުން މަޖިލީހުގެ ހޯރަފުށީ ދާއިރާގެ މެމްބަރު މުހައްމަދު އިސްމާއިލް މިއަދު ގޮވާލައްވައިފި އެވެ.\nމެމްބަރު މުޙައްމަދު އިސްމާއިލް މިހެން ގޮވާލައްވާފައި ވަނީ ހިއުމަންރައިޓްސް ކޮމިޝަނުގެ ނައިބު ރައީސް އައްޔަން ކުރެއްވުމަށްޓަކައި، ރައީސުލްޖުމުހުރިއްޔާ މަޖިލީހަށް ހުށައަޅުއްވާފައިވާ ނަންފުޅަށް މިނިވަން މުވައްސަސާތަކުގެ ކަންތައްތަކާ ބެހޭ ކޮމެޓީން ދިރާސާ ކުރައްވާ ނިންމި ގޮތުގެ ރިޕޯޓަށް ބަހުސް ކުރުމަށް ހުޅުވާލި ފުރުސަތުގައި މަޖިލީހުގައި ވާހަކަފުޅު ދައްކަވަމުންނެވެ.\nއިދިކޮޅު މެމްބަރުން އަޑުގަދަ ކުރައްވަމުން ގެންދަވަނިކޮށް ބޭއްވި ޖަލްސާގައި މުހައްމަދު އިސްމާއިލް ވިދާޅުވި ގޮތުގައި އެމްޑީޕީން ހިންގަމުން ދާ ލާއިންސާނީ މަސައްކަތްތައް ރައްޔިތުންނަށް ފެންނަމުންދާކަމަށާއި އެ މެމްބަރުން މަސައްކަތްކުރައްވަނީ "ގެރި ކޮއްޓަކަށް ގެރިތަކެއް ވަދެގެން" އުޅޭހެން އަދަބެއް ނެސް މަސައްކަތް ކުރަމުން ދާކަމަށެވެ.\n"މިފަދަ ލާއިންސާނީ ބޭބޭފުޅުން މަޖިލީހަށް ހޮއްވެވީތީ އަޅުގަނޑުމެން އަޖައިބުވަން" ކަމަށް ވިދާޅުވެ، "އަޅުގަނޑު ހަމަ ގޮވާލަން ދިވެހި ރާއްޖޭގެ ހުރިހާ ރައްޔިތުންނަށް އެމް.ޑީ.ޕީ އޭ ކިޔާ މިމީހުން މިގައުމުން ނެތިކޮށްލަން، ފޮހެލަން." މުޙައްމަދު އިސްމާއިލް ވިދާޅުވިއެވެ.\nމަސީހުގެ އިތުބާރު ނެތް ކަމަށް 45 މެމްބަރުން ސޮއިކުރެއްވި ފަހުން ބާއްވަމުން އަންނަ ކޮންމެ ޖަލްސާއެއްގައި އިދިކޮޅު މެމްބަރުން ގެންދަވަނީ އަޑުގަދަކުރައްވަމުންނެވެ. އެ މެމްބަރުން ވިދާޅުވާ ގޮތުގައި މެޖޯރިޓީ މެމްބަރުންގެ އިތުބާރު ނެތުމުން މަސީހަކީ މަޖިލިހުގެ ރައީސް އެއް ނޫނެވެ.


Newcastle ge coach kamun Steve dhuru vejje\nސްޓީވް ބްރޫސް: ދެއަހަރަށް ފަހު ނިއުކާސަލްގެ ކޯޗު ކަމުން އޭނާ ދުރުވީ މިއަދު\nއިނގިރޭސި ވިލާތުގެ ކްލަބް ނިއުކާސަލް ޔުނައިޓެޑްގެ ކޯޗު ކަމުން ސްޓީވް ބްރޫސް ދުރު ވެއްޖެ އެވެ.\nސްޓީވް މަގާމުން ދުރުވެފައި ވަނީ ކްލަބުގެ އާ މެނޭޖުމެންޓާއި މަޝްވަރާ ކުރުމަށް ފަހު ދެފަރާތް އެއްބަސް ވެގެންނެވެ.\nސައުދީ އަރަބިއްޔާގެ ޕަބްލިކް އިންވެސްޓްމެންޓް ފަންޑް (ޕީއައިއެފް) އިން ނިއުކާސަލް ގަތުމާއެކު ޓީމުގެ ކޯޗު ކަމުން ސްޓީވް ވަކި ކުރާނެ ކަމަށް މީގެ ކުރިން ވެސް އޮތީ ބެލެވިފަ އެވެ. މިދިޔަ ހަފްތާގަައި ޓޮޓެންހަމާއި ވާދަކުރި މެޗުގައި ޓީމުގެ މެނޭޖުމެންޓުން ސްޓީވް ކޯޗު ކަމުގައި ބެހެއްޓީ އެއީ އޭނާ ޓީމުގެ ކޯޗުކަން ކޮށްދޭ 1000 ވަނަ މެޗަށް ވާތީ އެވެ. އެ މެޗުން ޓޮޓެންހަމް މޮޅުވީ 3-2 ގެ ނަތީޖާ އަކުންނެވެ.\nޓީމުގެ ކޯޗު ކަމުން ބްރޫސް ދުރުވިކަން އަންގާ ނިއުކާސަލްއިން ނެރުނު ބަޔާނެއްގައި ބުނެފައި ވަނީ ފާއިތުވި ދެ އަހަރު ދުވަހު ސްޓީވްގެ ފަރާތުން ޓީމަށް ކޮށްދިން ހުރިހާ ކަމެއްގެ އަގު ވަޒަން ކުރާ ކަމަށާއި އެކަމަށް ޝުކުރުވެރިވާ ކަމަށެވެ.\nސްޓީވްގެ ކޯޗު ކަމުގެ ދަށުގައި ފާއިތުވި ދެ ސީޒަން ނިއުކާސަލްއިން ނިންމާލީ ލީގުގެ 12 އަދި 13 ވަނައިގަ އެވެ. އަދި ސްޓީވްގެ ދައުރުގައި ނިއުކާސަލްއިން ވަނީ އެމިރޭޓްސް އެފްއޭ ކަޕާއި ކަރަބާއޯ ކަޕްގެ ކުއާޓާ ފައިނަލު ކުޅެފަ އެވެ.\n"މި ހާއްސަ ކްލަބު މެނޭޖް ކުރުމަށް އަހަރެންނަށް ފުރުސަތު ދިން ހުރިހާ ފަރާތްތަކަށް ވަރަށް ބޮޑަށް ޝުކުރު އަދާ ކުރަން" މަގާމުން ދުރުވުމަށް ފަހު ސްޓީވް ބުންޏެވެ. ފާއިތުވު ދެ އަހަރުގެ ތެރޭގައި އެތައް އަޑިގަނޑަކާއި އުސްގަނޑަކާއި ކުރިމަތިލާން ޖެހުނު އިރު އޭނާ އާއި އެކު މަސައްކަތް ކުރި ހުރިހާ ސަޕޯޓިން ސްޓާފުންގެ ފަރާތުން ލިބުނު އެއްބާރުލުން ފާހަގަކޮށް ސްޓީވް ވަނީ އެކަމަށް ޝުކުރު އަދާކޮށްފަ އެވެ. ސްޓީވްގެ ވާހަކަ ނިންމާލީ ޓީމަށް ފާގަތި މުސްތަގުބަލަކަށް އެދެމުންނެވެ.\nނިއުކާސަލްގެ ހެޑް ކޯޗު ކަމުން ސްޓީވް ދުރުވުމާއެކު ވަގުތީ ގޮތުން މިހާރު ޓީމާއި ހަވާލުވެ ހުންނާނީ އެސިސްޓެންޓް ކޯޗު ގްރެއިމް ޖޯންސް އެވެ. މިއަންން ހޮނިހިރު ދުަހު ކްރިސްޓަލް ޕެލެސް އާއި ބައްދަލުކުރާ މެޗަށް ޓީމު ތައްޔާރު ކުރުމުގައި ގްރެއިމްއަށް އެހީތެރިވާނީ ކޯޗިން ޓީމުގައި ހިމެނޭ ސްޓީވް އެގްނިއު، ސްޓެފެން ކްލެމެންސް، ބެން ޑޯވްސަން އަދި ސިމޯން ސްމިތެވެ.\nޓީމަށް އާ ހެޑް ކޯޗެއް ހޯދުމުގެ މަސައްކަތް މިހާރު ކުރަމުން އަންނަ ކަމަށް ނިއުކާސަލްއިން ނެރުނު ބަޔާނުގައި ބުނެފައިވެ އެވެ. ބެލެވޭ ގޮތުގައި ދެން މި މަގާމާއި ހަވާލު ވާނީ ޕައުލޯ ފޮންސޭކާ އެވެ.\nމީގެ ކުރިން ރޯމާގެ ކޯޗުކަން ކޮށްފައިވާ ޕައުލޯ ފޮންސޭކާ އަކީ ނިމުނު ސަމާ ޓްރާންސްފާ މާކެޓުގައި ޓޮޓެންހަމަށް ދާނެ ކަމަށް އެންމެ ބޮޑަށް ބެލެވުނު އެކަކެވެ. އެކަމަކު ޓްރާންސްފާ މާކެޓު ބަންދު ވުމުގެ ކުރިން އެވާހަކަ ވަނީ ހިނދިފަ އެވެ. އެހެން ކަމުން ނިއުކާސަލް އިން އޭނަގެ ހާލަތު ވަރަށް ބޮޑަށް ދިރާސާ ކޮށްފައި ވާއިރު، މިއީ މިފަހަރު ނިއުކާސަލްގެ ކޯޗު ކަމާއި ހަވާލުވުން އެންމެ ގާތް އެކެއް ކަމަށް ގިނަ ބަޔަކު ގަބޫލު ކުރެ އެވެ.\nނިއުކާސަލްއިން އާ ކޯޗެއް ހޯދަނީ


Hulhumale' Saafukoh, Iyye Ekani Ves 12 Ton Ge Kuni Beyru Koffi - Vaguthu\nހުޅުމާލެ ސާފުކޮށް އިއްޔެ އެކަނި ވެސް 12 ޓަނުގެ ކުނި ބޭރުކޮށްފި\nއެޗްޑިސީން ކުނި ނެގުމުގެ މަސައްކަތުގައި ހަރަކާތްތެރިވަނީ\nހުޅުމާލެއަކީ ހުޅުމާލޭގައި ދިރިއުޅެމުންގެންދާ ފަރާތްތަކަށާއި އެކި ބޭނުންތަކަށް ޒިޔާރަތް ކުރާ ފަރާތްތަކަށް ހިތްގައިމު ސާފު އަވަށެއްގެ ގޮތުގައި ބޭއްވުމަށް ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން ކުރަމުން އަންނަ މަސައްކަތުގެ ތެރެއިން ކުނި ގިނަވެފައި ހުންނަ ސަރަހައްދު ސާފުކޮށް އިއްޔެ އެކަނި ވެސް 12 ޓަނުގެ ކުނި ބޭރުކޮށްފިއެވެ.\nއެކޯޕަރޭޝަންގެ ފަރާތުން އެ މަސައްކަތް ކުރަން ފަށާފައިވަނީ މި މަހުގެ 10 ވަނަ ދުވަހު ފެށިގެން2ހަފުތާގެ މުއްދަތަކަށް ކުރިއަށް ގެންދާ ގޮތަށެވެ.\nއެޗްޑީސީން ބުނީ، ކުނި ގިނަވެފައިި ހުންނަ ސަރަހައްދުތައް ސާފުކޮށް އިއްޔެ އެކަނި ވެސް 12 ޓަނުގެ ކުނި އެއްކުރެވި އުކާލާފައިވާ ކަމަށެވެ.\nމި މަސައްކަތް ކުރެވެމުން ދަނީ މި ކޯޕަރޭޝާންގެ މުނިސިޕަލް ޑިޕާޓްމަންޓުގެ މުވައްޒަފުން މެދުވެރިކޮށެވެ. ހުޅުމާލެ އަކީ ޒަމާނީ ސިޓީއެއްގެ ކުލަވަރު ޖައްސާ، ޒަމާނީ އެކި ވަސީލަތްތަކާއި އެކު ތަރައްޤީ ކުރެވެމުންދާ އަވަށެއްކަމުން، ހުޅުމާލޭގެ މާހައުލަކީ ސާފު ރީތި ތަނަކަށް ހެދުމަށް އާއްމުންގެ އެއްބާރުލުން މުހިއްމު ކަމުގައި އެކޯޕަރޭޝަނުން ވަނީ ބުނެފައެވެ.\nއެޗްޑީސީން ވަނީ އެއް ފަހަރު ބޭނުންކޮށްފައި އުކާލާއި ކުނި މަދުކޮށް، އާއްމުން ބޭނުންކުރާ ޕާކުތައް ފަދަ ތަންތާގައި ބެހެއްޓިފައި ހުންނަ ޑަސްޓްބިން ތަކުގެ ބޭނުން ހެޔޮގޮތުގައި ހިފުމަށް އިލްތިމާސް ކޮށްފައެވެ.\nމީގެ އިތުރުންވެސް ގޭބިސީތަކުން ކުނި އުކާލުމުގައި ވެމްކޯއިން ދެމުންގެންދާ ޙިދުމަތުގެ ބޭނުން ހިފާ، ދިރިއުޅޭ ސަރަޙައްދުތަކަށް ކުނި އުކުން މަދުކުރުމަށް ވަނީ ނަސޭހަތްތެރިވެފައެވެ. އަދި މި ފަދަ އިތުރު ޕްރޮގްރާމްތައް ކުރިއެކޭ ވެސް އެއްފަދައިން އެކި ދުވަސްތަކަށް ބަހާލާއިގެން ކުރިއަށް ގެންދިއުމަށް ހަމަޖެހިފައިވާކަން އެޗްޑީސީން ވަނީ ފާހަގަ ކޮށްފައެވެ.\nމެއި 25, 2021 17:39\nތީކީ އަދި ހަ އްލެ އް ކަމަކަށް ނުބެލެވޭ. ގަވަ އިދާ ޚިލާފަށް ކުނި ޖަމާކުރުން ނުހު އްޓުވާ، ކޮންމެފަހަރަކު ރަށް ގޮޑަކަށްވީމާ ސާފުކޮށްލުމަކުން އަދިނުފުދޭ. ގަވާ އިދާ ޚިލާފުވާ ފަރާތްތަ އް ހޯދަ އި ޤާނޫނީ ފިޔަވަޅު އަޅަން އެބަޖެހޭ.\nމެއި 26, 2021 00:18\nއިދިކޮޅަށް ކައުންސިލް ދިނުމުން އޭގެ ފައިދާ މިފެންނަނީ މާލޭ ސިޓީ ކައުންސިލުން މާލެތެރެ ސާފުކުރަން ފެށުމުން އެތައްދުވަހެއް ވާންދެން ސާފުނުކޮތް އޮތް ހުޅުމާލެ ކުއްލިޔަކަށް ސާފުކުރަން މިފެށީ މާލޭ ސިޓީ ކައުންސިލުން ހުޅުމާލެވެަސް ސާފުކުރާނެކަން އެގުމުން ކަން ޔަގީން.


Inthihaab fas kuran jehijje nama, ekamah idhikolhu ge thaaeedh libeyne: Abduraheem | Mihaaru\nއިދިކޮޅު ކޯލިޝަންގައި ހިމެނޭ ޕީއެންސީގެ ރައީސް އަބްދުއްރަހީމް: އިިންތިޚާބު ފަސްކުރަން ޖެހޭ ހާލަތަކަށް ގޮސްފި ނަމަ، އެކަމަށް އެ ކޯލިޝަނުން ތާއީދުކުރާނެ ކަމަށް ވިދާޅުވި -- ފޮޓޯ/މިހާރު\nއިންތިޚާބު ފަސްކުރަން ޖެހިއްޖެ ނަމަ، އިދިކޮޅުގެ ތާއީދު ލިބޭނެ: އަބްދުއްރަހީމް\n11 މާޗް 2020 - 18:20 15 comments\nދުނިޔޭގައި ހަލުވިކަމާ އެކު ފެތުރެމުންދާ ކޮވިޑް-19 ވައިރަސް ރާއްޖެ އިން ވެސް ފެނިފައިވާއިރު، އަންނަ މަހު ހަތަރެއްގައި ބާއްވާ ލޯކަލް ކައުންސިލް އިންތިޚާބާއި އަންހެނުންގެ ތަރައްގީ އަށް މަސައްކަތްކުރާ ކޮމިޓީތަކުގެ އިންތިޚާބު ފަސްކުރަން ބައެއް ފަރާތްތަކުން ދަނީ ގޮވައިލަމުންނެވެ. އެކަމަކު، އިންތިޚާބު ފަސް ކުރުމަށް އިލެކްޝަންސް ކޮމިޝަނުން އަދި މިހާތަނަކަށް ނުނިންމަ އެވެ.\nފޮނަދޫ ދާއިރާގެ ކުރީގެ މެމްބަރު އަބްދުއްރަހީމް ކުރެއްވި ޓްވީޓެއްގައި ވަނީ އިންތިޚާބު ފަސްކުރަންޖެހޭ ހާލަތަކަށް ދިޔަ ކަމަށް މިހާތަނަށް ސަރުކާރުން ހާމަ ކޮށްފައި ނުވާ ކަމަށެވެ. އަދި އެފަދަ ހާލަތަކަށް ހިނގައްޖެ ނަމަ، އިންތިޚާބު ފަސްކުރަން އިދިކޮޅު ކޯލިޝަންގައި ހިމެނޭ ޕީޕީއެމާއި ޕީއެންސީން ތާއީދު ކުރާނެ ކަމަށާއި އެ ކޯލިޝަނުން އަބަދުވެސް އިސްކަން ދޭނީ ގައުމާއި ރައްޔިތުންގެ ރައްކާތެރި ކަމަށް ކަމަށް ވެސް އަބްދުއްރަހީމްގެ ޓްވީޓްގައިވެ އެވެ.\nCoronavirus aa gulhigen Inthikh’aabu faskuran jeheyfadha haalathakah dhiya kamakah adhi mihaathanakah sarukaarakun haam eh nukurey.efadha haalathakah Gaumu higajjenama ekamah PPM/PNC in thaaeedhu kuraane.alhugandumen abadhuves iskan dheynee gaumaa rayyithunge rahkaatheri kamah.\n— Abdul Raheem Abdulla (@Banafsaa) March 11, 2020\nއަބްދުއްރަހީމް ކުރެއްވި ޓްވީޓް\nއިންތިޚާބު ފަސްކުރަންޖެހޭ ހާލަތަކަށް ހިނގައްޖެ ނަމަ، އެކަމަށް އިދިކޮޅު ކޯލިޝަނުން ތާއީދު ކުރާނެ ކަމަށް އަބްދުއްރަހީމް ވިދާޅުވިއިރު، މީގެ ކުރިން އެ ކޯލިޝަނުން ބުނެފައިވަނީ ޖަލުގައި ހުންނެވި ކުރީގެ ރައީސް އަބްދުﷲ ޔާމީން މިނިވަން ކުރުމުން ނޫނީ އިންތިޚާބު ފަސް ކުރުމުގެ މަޝްވަރާގައި ބައިވެރިނުވާނެ ކަމަށެވެ.\nސަރުކާރު ކޯލިޝަންގައި ހިމެނޭ އެމްއާރުއެމުން މިއަދު ވަނީ އިންތިޚާބު ފަސްކުރަން އިލެކްޝަންސް ކޮމިޝަންގައި އެދިފަ އެވެ. އެކަމަކު، ސަރުކާރުން ބުނެފައިވަނީ އިންތިޚާބު ފަސް ކުރުމާ މެދު ސަރުކާރުގެ ވިސްނުން ހާމަ ކުރާނީ ހުރިހާ ޕާޓީތަކާ މަޝްވަރާ ކުރުމަށް ފަހު ކަމަށެވެ.\nއިލެކްޝަންސް ކޮމިޝަނުން ބުނެފައިވަނީ އިންތިޚާބު ފަސްކޮށްފި ނަމަ، އިތުރަށް 30 ވަރަކަށް މިލިއަން ރުފިޔާ ޚަރަދުވާނެ ކަމަށާއި މިހާތަނަށް ވެސް އެ ދެ އިންތިޚާބަށް 25 މިލިއަނާއި 30 މިލިއަނާ ދެމެދުގެ އަދަދެއް ހޭދަ ކޮށްފައިވާ ކަމަށެވެ. އަދި އިންތިޚާބު ފަސް ކުރުމުގެ އެއްވެސް ވިސްނުމެއް އެ ކޮމިޝަންގެ އަދި ނެތް ކަމަށް ވެސް އެ ކޮމިޝަނުން ބުނެފައިވެ އެވެ.\nއިތުރު ލިޔުންތައް އިދިކޮޅު ފަރާތްތައް އިލެކްޝަންސް ކޮމިޝަން ޕީޕީއެމް ކުރީގެ މެމްބަރު އަބްދުއްރަހީމް އަބްދުﷲ ޕީޕީއެމް/ޕީއެންސީ އިއްތިހާދު ލޯކަލް ކައުންސިލްތަކުގެ އިންތިޚާބު 2020 ލޯކަލް އިންތިހާބު ޕީޕަލްސް ނެޝަނަލް ކޮންގްރެސް


(3 މޭ 2021 އާ ގުޅޭ)\nނާއިކު އެއްވެސް އެއްޗެއް ނުބުނެ ހިމޭން ވިއެވެ. އައިޝާގެ ދެލޮލަށް ފައިބަން ފެށި ކަރުނަ ތަކުން ކޮންމެ ވެސް ކަމެއް ވަރަށް ގޯސް ވެއްޖެކަން ނާއިކަށް ޔަޤީން ވިއެވެ.\nނާއިކުގެ ހިމޭން ކަމުގެ ތެރެއިން، ނާއިކަށް ހުރީ އޭނާގެ ދޫ ހަރަކާތް ކޮށްލަން ވެސް ނުކެރިފައެވެ. ދެން ވެސް ވާހަކަ ދެއްކީ އަައިޝާ އެވެ.\n"ކީއްވެ އެއްޗެކޭ ނުބުނެ ތީނީ؟ ނާއިކު ރާއްޖެ އައި ފަހުން ތީ މުޅިން އެހެން ނާއިކެއް. އަހަރެން އެއްޗެއް ނުބުނެ މި ހުންނަނީ ދެރަ ނުވާތީ އެއް ނޫނޭ. ހިތެއް ނެތީމަ އެއް ނޫނޭ. އަހަރެން ވެސް ވަރަށް ދެރަވޭ. ވަރަށް ރޮން." އައިޝާ އެއް ނޭވާ އިން ގިނަ ވާހަކަ ތަކެއް އަމުނައިލިއެވެ. ނާއިކުގެ ހިތް ދިޔައީ ބާރަށް ތެޅެމުންނެވެ. ވާން މިއުޅޭ ގޮތް ނާއިކަށް ރޭކައިލަން ފަށައިިފިއެވެ.\n"ނާއިކު މާލެ އައި ގޮތަށް ފުރަތަމަ އުޅުނީ އަހަރެން ފަލަ ވެގެން. އަހަރެން ކުރާ ކަންތައް އޯލްޑު ވެގެން. އަހަރެންނާ އެކު ދުއްވާލަން ދާން ލަދުން." އައިޝާ ރޮމުން ވާހަކަދައްކަމުން ދިޔައިރު، ނާއިކު ހުރީ ކުށްވެރި އެއް ފަދައިންނެވެ.\n"ރޭގަ އެވީ ކޮން ކަމެއްތަ؟ އެއީ ކާކުތަ؟" އައިޝާގެ ކަޅި ސީދާ އަމާޒު ކޮށްލީ ނާއިކުގެ ދެލޮލަށެވެ. ނާއިކަށް ވަގުތުން ހީވީ އޭނާގެ ކަކުލު ހުޅުން ވާގި ދޫވެގެން ދިޔަހެންނެވެ. ފަހަތަށް ފިޔަވަޅެއް އަޅައިލަމުން، ނާއިކު ގޮސް އިށީންނީ އެނދުގައެވެ. މޮޅެތި ޑުރާމާތައް ޖައްސަމުން ދިޔަ ނާއިކުގެ ބަސް ހުއްޓި، މީހާ މުޅިން ހިމޭންވިއެވެ. އިސްދަށަށް ޖަހައި ލަމުން ދަތި ގޮތަކަށް ނާއިކު ދޫކޮށްލީ ފުން ނޭވާ އެކެވެ. އައިޝާއާ ކުރިމަތި ލާނެ ހިތްވަރެއް ނާއިކުގެ ހައްޓަކު ނެތް ފަދައެވެ.\n"އޯކޭ.. ޖަވާބު ލިބެއްޖެ." އެހެން ބުނެ، އައިޝާ ގުދުވެލަމުން ނެގީ އޭނާގެ ފޮށްޓެވެ. އަދި ހެދުންތައް ފޮށްޓައް އަޅަން ފެށިއެވެ.\n"ތި އުޅެނީ ކީއްކުރަން؟" ކުއްލިއަކަށް ހުރެފައި ނާއިކަށް ބާރެއް ލިބުނު ފަދައެވެ. އޭނާގެ ދޫ ހަރަކާތް ކޮށްލީ އޭނާގެ އިޚުތިޔާރުން މުޅީން ބޭރުންނެވެ.\n"މި އުޅެނީ ރަށަށް ދާން. އަހަރެން އިތުރަށް މިތަނުގަ ހުރުމުގެ ބޭނުމަކީ ކޮބާ؟" އައިޝާ ގެން ދިޔައީ އޭނާގެ ހެދުންތައް ނަގަމުންނެވެ.\n"ތިހެން ދެވޭ ތަ؟ މަޑުކޮށް ބަލަ!" ނާއިކު ގޮސް ހިފެހެއްޓީ އައިޝާގެ އަތުގައެވެ.\n"ކީއްވެ ނުދެވެންވީ؟ ބުނެބަަލަ! ނާއިކު ޖަހާހާ ކޮންމެ ބެރަކަށް ނަށަން އަހަންނަކީ ބުދެއް ތަ؟ އަހަންނަކަށް ބޭނުން ގޮތެއް ނާއިކަށް ނުހެދޭނެ." ނާއިކުގެ އަތް ފޮޅައި ލަމުން، އައިޝާ އަނެއްކާ ވެސް އޭނާގެ އަންނައުނުތައް ފޮށްޓައް އަޅަމުން ގެންދިޔައެވެ. ނާއިކުގެ ދެލޯ ވަގުތުން ފެންކަޅި ވެގެން ދިޔައެވެ. ނާއިކަށް ހުރީ ރޮވެން ގާތް ވެފައެވެ.\nދަންވަރުގެ ހިމޭން ވަގުތެވެ. ޖަންނަތަށް ހޭލެވުނީ އޭނާގެ ފޯޯޯނު ރިންގުވާ އަޑަށެވެ. ވަރަށް އަވަހަަށް ލަބީބަށް ބަލައިލުމަށްފަހު، ޖަންނަތު ފޯނު ހިފައިގެން ކޮޓަރިން ނުކުތެވެ. އެއީ ޒަހީންގެ ކޯލަކަށް ވުމުންނެވެ.\n"ތީ ދެން ކިހާ ދެރަ ކަމެއް ތަ؟" ވައި އަޑަކުން ޖަންނަތު އެހެން އަހައިލީ ވަރަށް ބޮޑަށް ރުޅި އައިސްގެން ހުރެއެވެ. ޖަވާބުގައި ޒަހީން ޖަހައިލީ ބޮޑު ހިނިގަނޑެކެވެ.\n"ހެހެ! ބަލަ އަހަރެން މި ގުޅަނީ އަހަރެންނަށް ލިބެން އުޅޭ ދަރީގެ މަންމައަށޭ!" މަލާމާތް ކުރާ ފާޑަށް ޒަހީން ބުނެލިއެވެ. ޖަންނަތު ރުޅި އައިސްގެން އެވަގުތު ރޫރޫ އަޅައެވެ.\n"މައްސަލަ އެއް ނެތް! އަހަރެން މުޅި ރަށަށް އިއުލާން ކުރާނަން. އަހަރެންގެ ބަނޑުގަ މި އޮތީ ކަލޭގެ ދަރިއެެއްކަން. ރަނގަޅެއްނު؟ އުފާވެއްޖެއްނު؟" ދަތްކުނޑި ވިކައި ލަމުން ޖަންނަތު ވާހަކަދެއްކިއެވެ.\n"އޯކޭ. ވަރަށް ރަނގަޅު ކަމެއް އެއީ. އެކަމު، ކާކުބާ ތި ވާހަކަ ޤަބޫލު ކުރާނީ؟ ދެން ޖަންނަތަށް ކެރޭނެ ތަ ތި އުޅޭ ލޯބި ދިރިއުޅުން ގެއްލި، މުޅި ރަށަށް ފަޞީހަތްވާން؟" ޒަހީންގެ ރާގުގައި ވަނީ ވިހަގަދަ ކަމެވެ.\n"އަހަރެން އިތުރަށް ވާން އޮތީ ކޮން ފަޟީހަތެއް ތަ؟ ކަލޭގެ އުނދަގޫއަށް ވުރެ، މި މަލާމާތާ ކުރިމަތިލުން އަހަންނަށް މާ ހެޔޮ." ޖަންނަތު ގަދަ ކަމުން ހީނލިއެވެ.\n"އަދި ބުނަން. އަހަރެން މި އުޅެނީ ލޯބި ދިރިއުޅުމެއް ނޫން. ކަލޭ ހީކޮށްފާނެ އަހަރެން މި އުޅެނީ ލަބީބު ދެކެ ލޯބިން އޭ. ހެހެ، އެހެން ހީ ނުކުރައްޗޭ! އަހަރެން ލޯތްބެއް ނުވޭ ލަބީބު ދެކެ. އެކަމު، އަހަރެން މި އުޅެނީ އަހަރެންގެ ޙާލަށް ރުހިގެން، މި ލަދުން ސަލާމަތް ވާން ރީއްޗަށް އުޅެވޭ ތޯ. އެހެންވީމަ، އަހަރެން ޖެހިލުމެއް ނުވޭ އަހަރެން ލަދެއްގެ ތެރެއަށް ވައްޓާލާކަށް." ޖަންނަތުގެ ވާހަކަތައް ހަރުކަށި ނަމަވެސް، އެވާހަކަ ތަކުން ޒަހީނަށް އެއްވެސް އަސަރެއް ނުކުރާ ކަހަލަ އެވެ. ޒަހީން އަނެއްކާ ވެސް ފެށީ ހޭންށެވެ. ޖަންނަތު އައި ރުޅީގައި ފޯނު ކަނޑައިލީ އެއްވެސް ސީރިއަސް ކަމެއް ޒަހީންގެ ފަރާތުން ނުފެނުމުންނެވެ. ރަށު މީހުން ޒަހީނާ ދެކޮޅަށް ވާހަކަ އެއް ދެއްކިޔަސް، ޤަބޫލު ނުކުރާނެކަން ޖަންނަތު ދެނެ ހުރެ އެވެ. ނަމަވެސް ޖަންނަތު ބޭނުންވީ، ޖަންނަތުގެ ރާގާއި ވާހަކަ ބަދަލުކޮށްގެން ވެސް ޒަހީން ބިރު ގަންނުވާލެވޭތޯއެވެ. ނަމަވެސް އެކަން ޖަންނަތަށް ކާމިޔާބީ އެއް ނުވެއެވެ.\n"އަހަންނަށް މާފު ކުރޭ! އަހަރެން ޤަބޫލު ކުރަން އަހަންނަށް މި ކުރެވުނީ ކުށެއްކަން." ނާއިކު އިނީ އެނދުގެ ފަޑީގައި އިށީންދެގެންނެވެ. ނާއިކާ ޖެހިގެން އިނީ އައިޝާއެވެ. އިސް ދަށަށް ޖަހައިގެން އިން އައިޝާގެ ލޮލުން ކަރުނަ ހުސް ނުވެއެވެ.\n"ޕްލީޒް އާޝާ. އަހަރެންނަށް މާފު ކުރޭ. އަހަރެން.." ނާއިކުގެ ދެ ލޮލުން ކަރުނަތައް ހޯސްލާފައި ފައިބައިގަތެވެ. (ނުނިމޭ)


ވިލިމާލެ ސަހަރާ | Haftha\nTag: ވިލިމާލެ ސަހަރާ\nދެ އަހަރާ ބަޔަށްފަހު ވިލިމާލޭގައި އަލުން މީހުން ވަޅުލާން ފަށަނީ\nދެ އަހަރާއި ބަޔަށްފަހު ވިލިމާލޭ ގަބުރުސްތާނުގައި އަލުން މީހުން ވަޅުލަން ފަށަން ނިންމާފައިވާ ކަމަށް މާލޭ ސިޓީ ކައުންސިލުން ބުނެފިއެވެ.\nމާލެ އަދި ވިލިމާލޭގައި މީހުން ވަޅުލުން ހުއްޓާލައި ހުޅުމާލޭގައި މީހުން ވަޅުލަން ކުރީގެ ރައީސް އަބްދުﷲ ޔާމީންގެ ސަރުކާރުން ނިންމީ 2016 ވަނަ އަހަރުގެ މާޗްމަހުގެ ތެރޭގައެވެ. އެ ނިންމުމާއެކު ވިލިމާލޭގައި މަރުވާ މީހުން އޭރު ގެންދަންޖެހެނީ ފެރީއެއްގައި ހުޅުމާލެއަށެވެ.\nއެ ނިންމުމާއެކު އެތައް ބަޔަކަށް ބޮޑެތި ތަކުލީފުތަކެއް އުފުލަންޖެހި ރައްޔިތުންގެ ފާޑުކިޔުންތައް ސަރުކާރަށް އަމާޒުވުމުން، 2017 ވަނަ އަހަރުގެ މެއި މަހުގެ ތެރޭގައި މާލޭގެ އާސަހަރާގައި މީހުން ވަޅުލާން އަލުން ފެށިއެވެ. ނަމަވެސް އޭރުވެސް ވިލިމާލޭގައި މަރުވާ މީހުން ވަޅުލާން ގެންދަންޖެހިފައި އޮންނަނީ މާލެއަށެވެ.\nVillimale’ gai huri qaburusthaan saafukurumuge massakaiy miadhu vany kurevifai. pic.twitter.com/QGu7NiXmel\n— Male' City Council (@MaleCitymv) January 11, 2019\nމާލޭ ސިޓީ ކައުންސިލުން މިއަދު ކުރި ޓުވީޓެއްގައި ބުނީ، ވިލިމާލެ ސަހަރާގައި ދެ އަހަރާއި ބައިވަންދެން މީހުން ވަޅުލުން ހުއްޓާލާފައިވަނިކޮށް، އެ ކައުންސިލްގެ އެއްބާރުލުމާކު ވިލިނގިލީ ހެޔޮއެދޭ ފަރާތްތަކުން ސަހަރާ ސާފުކޮށްފައިވާ ކަމަށެވެ.\nއަދި ކައުންސިލުން ހިނަވާގެ ސާފުކޮށް މަރާމާތު ކުރުމަށްފަހު ސަހަރާގެ ބޭނުން ކުރަން ފެށުމަށް ނިންމާފައިވާ ކަމަށް އެ ޓުވީޓުގައި ބުނެފައިވެއެވެ.\nވިލިމާލެ ސަހަރާގައި މީހުން ވަޅުލަން ފަށަން އަލުން ނިންމާފައިވާއިރު، ދާދިފަހުން ސަރުކާރުން ވަނީ ސަހަރާތަކާއި މިސްކިތްތައް ބެލެހެއްޓުން މާލޭ ސިޓީ ކައުންސިލާ ހަވާލުކޮށްފައެވެ.\nAuthor މުޙައްމަދު ސިމާދުPosted on ޖެނުއަރީ 12, 2019 ޖެނުއަރީ 12, 2019 Categories ޚަބަރުTags ވިލިމާލެ, ވިލިމާލެ ސަހަރާ, މާލޭ ސިޓީ ކައުންސިލް\nޓެޓޫ ޖެހުން އަދި ދަތްކެނޑުން އިސްލާމްދީންވަނީ ހަރާމް ކުރައްވާފައި\nޕޯސްޓުން ރާއްޖެ އެތެރެކުރަން އުޅުނު ގިނަ އަދަދެއްގެ ޕާޓީ ޑުރަގްސް އަތުލައިގެންފި\nދައުލަތަށް އެންމެ ގިނަ ޓެކްސް ފައިސާ ވައްދާ އަތޮޅުތައް ވެސް ތަރައްޤީ ވެފައެއް ނުވޭ: ނައިބު ރައީސް\nތިލަފުށީގައި ހަދާ ޕޯޓްގެ މާސްޓަ ޕްލޭން ހަދަން 34 ފަރާތަކުން ޝައުގުވެރިވެއްޖެ\n60 ސިކުންތުގެ މި މަސާޖުން މައިގްރޭން ލުއި ކޮށްދޭ!\n”ކޮތަރުތަކުގެ ލިއޮނަލް މެސީ“ ރެކޯޑް އަގަކަށް ވިކިއްޖެ\nއާލިއާގެ ކޮންމެ މުވައްޒަފަކަށް އެއް މިލިއަން ރުފިޔާގެ ގެ އެއް ގަނެދީފި\nއިންޑިއާގައި ބޭބެ އާއި ބޮޑުބޭބެ ވެގެން ކޮއްކޮ ރޭޕްކޮށް މަރާލައިފި


ކައިވެނި ކުރަނީ ކަމަށް ބުނެ ފެތުރި ވާހަކަތައް މަލައިކާ ދޮގުކޮށްފި | Jazeera\tކައިވެނި ކުރަނީ ކަމަށް ބުނެ ފެތުރި ވާހަކަތައް މަލައިކާ ދޮގުކޮށްފި - Jazeera\nކައިވެނި ކުރަނީ ކަމަށް ބުނެ ފެތުރި ވާހަކަތައް މަލައިކާ ދޮގުކޮށްފި\nއީމާ މުހައްމަދު ވަހީދު April 16, 2019 72 views0\nބޮލީވުޑްގައި ފިޔަ ޖަހަމުން އަންނަ މަޝްހޫރު ބަތަލާ މަލައިކާ އަރޯރާ އޭނާ ކައިވެނި ކުރަން އުޅޭ ކަމަށް ބުނެ ބައެއް ނޫސްތަކުން ފެތުރި ހަބަރު ދޮގުކޮށްފިއެވެ.\nމަލައިކާ އަރޯރާ ލޯބީގެ ގޮތުން ގުޅިގެން އުޅެނީ، މަޝްހޫރު ތަރި އަރުޖުން ކަޕޫރް އާއެވެ. މަލައިކާ އަރޯރާ އަކީ ސުޕަރސްޓަރ ސަލްމާނު ހާންގެ ކޮށްކޮ އެއް ކަމަށްވާ އަރްބާޒް ހާންގެ ކުރީގެ އަންހެނުންނެވެ. މަލައިކާ އަދި އަރްބާޒް ގިނަ އަހަރުތަކެއް ވަންދެން ކައިވެނީގެ ގޮތުން ގުޅިގެން އުޅުމަށް ފަހު ވަރިވެފައިވަނީ 2017 ވަނަ އަހަރެވެ.\nމަލައިކާ އަރޯރާ އަދި އަރުޖުން ކަޕޫރު މިމަހުގެ ތެރޭގައި ކައިވެނި ކުރަން އުޅޭ ކަމަށް ބޮލީވުޑްގެ ހަބަރުތައް ފަތުރާ ބައެއް ނޫސްތަކުން ވަނީ ރިޕޯޓް ކޮށްފައި އެވެ. ނަމަވެސް މަލައިކާ ބުނެފައިވަނީ އެއީ އެއްވެސް ހަގީގަތެއް ހުރި ވާހަކަތަކެއް ނޫން ކަމަށެވެ.\nދާދިފަހުން މަަލައިކާ އާއި އަރްޖުން ވަނީ ވަރަށް ފަހުން ޕަޕަރާޒީންނަށް ވަގަށް ރާއްޖެ އައިސް ޗުއްޓީ ވެސް ހޭދަކޮށްފައެވެ. އެކަން ފަޅާއެރީ ރާއްޖޭގައި ޗުއްޓީ ހޭދަކުރުމަށް ފަހު އެނބުރި އިންޑިއާއަށް ގޮސް ތިއްބާ އެއާޕޯޓުންނެވެ.


ޔާރު މިވަނީ ލޯތްބޭ ޙަޤީގީ (ދިހަވަނަ ބައި) – Esfiya\nއެދުވަހު މިޝްޔާމެނަށް ރަށަށް އާދެވުނީ އަޞުރު ނަމާދަށް ބަންގި ގޮވަނިކޮށެވެ. މިޝްޔާމެން ގެއަށް އައިއިރު ގޭތެރެ އޮތީ ހިމޭންކޮށެވެ. މިޝަލް އަވަސްވެގަތީ ފެންވަރައިގެން ނަމާދަށް ދިއުމަށެވެ. މިޝްޔާ ދިޔައީ ތަށިތައް އަޅާފައިވާ ކޮތަޅު ބަދިގެއަށް ލާށެވެ. ކޮޓަރިއަށްދާން ހިނގައިގަތްވަގުތު މެހެރީންގެ ކޮޓަރިން ކެއްސާ އަޑުއިވުމުން، ކޮޓަރި ދޮރު ހުޅުވާ ބަލާލިއެވެ. ކޮޓަރި ތެރެއިން މެހެރީން ފެންނަން ނެތުމުން، ކުރިއަށްވުރެ ބޮޑަށް ދޮރުހުޅުވާލުމަށްފަހު މިޝްޔާ އެތެރެއަށް ވަނެވެ. ކޮޓަރީގައި ހުރި ބޮޑު އެނދާއި، ހެދުން އަޅުވާ އަލަމާރިއާއި ދެމެދު އޮތް ހުސްޖާގައިގައި ފަތުރާލާފައިވާ މުސައްލާމަތީގައި މެހެރީންގެ ނަމާދު ދޮޅިއާއި އިސްޓާކީން ފެންނަންއޮތުމުން، އޭނާ ކޮޓަރީގައި އުޅޭކަން މިޝްޔާއަށް ޔަޤީންވިއެވެ. އެހެންކަމުން އޭނާ ހިނގައިގަތީ ފާޚާނާގައި މެހެރީން އުޅޭތޯ ބަލާލުމަށެވެ. ފާޚާނާގެ ދޮރު ހުޅުވާފައި ހުރުމުން މިޝްޔާ އެތެރެއަށް ބޯދިއްކޮށްލިއެވެ. އޭރު މެހެރީން ހުރީ މޫނު ދޮންނަ ތަށި ކައިރީގައެވެ.\n“މަންމާ…. ކީއްވެ ލޯގަނޑަށް ބަލަހައްޓައިގެން ތިހުރީ…..؟؟؟؟؟” މެހެރީން މޫނު ދޮންނަ ތަށި ކައިރީގައި ހުރި ލޯގަނޑަށް ބަލަހައްޓައިގެން ގެއްލިފައި ހުރުމުން ދޮރުމަތީގައި ހުރެ މިޝްޔާ ގޮވާލިއެވެ. މިޝްޔާގެ އަޑަށް މެހެރީން ސިހިފައި މިޝްޔާއަށް ބަލާލިއެވެ. އަދި އަވަސްއަވަހަށް މޫނުދޮންނަތަށީގެ އިސްކުރު ދޫކޮށްލުމަށްފަހު ކޯދޮވެލާ މޫނުދޮވެލައިގެން ކޮޓަރިއަށްވަނެވެ.\n“މިޝްވެސް ހުންނަމެންނު ލޯގަނޑުން ފަރިބަލަން…. އެހެންވެ މަންމަވެސް ފަރިބަލާލީ މި……” ގަދަކަމުން ހިނިތުންވެލަމުން މެހެރީން ބުނެލިއެވެ. ނަމަވެސް މިޝްޔާއަކަށް މިކަމެއް ފާހަގައެއް ނުކުރެވުނެވެ. މެހެރީން އެހެން ބުނުމުން އޭނާފެށީ ހޭށެވެ.\n“ދެންމެތަ ތި އައީ….؟؟؟؟ ކޮބާ ދޮންބެ….؟؟؟؟ މެންދުރު ނަމާދު ކުރިންތަ……؟؟؟؟؟ މަންމަ ބުނީމެއްނު ދަތުރު ދިޔަސް ނަމާދު ކުރަން ޖެހޭނޭ….. ދޮންބެ ނަމާދު ކުރިތަ…..؟؟؟؟؟” މުސައްލާމަތީ އިށީނދެ ފަޔަށް އިސްޓާކީނު ލައްވަމުން މެހެރީން ސުވާލުކުރަން ފެށިއެވެ.\n“އެއްކަލަ މަންމަ…. ސުވާލުފޮށި ހުޅުވާލައިފި…. ހަމަ ދެންމެއޭ މިއައީ… ދޮންބެވީ ކޮޓަރީގައި…. ދަތުރު ދިޔަ އެންމެންވެސް މެންދުރު ނަމާދު ކުރި….. އަހަރެމެން ނިކަން ބަސްއަހަމޭ……” މަންމަގެ ސުވާލުތަކަށް ޖަވާބުދެމުން މިޝްޔާ އެންމެ ފަހު ޖުމްލަ ބުނެލީ ނިކަން ފޮނިވެލާފައެވެ.\n“ހޫމް ދެން ތިހާ ފޮނިނުކެނޑިޔަސް ހެވޭ… ދޭ ފެންވަރައިގެން ނަމާދުކުރަން……” ދޮޅިއަޅާލުމަށްފަހު ކޮޅަށް ތެދުވަމުން މެހެރީން ބުނެލިއެވެ. މިޝްޔާ ހީލަމުން ކޮޓަރިން ނުކުމެގެން ދިޔައެވެ.\nފެންވަރައިގެން އައިގޮތަށް ކޮޓަރީގައި ހުރި ސޯފާގައި އަޔާނީ އޮތީ ބޯތެތްކަމުން ހިއްކާލުމުގެ ބޭނުމުގައެވެ. ތެތް އިސްތަށިގަނޑު އޮތީ ތިރިއަށް ދޫކޮށްލާފައެވެ. ސޯފާގެ އަތްގަނޑުގައި ބޯއަޅާލައިގެން، އޭނާ އޮތީ ފޯނާ ކުޅޭށެވެ. އެވަގުތު އޭނާގެ ފޯނު ރިންގްވާން ފެށިއެވެ. ފޯނުގެ ސްކްރީނުގައިވާ އަފްލާކްގެ ނަން ފެނުމުން އަޔާނީގެ ކުޑަކުޑަ ތުންފަތަށް ފުޅާ ހިނިތުންވުމެއް ވެރިވިއެވެ. އަދި އަވަހަށް ފޯންކޯލަށް ޖަވާބު ދިނެވެ. އަފްލާކް އެދުނީ މާދަން ނޫން އަނެއް ދުވަހު އޭނާ ފުރާގޮތަށް ހަމަޖެހިފައިވާތީ، އެރޭ ބައްދަލްކޮށްލުމަށްށެވެ. ނަމަވެސް އޭނާ އެކަމަށް އިންކާރު ކުރީއެވެ. ދެން އެހާ އަވަހަށް ނުފެންނާނެތީ، އޭނާވެސް އަފްލާކާއި ކިތަންމެހާވެސް ބައްދަލްކޮށްލަން ބޭނުމެވެ. ނަމަވެސް އެދުވަހު ދަތުރުގޮސްފައި އައިސް އަނެއްކާ ހަމަ އެރޭ ބޭރަށް ދިއުމުގެ ހުއްދަ މަންމަމެން ނުދޭނެކަން އަޔާނީއަށް ޔަޤީންވެއެވެ. އެހެންކަމުން އޭނާއަށް، އަފްލާކްގެ އެދުމާއި ދެކޮޅުހަދަން މަޖުބޫރުވީއެވެ. އަޔާނީ ވަރަށް ވާހަކަ ދައްކައިގެން އެންމެފަހުން އަފްލާކް އަޔާނީ ބުނިގޮތަށް މާދަމާރޭ ބައްދަލްކުރަން އެއްބަސްވިއެވެ.\n“އެހެންވީމަ މާދަމާރޭ ދޯ ދާނީ…..” ފޯނުން ވާހަކަ ދައްކަމުން އަޔާނީ ބުނެލިއެވެ.\n“ކާކާ ތި ވާހަކަ ދައްކަނީ…..؟؟؟؟ މާދަމާރޭ ކޮންތާކަށް ދާވަހަކައެއް ތި ދައްކަނީ……” އަޔާނީގެ ކޮޓަރިއަށް ވަދެގެން އައި އަމްހާއަށް އަޔާނީ އެހެންބުނި އަޑު އިވުމުން ސުވާލުކުރިއެވެ. އަމްހާގެ އަޑު ކަންފަތުގައި ޖެހޭއިރަށް އަޔާނީ ފޯނުކަނޑާލިއެވެ. އަމްހާ އޭރު ހުރީ ޝައްކުގެ ނަޒަރަކުން އަޔާނީއަށް ބަލާށެވެ.\n“އެއީ ޝިއު….. މިރޭ ހިނގާލަން ދާން ހިނގާށޭ ބުނީމަ އަހަރެން މިބުނީ މާދަމާރޭ ދޯއޭ ދާނީ……” ސޯފާއިން ތެދުވެ ހަމަޖެހިލައިގެން އިށީންނަމުން އަޔާނީ ދޮގެއް ހަދާލިއެވެ. އޭރުވެސް އަމްހާ އެހުރި ގޮތަށް އަޔާނީއަށް ބަލަހައްޓައިގެން ހުއްޓެވެ.\n“މަންމަ ކީއްވެ ތިގޮތަށް ތިބަލަނީ….؟؟؟؟” އަމްހާ އެގޮތަށް ބަލާތީ، އަޔާނީއަށް އުނދަގޫވާގޮތްވިއެވެ.\n“ދަރިފުޅު މަންމައަށް އެއްވެސް ކަމެއް އެބަ ސިއްރުކުރަންތަ….؟؟؟؟” އަޔާނީގެ ގާތުގައި އިށީންނަމުން އަމްހާ ސުވާލުކޮށްލިއެވެ.\n“އަހަރެން މަންމައަށް ކޮންކަމެއްތަ ސިއްރުކުރަން އޮންނާނީ…..” އަމްހާއަށް ނުބަލަން މަސައްކަތް ކުރަމުން އަޔާނީ ޖަވާބުދިނެވެ.\n“އަސްލު މަންމަ އަހަން މިއުޅެނީ ދަރިފުޅު އުޅެނީ ކުއްޖަކާ ރައްޓެހިވެގެންހޭ….؟؟ މަންމައަށް އެހެން ހީވާތީ….؟؟؟؟؟” އަމްހާގެ ހިތުގައި އުފެދިފައިވާ ސުވާލު ކޮށްލިއެވެ.\n“މަންމަމެން ގަބޫލެއް ނޫނެއްނު އަހަރެން ކުއްޖަކާ ރައްޓެހިވާކަށް….. އެހެންވީމަ ނުވަން….” އަތުގައި އޮތް ގަޑިއާއި ކުޅެލަމުން އިސްޖަހާލައިގެން އިނދެ އަޔާނީ ބުނެލިއެވެ. މަންމައަށް ދޮގު ހަދާކަށް އޭނާ ބޭނުމެއް ނޫނެވެ. އެއީ އޭނާއަށް ފަސޭހަކަމެއްވެސް ނޫނެވެ. ނަމަވެސް އަފްލާކާއި ވަކިވާކަށްވެސް އޭނާ ބޭނުމެއް ނުވެއެވެ. އެހެންކަމުން ތެދަށް ބުނަން ނުކެރުނީއެވެ.\n“ރަނގަޅު…. މަންމަމެން ބޭނުމެއްނޫން ދަރިފުޅު ކިޔަވާއިރު އެކަހަލަ ކަމެއް ކުރާކަށް…. ކުއްޖަކާ ރައްޓެހިވެގެން އުޅެންޏާ ކިޔެވުމަށް ދޭންވާ ސަމާލުކަމެއް ނުދެވޭނެ….. ދަރިފުޅު އެކަހަލަ ކަމެއް ކުރާކަން އެނގިއްޖެއްޔާ ބައްޕަ ވަރަށް ރުޅިއަންނާނެ…. އެކަން ދަރިފުޅަށްވެސް އެނގޭނެ……” އަމްހާ ބުނެލިއެވެ. އަދި އަޔާނީގާތު ސައިބޯން އައުމަށް ބުނެފައި ކޮޓަރިން ނުކުމެގެން ދިޔައީއެވެ.\nބެލް ޖެހުމާއިއެކު ދަބަސް ކޮނޑުގައި އަޅުވާލަމުން ޔަލްވީ ހިނގައިގަތެވެ. ވަކި ހިސާބަކަށް ނުދެވި އުޅެނިކޮށް ބޮޑެތި ފިޔަވަޅުތަކެއް އަޅަމުން އައި ޝައުން ޔަލްވީއާއި އަރާ ހަމަކުރިއެވެ.\n“ހާދަ ބާރަށް ތިހިނގަނީ….. ތަނަކަށް ދާން ގަޑި ޖެހެނީތަ….؟؟؟؟” ޔަލްވީއާއި އެއްހަމައެއްގައި ހުރެގެން ދަމުން ޝައުން ސުވާލުކޮށްލިއެވެ. ޝައުނާއި ދިމާއަށް ބަލާލުމެއްނެތި، ޔަލްވީ ބޯހޫރާލިއެވެ.\n“އިއްޔެ ވީ ކަންތަކާ އަދިވެސް ރުޅިއައިސްފައިތަ…..؟؟؟؟” ޔަލްވީ އަނގައިން ނުބުނެ ދާތީ ޝައުން ސުވާލުކޮށްލިއެވެ. ޔަލްވީ ދެންވެސް އަނގައަކުން ނުބުނެއެވެ. ބޮލުގެ އިޝާރާތުން ނޫނެކޭ ބުނެލީއެވެ.\n“ކޮންމެވެސް ކަމެއްވެއްޖެ….. ކިތަންމެ ބަސްމަދުވިޔަސް، ޔާލް ތީ އެހެންމީހުން ވާހަކަ ދެއްކީމަ ވާހަކަ ނުދައްކަ ހުންނަ ކުއްޖެއްނޫން……” ޔަލްވީ އެގޮތަށް ހަނުހުރުމުން ޝައުނަށް ކަމަކު ނުދިޔައެވެ.\n“އަހަރެން ޝައުންއާއި ވާހަކަދެއްކީމަ އީޝާ ރުޅިއަންނަކަން އެނގެއެއްނު….. އަހަރެން ބޭނުމެއްނޫން އަހަންނާހެދި ތި ދެމީހުން ދޭތެރޭ މައްސަލަ ޖެހޭކަށް….. އެންމެން ތެރޭގައި އޭނާ އެއްޗެހި ގޮވައިގަތީމަ ލަދުގަންނާނީ އަހަރެން….. އެހެންވީމަ، އެންމެ ރަނގަޅު ގޮތަކީ އަހަރެން ޝައުންއާއި ވާހަކަ ނުދައްކާ ހުރުން……..” ގޭޓުކައިރީގައި މަޑުކޮށްލަމުން ޔަލްވީ ބުނެލިއެވެ.\n“އީޝާ ވީ ކުލާހުގައެއްނު….. ކުރިއަށް އޮތް އެއްގަޑިއިރުތެރޭ އޭނަ ނާންނާނެ މިތާކަށް……” ޝައުންވެސް ޔަލްވީގެ ގާތުގައި ގޭޓުގެ އެއްފަރާތުގައި މަޑުކޮށްލިއެވެ.\n“ރަނގަޅު ވާހަކައެއް ތިބުނީ…. އޭނާ ވީ ކުލާހުގައި…. އެކަމަކު އަހަންނަށް ހީވަނީ އަހަރެންނަށް ފާރަލާން އޭނަ ހުންނާނީ ޕީ.އައި އެއް ހަމަޖައްސާފަހެން….” ޔަލްވީ މިހެން ބުނުމުން ޝައުންގެ ގާތަށް ހިނިއައެވެ. ނަމަވެސް ޔަލްވީ ހުރީ ސަމާސާކުރާކަހަލަ މޫޑެއްގައެއް ނޫނެވެ. އޭނާ ހަމަ ޙަޤީގަތުގައިވެސް އީޝާދެކެ މިހާރު ވަރަށް ފޫހިވެއެވެ.\n“އަހަންނަށް އެނގޭ އިއްޔެވީ ކަންތަކާ އީޝް ޔާލްގެ ކިބައިން މާފަށް ނޭދޭނެކަން….. އެހެންވެ އަހަރެން މިއައީ އޭނާގެ ބަދަލުގައި މާފަށް އެދެން……” ހުނުން ހުއްޓާލުމަށްފަހު ސީރިއަސްވެލަމުން ޝައުން ބުނެލިއެވެ. ޔަލްވީ ޝައުނަށް ބަލާލިއެވެ.\n“އަހަރެންގެ ހިތުގައި އެއްވެސް މީހަކަށް ރުޅިވެރިކަމެއް ނެތް……” މިހެން ބުނެފައި ޔަލްވީ ގެއަށް ދާން ހިނގައިގަތް ވަގުތު ދާދި ކައިރީގައި ސައިކަލެއް އައިސް މަޑުކޮށްލުމުން ބަލާލިއެވެ. ސައިކަލްގައި އިން މިޝަލް ޝައުނަށް ގޮވާލަމުން ޔަލްވީއަށް ހިނިތުންވެލިއެވެ. ބަދަލުގައި ޔަލްވީވެސް ހިނިތުންވެލިއެވެ.\n“ޔާލް ކޮބާ މިޝްމެން….؟؟؟؟” މިޝްޔާމެން ފެންނަން ނެތުމުން ސްކޫލްތެރެއަށް ނަޒަރެއްދެމުން މިޝަލް އަހާލިއެވެ.\n“މިޝްމެން ބިޒްނަސް ކުއިޒަށް ޕްރެކްޓިސް ކުރަން މަޑުކުރީ….. މިޝް ބަލާ ދޯ ތިއައީ….؟؟؟ ނުބުނޭތަ ލަހުން ނިމޭ ވާހަކައެއް…….” ޔަލްވީ އޮޅުން ފިލުވައިދިނެވެ.\n“ނޫނޭ….. ބަލާކަށް ނޫން….. ބްރޭކަށް ދާން މިދަނީ…… ދެކުދިން މިތާ ތިބިތަން ފެނިގެން ގާތްކޮށްލީ……” މިޝަލް މިހެން ބުނުމުން ޔަލްވީ ފަރުވާތެރިކަމާއިއެކު މިޝަލަށް ބަލާލިއެވެ. އޭނާ އިނީ އޮފީސް ހެދުމުގައެވެ. ހަފޫޓްގެ އިސްކޮޅާއި ހެޔޮވަރުގެ ކަސްރަތީ ހަށިގަނޑެއް ލިބިފައިވާ މިޝަލް އިނީ ބިލަމަގުމާ ކުލައިގެ ގަމީހާއިއެކު އަޅި ފަޓުލޫނެއްލާ ހަމަ އެކުލައިގެ ޓައީއެއް އަޅައިގެންނެވެ. އެހެން އިންނައިރު އޭނާގެ ޝަޚުޞިއްޔަތު ވަރުގަދަކަމަށް ދައްކައެވެ. އަވިން ދެލޯ ސަލާމަތްކުރުމަށްޓަކައި ލޮލުގައި އަވި އައިނެއް އަޅާފައިވެއެވެ. ކަޅުކަންގަދަ ފަން އިސްތަށިގަނޑު ހުރީ ޖެލްލާ ތަތްކޮށް ކޮޅަށް ނަގާފައެވެ. ރީތި ޑިޒައިނަކަށް ހުރި ތުނބުޅި މަތިމަހުން މޫނުގެ އަލިކަން އިތުރަށް ފާޅުވެ ފިރިހެންވަންތަކަމަށް އިތުރު ފުރިހަމަކަމެއް ގެނެސްދެއެވެ. ރީތިކަމުން މިންކުރާނަމަ ޝައުނާއި އެއްހަމައެއްގައި ވާދަކުރާހާ މިޝަލްވެސް ރީއްޗެވެ. ނަމަވެސް، ތަފާތަކީ ޝައުން ފެނުމުން ޔަލްވީގެ ހިތަށް ތަފާތުގޮތްތަކެއް ވާކަމެވެ. ޔަލްވީ ގާތުގައި ތިބި ދެޒުވާނުނަށް ބަލާލުމަށްފަހު ދަނީއޭ ބުނެލިއެވެ.\n“ޔާލް އެކަނިތަ ދަނީ….؟؟؟ އާދޭ އަހަރެން ގެއަށް ލައިދޭނަން….. މިއަދު ވަރަށް ހޫނުވެސް ގަދަ….. އަނެއްކާ ގެ ހުންނަނީވެސް އެހާ ދުރުގައެއްނު….” ނިއްކުރިމަތީ ވިދަމުން ދިޔަ ދާތިކިތައް، ފަޓުލޫނު ޖީބުން ނެގި ރުމާލަކުން ފުހެލަމުން، މިޝަލް ޔަލްވީއަށް ބުނެލިއެވެ. ޔަލްވީއަށް ބަލާލެވުނީ ގާތުގައި ހުރި ޝައުނަށެވެ. އޭރު ޝައުންވެސް ހުރީ އޭނާއަށް ބަލަހައްޓައިގެންނެވެ.\n“ނޫނޭ…. އަހަރެން ހިނގައިދާނަން ހިނގާލާފައި….” ހިނިތުންވެލަމުން ޔަލްވީ އުޒުރުވެރިވިއެވެ. ނަމަވެސް މިޝަލް ކުރުނުކޮށް ކިޔަން ފެށުމުން އެންމެފަހުން ޔަލްވީ މިޝަލްގެ ސައިކަލް ފަހަތަށް އެރިއެވެ. ޝައުން ގާތުގައި ދަނީއޭ ބުނެ މިޝަލް ސައިކަލް ސްޓާޓްކޮށްލުމުން ޔަލްވީ އަނެއްކާވެސް ޝައުނަށް ބަލާލިއެވެ. ޝައުން ހިނިތުންވެލުމުން ޔަލްވީވެސް ހިނިތުންވެލިއެވެ. ސައިކަލް ގޮސް މަގުން ލަނބާލަންދެން ޝައުން ބަލަހައްޓައިގެން ހުރުމަށްފަހު ގެއަށްދާން ހިނގައިގަތެވެ.\nމިޝަލް ޔަލްވީ ގޮވައިގެން ސައިކަލްގައި އައިސް ގޭދޮށަށް މަޑުކޮށްލިވަގުތުވީ، ނޫރައިން ގޭދޮރުމައްޗަށް ނުކުތް ވަގުތަށެވެ.\n“މަންމާ… މީ މިޝްގެ ދޮންބެ… މިޝަލް…… މިޝަލް މީ އަހަރެންގެ މަންމަ…..” ޔަލްވީ ސައިކަލުން ފައިބަމުން މިޝަލާއި އޭނާގެ މަންމައަށް އެކަކު އަނެކަކު ތަޢާރަފްކޮށްދިނެވެ. ނޫރައިން މިޝަލަށް ބަލާލަމުން އޯގާތެރިކަމާއިއެކު ހިނިތުންވެލިއެވެ. ބަދަލުގައި މިޝަލްވެސް ހިނިތުންވެލުމަށްފަހު ދާންވެގެން ސައިކަލް ސްޓާޓްކޮށްލިތަނާ ކައިރީގައި ހުރި ފިހާރައިން ނުކުތް ނަހީކް ގޮވާލުމުން މަޑުކޮށްލިއެވެ.\n“ހިނގާ ކޮފީއަކަށް ދާން….. އެބައޮތް ވާހަކައެއް ދައްކާލަންވެފައި…..” ނަހީކް އައިސް މަޑުކޮށްލުމުން މިޝަލް ބުނެލިއެވެ. ނަހީކް ބޯޖަހާލުމަށްފަހު، ސައިކަލް ފަހަތަށް އަރަމުން ޔަލްވީއަށް ނިއް އެއްލަމުން ގޮވާލިއެވެ.\nސައިކަލް ދުއްވާލުމުން ޔަލްވީ އުޅުނީ ގެއަށް ވަންނާށެވެ. ނަމަވެސް ނޫރައިން އޭނާގެ އަތުގައި ހިފައި ހުއްޓުވިއެވެ.\n“މިޝްގެ ދޮންބެ ކީއްވެތަ ދަރިފުޅު ގެއަށްލާން އެ އައީ……..؟؟؟؟؟؟ ނޫރައިންގެ ދެލޮލުގައިވަނީ ލާނެއް ވިދުވަރެކެވެ.\n“ދެން މަންމާ….. މަންމަ ތިހީކުރާހެނެއް ނޫން… އަހަރެން އެކަނި ގެއަށް އަންނަނިކޮށް ދިމާވީމަ އޭނަ އައީ އަހަރެން ލައިދޭން….” ދުވަހަކުވެސް ނޫރައިން އެކަހަލަ ވާހަކައެއް ދައްކާފައި ނުވުމުން ޔަލްވީ ރަކިވިއެވެ.\n“މަންމަ ހީކުރީ…….” ނޫރައިން ބުނަން އުޅުނު ޖުމްލަ ހުއްޓާލީ ޔަލްވީ ވާހަކަ ދައްކަން ފެށުމުންނެވެ.\n“މަންމަ ތިހީކުރާކަހަލަ ގުޅުމެއް ނޫނޭ ދެން…. އެއީ މިޝްގެ ދޮންބެގެ އިތުރުން ހަމައެކަނި އަހަރެންގެ އެކުވެރިއެއް… އިތުރު ގުޅުމެއް ނެތް…..” ބަސްތަކަށް ބާރުލާފައި ޔަލްވީ މިހެން ބުނުމުން ނޫރައިން ހޭންފެށިއެވެ.\n“އެހެންދޯ…. ދެން، މީގެ ކުރިން ނުފެންނަ މަންޒަރެއް ފެނުނީމަ، މަންމައަށްވެސް އެހެން ހީކުރެވިދާނެތާ….” ހުނުން ހުއްޓާނުލާހުރެ، ނޫރައިން ބުނެލިއެވެ.\n“ތިކަހަލަ ވާހަކަ ދައްކަންޏާ އަހަރެން ނޫޅެން މަންމައާއި ވާހަކަ ދައްކާކަށް….. މަންމަ ހުރޭ…. އަހަރެން މިދަނީ…. ނިކަން ބަނޑު ހައިވެއްޖެ…..” ބަނޑުގައި އަތްހާކާލަމުން މިހެން ބުނެފައި ޔަލްވީ ވަނީ ގެއަށެވެ. އޭނާ އުޅުންގޮތުން ނޫރައިންގެ ގާތަށް ހިނިއައެވެ.\n“އޭ ކޮންކަހަލަ މަންޒަރެއްތަ އަހަންނަށް މިފެނުނީ…..” ކެފޭއަށްވަދެ ގޮނޑީގައި ހަމެޖެހިލަމުން ނަހީކް ސުވާލުކޮށްލިއެވެ. މިޝަލް ހިނިގަނޑެއް ޖަހާލަމުން ކަންވީގޮތް ކިޔައިދިނެވެ.\n“ދެން މިހާރު އަހަރެމެން ދެއްކި ވާހަކައާއިދޭތެރޭ ވިސްނައިފިންތަ….؟؟؟؟؟؟” ކޮފީއަށް އޯޑަރު ދެމުން ނަހީކް އަހާލިއެވެ. ވެއިޓަރު ގެނައި ފެންފުޅިން ތަށްޓަށް ފެންއަޅަމުން ކޮންވާހަކައެއްހޭ މިޝަލް އަހާލިއެވެ.\n“ޔާލް ސެޓްކުރާ ވާހަކަ….” ނަހީކް އޮޅުންފިލުވައިދިނެވެ.\n“އަނހާ….. ތިކަމާވެސް އެބަ ވިސްނަން….. އަސްލު އަހަރެން މިއައީ ތިވާހަކަ ދައްކާކަށް ނޫން……” މިޝަލް މިހެން ބުނުމުން ނަހީކް ބަލާލީ ކޮންވާހަކައެއްހޭ އަހާލާފަދައިންނެވެ.\n“ޝިއުގެ ވާހަކަ ދައްކަން…..” އިރުކޮޅެއްގެ ހިމޭންކަމަށްފަހު މިޝަލް ބުނެލިއެވެ. މިޝަލް މިހެން ބުނުމުން ނަހީކްގެ މޫނުމަތިން ހައިރާންކަން ފެނިގެންދިޔައެވެ. އަދި ޝިއުރީގެ ކޮންވާހަކައެއްހޭ އަހާލިއެވެ.\n“ނަހީކްއާއި ޝިއުގެ ގުޅުން ކިހިނެއްތަ….؟؟؟؟” މިޝަލްގެ ސުވާލުން ނަހީކްގެ ހައިރާންކަން އިތުރުވިއެވެ.\n“ރަނގަޅު” އެ ހައިރާންކަންމަތީ އިނދެ ނަހީކް ޖަވާބުދިނެވެ.\n“އަހަރެން މިވާހަކަ ދެއްކީމަ ނަހީކް ރުޅި ނާންނައްޗޭ…. ނަހީކަށް ތިގުޅުން ރަނގަޅުހެން ހީވިޔަސް، އަހަންނަކަށް ހިޔެއްނުވެ ތިގުޅުން ރަނގަޅުހެނެއް….. މިޝްއާއި، ޔާނީއާއި، ޝިއުގެ ކަންތައްތައް އަހަންނަށް ކައިރިން ފެންނާތީ، ވަރަށް ރަނގަޅަށް އެމީހުން އެނގޭ…… މިޝްމެން އެމީހުންގެ ލޯބިވެރިންނާއިއެކީ އުޅެނީ ވަރަށް އުފަލުން… އެކަމަކު، ޝިއު އަބަދުވެސް ދެރަވެފައި ހުންނަކަން އަހަންނަށް ފާހަގަކުރެވޭ…. އަހަންނަށް ހީވަނީ ނަހީކަށް ޝިއުއަށް ބޭނުންވާ ވަރަށް ވަގުތު ނުދެވޭހެން…. އަނެއްހެން ބުނަންޏާ ރަށަށް އަޔަސް ނަހީކް އަބަދުހެން ތި އުޅެނީ އެކުވެރިންނާއިއެކީ ނޫނީ ފުޓްބޯޅަ ކުޅުމުގައި….” މިޝަލް ދައްކަން ބޭނުންވާ ވާހަކަ ދައްކާ ނިމުމުން ނަހީކަށް ބަލާލިއެވެ. އޭރު ނަހީކް އިނީ ކޮފީތަށީގައި ދެ އަތުން ހިފަހައްޓާލައިގެންނެވެ.\n“ރަނގަޅު ވާހަކައެއް މިޝަލް ތިދެއްކީ…. އަސްލު އަހަންނަށް ޝިއުއަށް ވަރަށް ކެއަރ ނުކުރެވޭ…. ތަންކޮޅެއް ފަރުވާ ކުޑަވީމަ ވާގޮތް….. މިޝަލް ތިބުނާހެން އަހަންނަށްވެސް މިހާރަކަށް އައިސް ފާހަގަވޭ ޝިއު ދެރަވެފައި ހުންނަކަން…. ސުވާލުކޮށްލީމަ ބުނާނެ ކަމެއް ނުވެއޭ…. އެކަމަކު އެނގޭ އަހަރެންގެ ސަބަބުންކަން…. ދެން އެކަމު އެހެނެއްނުވާނެ…. ޝިއު ބޭނުންވާގޮތަށް ދެން އަހަރެން އޭނައަށް ވަގުތު ދޭނަން…..” ނަހީކް ވާހަކަ ދައްކާ ނިމުމުން މިޝަލް ހިނިތުންވެލިއެވެ. ކިތަންމެ ހިތްދަތިވިޔަސް ޝިއުރީގެ އުފަލަށްޓަކައި ކޮންމެފަދަ ޤުރުބާނީއެއްވާންވެސް މިޝަލް ހުރީ ތައްޔާރަށެވެ. އަމިއްލަ ހިތްމަތީ، ހިލަބާއްވަން ޖެހުނުކަމުގައިވިޔަސް ވެހެވެ.\n“ދައްތާ…. ކޮބާތަ ޔާނީ…..؟؟؟؟ ބޭރުން ގެއަށް ވަދެގެން އައި ހުސްނާ، ބޮޑުކޮޓަރީގައި ޓީ.ވީ ބަލަން އިން އަމްހާ ގާތުގައި އަހާލިއެވެ. އަމްހާ ހުސްނާއަށް ބަލާލަމުން އަޔާނީވީ ޝިއުރީމެންނާއިއެކު ހިނގާލަން ގޮސްކަމުގައި ބުނެލިއެވެ.\n“އެހެންވީމަ އެ ފަރީޝާ އެކީ ރަނގަޅު އެއްޗެއްތާ…. ދެންމެ ވާދީ ފިހާރައިން އޭނައާއި ދިމާވެގެން ބުންޏޭ، ޔާނީ އެބައިނޯ ފިރިހެންކުއްޖަކާއި އެކީ ދެކުނުފަރާތު އަތިރިމަތީހުރި ޖޯލިތަކުގައި….” ހުސްނާ މިހެން ބުނުމުން އަމްހާ ޓީ.ވީ ނިވާލަމުން އޭނާ ދެއްކިވާހަކައާއި ދޭތެރޭ ވިސްނާލިއެވެ.\n“ހުސްނާ…. ވެދާނެ ތީ ތެދު ވާހަކައަކަށްވެސް….. ރޭގަ ކޮންމެވެސް މީހަކާ ފޯނުން ވާހަކަ ދައްކަމުން ޔާނީ އިވޭ ބުނާއަޑު މާދަންރޭ އޭ ދާނީ…. އަހަންނަށް އޭރުވެސް ޝައްކުވެގެން ވަރަށް ސުވާލުކުރިން…. އެކަމަކު ބުންޏޭ އެކަހަލަ ގުޅުމެއް ނުހިންގަމޭ….. ހުސްނާއަށް އެނގޭތަ ޔާނީ ކައިރީގައި އިނީ ކޮން ސޮރެއްކަން…..” އިތުރަށް އޮޅުން ފިލުވުމުގެ ބޭނުމުގައި އަމްހާ ސުވާލުކޮށްލިއެވެ.\n“ކަރީމްބެ ގޯއްޗާ އުޅެއެއްނު ނިކަން ދޮން ސޮރެއް…. އެ ސޮރު ދުއްވާ ސައިކަލު ހުއްޓޯ އެތާ ތަންކޮޅެއް ދުރުގައި…. އެކަމަކު، އަނދިރިކަމުން ޔާނީ ގާތުގައި އިނީ ކޮން ސޮރެއްކަމެއް ނޭނގެއޯ” ހުސްނާ އޮޅުންފިލުވައިދިނެވެ.\n“ހޫމް އެނގިއްޖެ އެސޮރަށް ކިޔަނީ އަފްލާކް….. އޭނައަށްވެސް އެނގުނީ މަގޭ ދަރި ދޯ މިއޮށްބޮޑު ރަށުން އަތުއަޅުވާލަން….. ހުސްނާ، ހިނގާބަލަ އެޖޯލިފަތިތަކާ ދިމާއަށް….. ފަރީޝާ އެބުނީ ތެދަކަށްވެއްޖެއްޔާ، އަޔާނީއަށް މިރޭ ކުޅި ދައްކާލާނަން……” އަމްހާ ސޯފާއިން ތެދުވެގެން ބޭރަށް ދާން ހިނގައިގަތުމުން، ހުސްނާވެސް އޭނާގެ ފަހަތުން ދިޔައެވެ.\nHei All, 🙂\nMi part ves kamudhaane kamah ummeedhu kuaran. kusheh fenijjaa rangalhu kohlai dhinun edhen 🙂\nI m first kiyaafa comment kuraanan\nOh no dhn yaany ah ehn nuhadha n yaal aa Shaun plx plx\nYes u r first Coco ?\nHehe.. Coco angaalaba yaanee ah mom dhaa vaahaka ?\nstory varah nice.\nThanks Miny ☺\nHei…mi part ves v v v v nice…dhn vaane gothaamedhu visnenyyy…waitinh for next part…….???????\nThanks shu ☺\nHehe dhn vaagothehves balaalamaa dho shu ?\nThanks alott dear ?\nv salhi mi partx. alhey eulheny bust vaan tha anehkaa ayaany men. next part ah waiting 🙂 😀\nThanks song ☺\nVedhaane ehn ves..? lets see dw\nYaani gaiga mihaaru iloshifathin kaaneyngey jahaany ?\nAnyways mi part Vx v salhi… Ekm kurin part thakah vure kuruhen heevey\nMaahy nufennathaa dhuvaskolheh vejje dw\nAhdieulhenyehisaabah ves nugohennu hehe\nThanks ☺ n v happy vejje maahy ge comment eh fenunyma ?\nHeeveytha kuruhen bt fudhey varakah dhigukoh hen heevi liyevuny ?\nStory varah habeys ?? … yaaneee. …. kon iraku tha next part? ???? Waitingssss???\nNext part on Saturday ?\nOh wow.masha allah v rythi v furihama. E ulhen bust vaan dhw dhen kihineiybaavaany dhw imaagin ?? when nxt prt avas kollachchey v wait ingey ly ???❤❤❤❤???????????\nOww thanks khajja ??\nDhn vaagotheh ves balan jeheynyy\nNeyge amhaa hadhaalaane gothehves kiki ?\nNext part on Saturday ??\nLy too ☺\nVarah salhi 🙂 hama maazee hadhaanvanee\nThanks sha ?\nAsluvestha?? anekka sha ves mom aa sirrun meet kuran gos ulhenikoh bust v tha?? ?\nHehe jst joking ingey.. dnt take it serious ☺☺\nwow v salhi mi part vex waiting for next part\nThank you READER ??\ncool partekamu yaalashaun dwoo….so saide waiting for next part\nThanks naxema ?\nAyaany nd aflaak dhuve rakkaavey avahah… Mommy coming with iloshifathi????????\nHehe Aif, yaany mennah adu ivey varah govaalaba ??\nYaany…avahah filaaaaaa….eem avahah shiumen gendhaba ethenah…vvvv reethi…\nHaha..?? mifaharu neyge amhaa kuraanee keeh kameh ves.. ehaa ves rulhi aissaehury ?\nShiu aai gulhenee hama mishal ❤\nDww Merr ☺\nDhera ee shiu naheek aa gulhigen ulheytheenu ?\nAan dhw..ehenny vaany yaany ves dhogu hadhanya…hehehehe…mifaharu amhaage faivaanuge varugadhakan dhakkadheyne kanneyge..aflaak avahah rakkaavey …maidhaitha thioh dhany faivaan kiba hifaigen…hihihiihihihi…\nAsluves ey dw.. dhogu hadhanyaa ehn vaany\nHehe neyge afoo ah vaanee kihineh kameh vess hama gaimuvess amha ehury v rulhi aisfa ??\nWallahi.yaanyge dhuvas dhiae ?btw varah loabi vaahaka.mishal haadha loabi ey.shiu ahttakaa sacrifice vany.heheh.shaun ge pov ves gennachey. I guess shaun ves ei story ge eh bathol kanne dho?\nThanks naaanu ?\nAsluves dw.. mishal shiu dheke vany hageegee loibey kiki ❤❤\nKuriah oiythaa shaun ge pov ves kiyaalan libeyne ?\nMi vahakayah kuraa furathama comment.. comment nukuriyas vahaka kiyan..vahaka v reethi.. dhen kihineh ba vaani enehka ehnbaehbaaejoalifatheega thibeyni\nV ufaavejje Shin vaahaka kiyaathy n comment kohleetheeves ☺☺☺\nThanks alott ?\nHehe dhn vaa gotheh ves balamaa dw ?\nV reethi. Dhenme mi nimunee hurihaa part eh kiyaa\nThanks Lucifer ☺☺☺\nV ufaavejje vaahaka kiyaaleema ?\nVvvv rythi alheye2myhunn ethaa thibaa nufehnaathiii? Eemyaa vv baraabar?vaahaka baraabarah nereythii☺☺?\nHaha dear thankolheh baarah govaalaa.. eyrun amhaa men dhaan vaa irah yaanee men filaafaane kiki jst joking ingey ??\nThanks ? bodu kameh dhima nuvanya buna dhuvahah up kohladheveytho kuria ah oiy thaa ves eem v try kuraanan ☺\nVarah salhi mi story\nThanks kimmi ???\nKonme dhuvahaku up vaane namaahithah araa kiyaa hithun abadhuvex up veythoa balaala balaala hurevenyvex…bt busy kamun koment lahun mi kureveni. …\nOww thanks Sidhu ☺☺☺\nLife ga kanthah hunna gothun aslu mikamah gina vaguthu dheveykah nove ehnve knme dhuvahaku up nukureveny\nAvahah kurevunas lahun kurevunas vaahaka aa medhu dhekey gotheh bunela dheefiyya eem hiyyhama jeheyne ☺\nNeheee… ayaaany filaa.. adu iveytha eba.. shiu mn geah dhuveyy avas kureyy.. ehennoony ladhu gannaaneyy… hehehe… hama habbu.. waiting for next part ???\nHehe Ram gadha ingey ??\nThanks alott dear ☺☺☺\nE kihkuraashw filanee. …. anehkaa kihineh v ram?????\nRam, Ayaany ah adu ivvijje ???\nAnhaa… ayaany ah adu ivijje… yayy… ayaany mom eba dheyey thi huri thaneh balan.. ehnveyey… hihi ?\nRam vx hingaa ayaanee safe kohdhen… with me???\nAvahah hingaa ???\nAlhey….kurin mamma menah vagah bitun nagaigen ulhey handhaan vee hama…..??shiury kanbulo avahah dheybala yaanee kairiyah…ekuhjaa fulhu ehaa avahah bust kih nulahchey….vaahaka vv rethi…..??\nHaha Azu ves dww??\nBilimagu maa kulayaky kn kulaeh kan bunedhyfaanantha?? Maroon or red … anyway story v v v v salhi ????❤❤❤\nAeMaroon kula\nThanks Nix ???\nInteresting??v reethi story.. Waiting for the next part…??\nThanks Ryyko ???\ndhn hama kei nuvi ey comment eh nukoh… v v v rythi mi story…\nOww thanks m ???\nVarah loabi mi part ves??…alhey yaany is getting…BUSTED…don’t do that Eemyaa?…aww pure ayaany..?..she’ll be beaten black and blue ??\nThanks click ???\nHehe bas naahanyaa bust ves vaanu kiki ??\nHehe…yaa dhw ayaany ma bodhah ves basnaahanyey??\nHaan kiki ?\nWow….I realLy lOve thIs stOry…knme dhuVahakU uP vaaNe nAma…?????\nThanks Shafu ???\nSubbooo ayaani ah kulhi samaa dhahkaalaanethaa?v dhera. .bt vaahaka vvv reethi ❤\nThanks Navya ???\nAyaanee bust viya nudheh chay annahkkaa. Next part aa jehigen anna part annaanee kin irakun tha Eemyaa\nKiki vaaotheh balamaa dw ?\nNext part tomorrow ga\nDhn jehigen inna part Monday ga\nBodu kameh dhima nuvanya mi buni gothah genesdheynan ☺☺\nNice story.. Cnt Waiting for de next part…\nThanks Suha ??\nNext part maadhamaa ☺\nVvvvvb reethi mi part ves.. ayaanee thithanun dhuvey?\nThanks Adha ???\nFeatured ލޯބި January 6, 2020\nހިތާމަ މަޖާ ލޯބި March 8, 2017\nލޯ މެރޭ ހިނދު ހީވޭ ގާތުގާ ވާހެން (42)\nހިތާމަ އެހެނިހެން ލޯބި June 2, 2017\nފުން އިހުސާސެކޭ 21


Spain dhevana buraai dhurah\nސްޕެއިން ދެވަނަ ބުރާއި ދުރަށް\nސްޕެއިން އާއި ޕޮލެންޑް ބައްދަލު ކުރި މެޗުގެ ތެރެއިން ---ފޮޓޯ: ޔޫރޯ 2020\nޔޫރޯ 2020 ގައި ކުޅުނު ދެ މެޗުން ވެސް އެއްވަރުވެ، ސްޕެއިންނަށް މުބާރާތުގެ ދެވަނަ ބުރާއި ދުރަށް ދިއުމުގެ ދަތުރު ދިގު ވެއްޖެ އެވެ.\nސްޕެއިންގެ އެސްޓާޑިއޯ ޑި ލަކާޓުޖާގައި މިރޭ ޕޮލެންޑާއި ބައްދަލު ކުރި މެޗު ނިމުނީ 1-1 ގެ ނަތީޖާ އަކުންނެވެ. ފުރަތަމަ ގޮލު ޖަހައި މެޗުގެ ޅީޑު ނެގީ ސްޕެއިން އެވެ. މި ގޯލު އެޓީމަށް ކާމިޔާބު ކޮށްދިނީ ޖެރާޑް މޮރޭނާ ދިން ބޯޅައަކުން ޕެނަލްޓީ އޭރިއާ ތެރޭގައި މުޅިން ހެން ހުސްކޮސް ހުރެފައި އަލްވާރޯ މޮރާޓާ އެވެ.\nމީގެ އިތުރުންވެސް ސްޕެއިންއަށް މި މެޗުން މޮޅުވުމަށް ގިނަ ފުރުސަތު ތަކެއް ލިބުނެވެ. އެގޮތުން އެ ޓީމަށް ލިބުނު ޕެނަލްޓީ މޮރީނޯ އަށް ވަނީ ކާމިޔާބު ނުކުރެވިފަ އެވެ. ގޯލުގެ ކަނާތު ދަނޑިގައި ޖެހިފައި ނިކުތުމުންވެސް އެޓީމަށް ވަނީ ބޯޅަ ގޯލަށް ވައްދާލަން ފުރުސަތު ލިބި ނާކާމިޔާބު ވެފައެވެ.\nޕޮލެންޑަށްވެސް މި މެޗުން މޮޅުވުމަށް ރަނގަޅު ފުރުސަތު ތަކެއް ލިބުނެވެ. އެގޮތުން ލިބުނު ކައުންޓާ އެޓޭކް ގައި ލެވަންޑޮސްކީ މުޅިން ހުސްކޮށް ސްޕެއިންގެ ގޯލާއި ދިމާލަށް ދަނިކޮށް ޖޯޑީ އަލްބާ ވަނީ އޭނާ އަތުން ބޯޅަ ހޯދާފަ އެވެ.\nމެޗުގެ ދެވަނަ ގޯލު ޖަހާ ޕޮލެންޑަށް ނަތީޖާ ހަމަހަމަ ކޮށްދިނީ އެޓީމުގެ ގޯލް މެޝިން ރޮބާޓް ލެވަންޑޮސްކީ އެވެ. އޭނާ މި ގޯލު ޖަހާފައި ވަނީ ޖޮޒިވިއާކް ނަގައިދިން ހުރަހެއް ބޮލުން ޖަހާ ގޯލުގެ ތެރެއަށް ވައްދާލައިގެންނެވެ.\nއާދައިގެ މަތިން މި މެޗުގައި ވެސް ސްޕެއިން އިން ކުޅެފައި ވަނީ އެމީހުންގެ ރަސްމީ ކުޅުމެވެ. ގިނައިރު ބޯޅަ ހިފަހައްޓައިގެން ކުދި ތިރި ޕާސްތަކެއް ޖަހައިގެންނެވެ. ޕޮލެންޑުން މިމެޗުގައި ކުޅުނީ ބޮޑަށް ކައުންޓާ އެޓޭކިންގަ އެވެ.\nމި ނަތީޖާ އާއި އެކު ކުޅުނު ދެ މެޗުންވެސް އެއްވަރުވެ ސްޕެއިން އޮތީ ގްރޫޕުގެ ތިން ވަނައިގަ އެވެ. މިރޭ ދެން ކުޅުނު ޕޮލެންޑް އޮތީ މިރޭ ލިބުނު ޕޮއިންޓާއި އެކު ހަތަރު ވަނައިގަ އެވެ. އެއް ވަނައިގައި ސްވިޑެން އޮތީ ހަތަރު ޕޮއިންޓް ހޯދައިގެންނެވެ. ސްލޮވާކިއާ އޮތީ ދެވަނައިގައި ތިން ޕޮއިންޓު ލިބިގެންނެވެ.\nމިއާއެކު މުބާރާތުގެ ދެ ވަނަ ބުރަށް ދަތުރު ކުރުމަށް ދެން އޮތް މެޗުން މޮޅުވުން ސްޕެއިން މަޖުބޫރެވެ.\nސްވިޑެން ގްރޫޕުގެ އެއްވަނައަށް


" ހޫނ........... އަހަރެން ގުޅާނަމޭ ............. މައި މަތިން އަހަރެން ހަނދާން ނެތޭނެތަ........ އަހަރެން އަބަދުވެސް މައި މަތިން ހަދާންކުރާނަން " އަފްލަޙް މިހެން ބުނުމުން އޯކޭ އޭ ބުނުމަށްފަހު ، މިސްވާކަމަށް ބުނެ މައިޝާ ފޯނު ބޭއްވިއެވެ. ދުވަސްތައްމިގޮތުގައި މާޟީއާއި އެކުވެގެން ދާވަރަކަށް އަފްލަޙް އާއި މައިޝާގެ ގުޅުންވެސް\nމައިޝާ ( ދެވަނަބައި )\nލިޔުނީ : ޢަބްދުލް ޙަމީދު ޢަބްދުއްﷲ / ސޫރަޖު ބ. ހިތާދޫ | 26 ފެބުރުއަރީ 2013\n" ހޫނ........... އަހަރެން ގުޅާނަމޭ ............. މައި މަތިން އަހަރެން ހަނދާން ނެތޭނެތަ........ އަހަރެން އަބަދުވެސް މައި މަތިން ހަދާންކުރާނަން " އަފްލަޙް މިހެން ބުނުމުން އޯކޭ އޭ ބުނުމަށްފަހު ، މިސްވާކަމަށް ބުނެ މައިޝާ ފޯނު ބޭއްވިއެވެ.\nދުވަސްތައްމިގޮތުގައި މާޟީއާއި އެކުވެގެން ދާވަރަކަށް އަފްލަޙް އާއި މައިޝާގެ ގުޅުންވެސް ބަދަހިވަމުން ކުރިއަށް ދެއެވެ. މިގޮތުގައި މާގިނަ ދުވަހެއް ނުވެއެވެ. އެންމެފަހުން އެ ދެމެދުގައި އޮތް އެކުވެރިކަން ލޯތްބައްބަދަލުވެގެން ދާކަށް މާގިނަދުވަހެއް ނުވިއެވެ. ކޮންމެ މަހެއްގައި ލިބޭ އޮފް ޑޭގެ ދުވަސްތައް އަފްލަހް މާލެ ގައި ހޭދަކުރަން ފަށައިފިއެވެ. ދެލޯބިވެރިންގެ ބަދަލުވުންތައް އާޓިފިޝިއަލް ބީޗުގެ އިތުރުން މާލޭގެ މަޝްހޫރު ރެސްޓޯރެންޓް ތަކުގައިވެސް ކުރިއަށް ދާން ފަށައިފިއެވެ. ދެމީހުންގެ ގުޅުން ބަދަހިވަމުން ދިޔަ ދިޔަހެން މައިޝާ މާލެއައިސް ހުރި އަސްލު ބޭނުންވެސް ހަނދާނުން ފިލައިފިކަހަލައެވެ. މައިންބަފައިން ބުރަމަސައްކަތްކޮށްގެން ކިޔަވަން މާލެ ފޮނުވުމުން އެކަމާ އިހުމާލު ވެވެން ފަށައިފިއެވެ. އަފްލަޙްގެ ލޯބީގައި ޖެހި ދީވާނާ ވެވުމުންނެވެ. އަފްލަޙް ބުނި ކޮންމެ ކަމަކަށް މައިޝާ ހުންނަނީ ތައްޔާރަށެވެ. އެންމެފަހުން އަފްލަޙްގެ އެދުމަށް މަޝްހޫރު ގެސްޓްހައުސްތަކުގައި އަފްލަޙާއެކު ރޭގަނޑުގެ ގިނަވަގުތުތައް މައިޝާ ހޭދަކުރެވެން ފަށައިފިއެވެ. މައިޝާ އުޅޭ ގޭގައި ގެ ދައްތައަށް އެތައް ދޮގެއް ހެދުމަށްފަހުގައެވެ.\nބޭރުގައި ގިނަވަގުތު ހޭދަކުރާތީވެ، އެކަމާ ހިތްހަމަނުޖެހިގެން އެވާހަކަ މައިޝާ މާލޭގައި މައިޝާ ހުންނަ ގޭގެ ދައްތަ ދައްކައިފިއެވެ. އަދި ރަށަށް ގުޅާފައި މައިޝާގެ މައިންބަފައިން ކައިރީގަވެސް އެވާހަކަ ބުނެފިއެވެ. އެހެންކަމުން މައިޝާގެ މަންމަ ގުޅާފައި މައިޝާއަށް އެތަކެއް ނަޞޭހަތެއް ދިނެވެ. ކިޔެވުންނޫން އެހެންކަމަކާ ނޫޅުމަށް ނަޞޭހަތްތެރިވިއެވެ. ކިޔަވައިގެން ރަގަނޅުކުއްޖަކަށްވުމަށް އެދުނެވެ. ދައްތަމެންގެ ބަސްއަހައިގެން އުޅުމަށް ތަކުރާރުކޮށް ނަޞޭހަތްދިނެވެ.\nއެހެނަސް މައިޝާ ވަނީ އަފްލަޙްގެ ލޯބީގެ ޖާދޫގައި ރަގަނޅަށް ކަސްތޮޅުއެޅިފައެވެ. އެދެމީހުންވަނީ ދުވަހަކު ވަކިނުވެވޭނެފަދަ ގުޅުމަކުން ގުޅި ފައެވެ. އެހެންކަމުން މަންމަ ދެއްކިވާހަކައަކީ ކަހިރުވަކެކޭވެސް މައިޝާ ހިތަކަށް ނޭރިއެވެ.\n" ހަލޯ ... އަފޫ ........... ކޮބާ މިރޭ އާދެވޭތަ؟ ... " މައިޝާ ގުޅީ އޭނަގެ ލޯބިވެރިޔާ އަފްލަޙް އާއެވެ. ހީވަނީ އަފްލަޙް އާއި ބައްދަލުނުވެގެން ކެތްކުކުރެވިފައި ހުރި ހެންނެވެ. ވާނީވެސް އެހެންނެވެ. މިހާރު އަފްލަޙް އާއި ދުރުގައި ހުރުމަކީ މައިޝާއަށް ކުރެވޭނެ ކަމެއް ނޫނެވެ. އެހާވެސް ބޮޑަށް މައިޝާ އަފްލަޙް ދެކެ ލޯބިވެއެވެ. ނޫނެކެވެ. އޭނާގެ ލޯބީގެ ފިރުމުންތަކަށް އެދެވެއެވެ.\n" ހޫނ... ދެން ކޮންމެގޮތެއް ހަދާފަވެސް އަފޫ ދާނެއެއްނު މައި ކައިރިއަށް .......... އަފޫ ނުލާހިކު ލޯބިވޭ ވީއްޔަ މައި ދެކެ....... އެހެންވީމަ މިއުޅެނީ މިހާރުވެސް ރެޑީވާން ..... އެއިޓް ތާޓީގައި އަފޫ ހުންނާނީ އެތާގަ .. މިބުނީ އެއްކަލަ ގެސްޓް ހައުސްގައޭ .......... މައި އާދޭ އެގަޑިއަށް އެތަނަށް "\n" އަހަރެން އެކަނި .... އެކަމަކު ނުކެރޭނެ ..... އަފޫ އަށް އާދެވޭނެއެއްނު މައި ބަލާ ޕްލީޒް އަންނަށްޗޭ އެނގޭ ލޯބީ " މައިޝާ ބޮޑާހާކާލީ ކުޑަކުއްޖެއް ފަދައިންނެވެ.\n" ދެން އަޅެ މައީ އަންޑަސްޓޭންޑް ވެބަލަ . ޔޫގެ ދައްތަމެންނަށް ފެނުނީމަ ކަމަކު ނުދާނޭ ... އަހަރެން ބުނާގޮތް ހަދާ ބަލަ އެހެންނޫނީ ބަސްޓް ވެދާނެ " އަފްލަޙް އެތައް ގޮތަކަށް ވާހަކަ ދެއްކުމުން މައިޝާ އެންމެފަހުން އެކަން ގަބޫލުކޮށްފިއެވެ.\n"އެހެންވީމަ އަހަރެން ދާނަން އޯކޭ އެއްނު .. މިހާރު ހެޕީތަ " މައިޝާ އެހިއެވެ\n" ހޫނ އޯކޭ ... ހެޕީ .. އެހެންވީމަ މާލެ ގޮސްފަ އަހަރެން ގުޅާނަން ..... ލަވްޔޫ ބައި " އަފްލަޙް ފޯނު ބޭއްވިއެވެ.\n"އަދި ހާދަ ގިނައިރެއް އެބައޮތޭ ދޯ " ފެންވަރަން ފާޚާނާއަށް ވަންނަމުން މައިޝާއަށް ހިތާހިތުން ކިޔާލެވުނެވެ.\nމެންދަމު ބާރަގަޑި ބައި ހާކައްހާއިރެވެ. ފައިޞަލް (މައިޝާ ހުންނަގޭގެ ދައްތަގެ ފިރިމީހާ) ޑިއުޓީ ނިއްމާފައި ގެއަށް ދަނިކޮށް ، ފެނުނު މަންޒަރުން ހުއްޓުން އެރިއެވެ. މައިޝާ އާއި ކޮންމެވެސް ފިރިހެނަކު ވަރަށް ގައިގޯޅިގޮތަކަށް ގެސްޓްހައުސް އަކުން ނުކުމެގެން ދާތަން ފެނުމުންނެވެ. މައިޝާ މެން ހަދާގޮތެއް ބަލަން މަގުގެ އެއްފަރާތެއްގައި ސައިކަލު މަޑުކޮށްލައިގެން ފައިސަލް ކޮޑައިރުކޮޅަކު ހުރުމަށްފަހު ގެއާއި ދިމާއަށް ދިއުމަށް ދުއްވާލިއެވެ. އޭރު އޭނާގެ މޫނުމަތިން ހިތްހަމަނުޖެހުމުގެ އަސަރު ފާޅުވާންހުއްޓެވެ.\n"މައި ދެން އަހަރެން ދަނީ ........ ވަރަށް ލަސްވެއްޖެ އެއްނު ދޯ .......... މައި ހުންނަގޭގެ ގޯޅިގަނޑާ ހަމައަށްވެސް މިހުރީ އާދެވިފައި .... ދެންދަނީ " އަފްލަޙް ވާހަކަދެއްކީ މައިޝާ އާއެވެ.\n" އަދި މަޑުކޮށްބަލަ.....ލޯބީ .......... އަދި އެހާލަހެއް ނުވެއެއްނު............ މާދަމާ އެއީ ހުކުރޭ........ އަޅެ މިތާ ވާހަކަ ދައްކާލަން މަޑުކޮށްލާފައި ދޯ ދާނީ.." މައިޝާ ހުރީ އެހާއަވަހަށް އަފްލަޙް ފޮނުވާކަށެއް ނޫނެވެ.\n" ދެން މައީ........... މިހާރު މައި އައިފަހުންވެސް ކިހާއިރެއް ވެދާނެ ދެން ދޭ އަދި ގުޅާނަމޭ....... ލަވްޔޫ " އަފްލަޙް އެތަކެއް އާދޭހެއްކުރުމުން އެންމެފަހުން މައިޝާ ހިތާދެކޮޅަށް ނަމަވެސް ދިއުމަށް ހިނގައިގަތެވެ.\nމައިޝާ ގެއަށް ވެދުނުއިރު، އެހެން ރޭރެއާއި ޚިލާފަށް ދައްތައާއި ބޭބެ ސިޓިންރޫމްގައި ނުނިދާ ހުރުމުން ކުޑަކޮށް ސިހޭގޮތްވެ ހުއްޓުންއަރާގޮތްވިއެވެ. ދެމީހުންގެ މޫނަށް ބަލާލުމަށްފަހު މައިޝާ ހިނގައިގަތީ އޭނާގެ ކޮޓަރިއަށް ދިއުމަށެވެ.\n" މައިޝާ......... މިއޮށްދަންވަރު ކޮންތާކަށް ގޮސްފައި ތިއައީ" ދައްތަގެ އަޑަށް މައިޝާ ހުއްޓިފައި ދައްތައާއި ދިމާއަށް ބަލާލިއެވެ. ދައްތަގެ އަޑުގައި އެހެންޏާ ނުހުންނަ ހަރުކަށިކަމެއް ހުރިކަން މައިޝާ ދެނިގަތެވެ.\n" މައިޝާ ........ މައިޝާ އާއޭ ދައްތަ މިވާހަކަ ދައްކަނީ......... ކޮންތާކުންހޭތިއައީ" މައިޝާ އަގައިން ނުބުނުމުން ދައްތަގެ އަޑު ކުރިއަށްވުރެ ބާރުވިއެވެ.\n"އަ...އަ..އަހަ،،ރެން ... ދިޔައީ... ޓި...ޓިއުޝަނަށް... އެތާ ....... ރައްޓެހި ..ކުދިންނާއެކު ........ މަޖާކުރަން ތިބެވުނީ" މައިޝާ ދޮގު ހެދިއެވެ. އެދޮގު ފަޅާ އަރައިފިކަން ނޭންގި ހުރެގެންނެވެ. ދައްތަ ކައިރިން ފަސޭހަގޮތަކަށް ސަލާމަތްވެވޭނެ ކަމަށެވެ.\n" ދޮގު...... ހުސް ދޮގު ....... މައިޝާ ތިވަރަށް ދޮގުހަދަންޏާ ކިހިނެއްދެން ދައްތަމެންނަށް މައިޝާ ގެންގުޅެވޭނީީ....."\n" އަހަރެން ދޮގެއް ނުހަދަމޭ ދައްތާ ......... ކީއްކުރަންތަ އަހަރެން ދައްތަމެންނަށް ދޮގުހަދަންވީކީ " މައިޝާ ހަމަޖެހޭގޮތް ދައްކަމުން ވާހަކަ ދެއްކިއެވެ.\n" މައިޝާ ........ އަދިވެސް ދިއުޅެނީ އޮޅުވާލަންތަ ބޭބެ ދެކުނޭ މައިޝާ މިރޭ ފިރިހެނަކާއެކު ..."\n" ހޫނ... އެއީ އަހަރެންގެ ރައްޓެއްސެކޭ.......... މިތާ މަގުމަތިން ދިމާވެގެން އަހަރެން ވާހަކަ ދައްކާލަން މަޑުކޮށްލީ "\n" މައިޝާ މަޑުކުރޭ ...... ތިޔަބުނާ ރައްޓެއްސަކާ އެއްކޮށް މައިޝާ ގެސްޓް ހައުސަކަށް ދިއުމުގެ ބޭނުމަކީ ކޮބާ ........ މައިޝާ މޮޔަވީތަ....... އެއީ ތަ މައިޝާ އާއި މެދު މައިޝާގެ މައިންބަފައިން ކުރާ ފޮނި އުންމީދުތަކަކީ........ މައިޝާ ހެޔޮނުވާނެ ތިހެން އުޅޭކަށް .......... މައިޝާ މައިންބަފައިން ބުނާނީ ކީކޭ ދެނެއް އަހަންނަކަށް މައިޝާއެއް މިގެއަކު ނުބެހެއްޓޭނެ " ފާތުމަތު ފޯނުނެގިއެވެ . ދައްތަ އެއުޅޭނީ މަންމަމެންނަށް ގުޅަންކަން އެނގުމުން މައިޝާ އަކަށް ކެތެއްނުކުރެވުނެވެ.\n" ނޫން ... ނޫން .. ދައްތާ ... އެއްވެސް ވާހަކައެއް މަންމަމެން ކައިރީގައި ނުބުނައްޗޭ..... އަހަރެން ދެން ދުވަހަކުވެސް އެހެންނެއް ނޫޅޭނަން ޕްލީޒް ދައްތާ " މައިޝާ ގޮސް ދައްތަ ގައިގާ އޮޅުލައިގަތެވެ.\nއޭނާއަށް ޔަގީނެވެ. ދައްތައަށް ވަނީ ހުރިހާކަމެއް އެނގިފައެވެ. ދެން އޭނާ އެގެއަކު ނުބަހައްޓާނެއެވެ. މަންމަ މެންނަށް މިކަންތައްގަޑު އެގިއްޖެނަމަ އެމީހުންނަށް ވާނެ ގޮތްވެސް ނޭންގެއެވެ. ހިތާމައިން އެމީހުންގެ ހިތް ކުދިކުދިވެގެން ދާނެއެވެ. މައިޝާ އަށް ކުރި އުތުބާރާއި މައިޝާ އާއި މެދު ދެކުނު ހުވަފެންތަށް ވިއްސި ވިހާލިވެގެން ދާނެއެވެ. މިހުރިހާކަމެއް ހިތައްއެރުމާއެކު މައިޝާއަށް ބާރަށް ގިސްލަގިސްލާފައި ރޯންފެށުނެވެ.\nމައިޝާގެ މިއަޑެއް ފާތުމަތެއް ނޭއްސެވެ. ވާނީވެސް އެހެންނެވެ. މައިޝާގެ ވިޔާނުދާ ދިރިއުޅުމުގެ ސަބަބުން މައިޝާގެ މައިންބަފައިނާއި އެމީހުންނާއި ދެމެދުގައިވާ ދުވަސްވީ ރަޙުމަތްތެރިކަންވެސް ކިލަބުވެގެން ނުގޮސް ނުހުންނާނެކަންނޭންގެއެވެ. ރާޝިދާމެން ދެމަފިރިން ، މައިޝާ ކިޔަވަން މާލޭގައި ބެހެއްޓީ އެމީހުންގެވެސް އެދުމުގެ މަތިން ވަރަށް ބޮޑަށް އެމީހުންނަށް އިތުބާރުކުރާތީއެވެ. ފާތުމަތު ފޯނުކުރި ފުރަތަމަ ފަހަރު ފޯނު ރިންގ ވެވި ވެވިފަ ކެނޑުނީއެވެ. ވެދާނެއެވެ. ރަޝީދާ ނިދާފައި އޮތީއެވެ. އެހެންނަމަވެސް ދެވަނަ ފަހަރަށްވެސް ފާތުމަތު ގުޅާލިއެވެ. މިފަހަރު ދެތިން ފަހަރު ރިންގު ވާއިރަށް އެކޮޅުން ފޮނު ނަގައިފިއެވެ.\n" ހަލޯ . .. ރަޝީދާތަ . ވަރަށް ދެރަވޭ މިހެންބުނަންވެސް އެކަމަކު ... " ފާތުމަތު ބުނަން އުޅުނު ވާހަކަ ނުބުނެވެގެން ހުއްޓާލިއެވެ. އޭނައަށްވަނީ އެހާވެސް ފުން އަސަރުތަކެއް ކޮށްފައެވެ.\n" ކީކޭ ފާތުމަތު ބުނަންތިއުޅެނީ .... އެނެއްކަ ކިހިނެއްވީ .. މަގޭ މައިޝާއަށް ކަމެއްވީތަ " ރަޝީދާ ހާސްވެއްޖެއެވެ. ފާތުމަތު ބުނަންއެއުޅެނީ ކީއްކަމެއް ނޭންގިގެންނެވެ.\n" އަހަރެމެން ނަކަށް ... މައިޝާ މިގޭގައި ބެހެއްޓޭކަށް ނެތް . "\n" ކީކޭ ފާތުމަތު ......... ތިހެން ހަދާކަށް ނުވާނެއްނު ....... ކިހިނެއްވީތަ " ރަޝީދާ ހުރީ ވީގޮތެއް އޮޅުންފިލުވަން ކެތް މަދުވެފައެވެ.\nއެހެންކަމުން ފާތުމަތުވެސް އެއްވެސްކަމެއް ސިއްރުނުކޮއް ކަންހިގައި ދިޔަގޮތް ތަފްޞީލް ކޮށް ކިޔާ ދިނެވެ. ފާތުމަތު ވާހަކަ ދައްކައި ނިމުނު އިރު ރަޝީދާއަށް ހުރީ ހަމަރަގަނޅައްވެސް ރޮވިފައެވެ. ބުނާނެ އެއްޗެއް ނޭންގި ބަސް ހުއްޓެފައެވެ.\n" ހަލޯ . ރަޝީދާ .. ރަޝީދާއަހަރެން ދައްކާ ވާހަކަ އަޑު އެބަ އިވޭތަ " ރަޝީދާގެ ހަބަރެއް ނުވުމުން ފާތުމަތު ދެތިން ފަހަރަކު ރަޝީދާއަށް ގޮވާލިއެވެ.\n" ހޫނ .... އެކަމަކުވާދޯ ........ އަހަރެން ދިންހާ ތަރުބިއްޔަތޯ ...... ދިންހާ ނަޞޭހަތޯ ..... ކުރިހާ އާދޭ ހޯ އަހަރެމެން ދެމަފިރިން ދެކުނުހާ ހުވަފެންތަކޯ . މިކަންތައްކަނޑު ގެ ޚަބަރު ފަރުހާދަށް އެނިއްޖައްޔާ ރުޅިއައިސްގެން ހަދާނެ ގޮތެއްވެސް ނޭންގެ... ފާތުމަތު . އަޅެ މައިޝާ އެނބައުޅޭތަ މިހާރު ގޭގަ .... އޭނަ އަތަށް ފޯނު ދީބަލަ " ރޮވިފައި ވާހަކަ ދައްކަމުންދިޔަ ރަޝީދާ އެންމެފަހުން މައިޝާ އަތަށް ފޯނުދިނުމަށް އެދުނެވެ. އެހެންކަމުން މައިޝާ އަތަށް ފޯނުދިނުމަށްފަހު ،ފައިސަލަށް އައުމަށް އިސާރާތް ކޮށްލާފައި ފާތުމަތު ބަދިގެފަރާތައް ދިއުމަށް ހިނގައިގަތެވެ.\n'ހަލޯ ދަރިފުޅާ ........... " ރަޝީދާގެ ކުރަކިވެފައިވާއަޑު ޖެހުމާއެކު މައިޝާއަކަށް ކެތެއް ނުކުރެވުނެވެ. އަޑުން އަޑުނަގާފައި ރޮއިގަނެވުނެވެ. އެކަމަކުވެސް ވަގުތު ފާއިތުވީ ފަހުންކަން ގައިމެވެ.\n???????????? ???????? .. ???????????????????? ???????????????????? ???????????? .. ???????????? ???????????????????????? ???????????????????? ???????????????????????????????? ????????


Flat badhalukuraa meehunaai eku ehbasvun thakuga soi kuran fashaifi\nހިޔާ ފްލެޓް ޓަވަރުތައް: ފްލެޓް ބަދަލު ކުރަން ބޭނުންވާ ފަރާތްތަކާއި އެކުގައި އެއްބަސްވުންތަކުގައި ސޮއިކުރަން ފަށައިފި -- އަވަސް ފޮޓޯ: އަހުމަދު އަޝްހާދު އަބްދުﷲ (ޖެރީ)\nހިޔާ ފުލެޓްތައް ލިބުނު އެހެން ފަރާތްތަކުގެ ތެރެއިން ފްލެޓު ބަދަލުކުރަން އެދި ހުށަހަޅާފައިވާ ފަރާތްތަކާއި އެކު ހިޔާ އެއްބަސްވުމުގައި ސޮއިކުރަން ފަށައިފި އެވެ.\nއެޗްޑީސީގެ މީޑިއާ އޮފިޝަލު އަވަސް އަށް ވިދާޅުވީ ވިދާޅުވީ ފްލެޓް ބަދަލުކުރަން 400 މީހަކު އެދިފައިވާ ކަމަށެވެ. އަދި އެ ފަރާތްތަކާއި އެކުގައި މިއަދު ސޮއިކުރަން ފަށާފައިވާ ކަމަށެވެ. އެ މަސައްކަތް ކުރިއަށް ދާނީ ހުޅުމާލޭގެ ހުރަވީ ސްކޫލްގައި ކަމަށް ވެސް ވިދާޅުވި އެވެ.\nހިޔާ އެއްބަސްވުމުގައި އެންމެ ފުރަތަމަ ސޮއިކުރުމަށް ތާވަލު ކުރެވިފައިވަނީ އެއްބަސްވުން ތައްޔާރުކުރަން ކޮންމެހެން ބޭނުންވާ މައުލޫމާތު، ފުރިހަމަކޮށް އެ ކޯޕަރޭޝަނަށް ހުށަހަޅާފައިވާ ފަރާތްތަކުގެ ތެރެއިން މި މަހުގެ ނުވަވަނަ ދުވަހުގެ ނިޔަލަށް މައުލޫމާތު ކަށަވަރުކޮށް ނިމިފައިވާ ފަރާތްތަކާއި އެކުގަ އެވެ.\nއަދި އެކި ސަބަބުތަކާއި ހުރެ މައުލޫމާތު ފުރިހަނުކޮށް ތިބި ފަރާތްތަކުގެ މައުލޫމާތު ކަށަވަރު ކުރުމުގެ މަސައްކަތް އެޗްޑީސީން ދަނީ ކުރަމުންނެވެ. މައުލޫމާތު ސާފުވުމާއި އެކު އެއްބަސްވުމުގައި ސޮއިކުރުމަށް ފުރުސަތު އެ ފަރާތްތަކަށް ލިބޭނެ އެވެ.\nހިޔާ އެއްބަސްވުންތަކުގައި ސޮއިކުރަން ފަށާފައިވަނީ މިދިޔަ ޖުލައި މަހުގަ އެވެ. ފްލެޓްތައް ލިބުނު 5000 އަށް ވުރެ ގިނަ މީހުން އެއްބަސްވުންތަކުގައި ވަނީ ސޮއިކޮށްފަ އެވެ. މިހާރު ފްލެޓްތަކުގެ ވެރިފަރާތްތަކުން އަންނަނީ ފިނިޝިންގެ މަސައްކަތްތައް ކުރަމުންނެވެ. އަދި ބައެއް މީހުން މިހާރު ވަނީ އެތަނަށް ދިރިއުޅުންވެސް ބަދަލުކޮށްފަ އެވެ.\nފްލެޓްތަކުގެ ފިނިޝިންގެ މަސައްކަތްތައް ކުރުމަށް ދީފައިވަނީ ހަތަރު މަހުގެ މުއްދަތެކެވެ. ހިޔާ ފްލެޓްގެ ކޮންމެ އެޕާޓްމެންޓެއްގެ ކުލީގެ ގޮތުގައި ނަގަން ސަރުކާރުން ނިންމާފައިވަނީ މަހު ކުލީގެ ގޮތުގައި 7500 ރުފިޔާ އަދި މެއިންޓަނެންސް ފީގެ ގޮތުގައި 1000 ރުފިޔާ ހިމެނޭހެން ޖުމްލަ 8500 ރުފިޔާ އެވެ.\nއެޗްޑީސީ ހިޔާ މަޝްރޫއު ހިޔާ މަޝްރޫއު + އެންމެނަށް ހިޔާ ކަށަވަރު މަޝްރޫއު\nހިޔާ ފްލެޓްތަކަށް ބަހުގެ ހިދުމަތް ދޭން ފަށައިފި


SunOnline: Covid-19: Male city gai fihaara thakaai takeaway hidhumai 24 gadi iru dhinun mana kohffi\nކޮވިޑް 19: މާލޭ ސިޓީގައި ފިހާރަތަކާއި ޓޭކްއަވޭ ހިދުމަތް 24 ގަޑިއިރު ދިނުން މަނާކޮށްފި\nނަޖާހު މަސްއޫދު 01 Apr 2020, 04:57\nބަޔަކު ފިހާރައެއްގެ ތެރޭގައި ބައެއް ޕްރޮޑަކްޓްތައް ބަލާލަބީ -- ސަން ފައިލް ފޮޓޯ\nމާލެ، ވިލިމާލެ، އަދި ހުޅުމާލޭގައި ފިހާރަތަކާއި ރެސްޓޯރެންޓު އަދި ކެފޭތަކުގެ ޓޭކްއަވޭ ހިދުމަތް 24 ގަޑިއިރު ދިނުން ހެލްތު ޕްރޮޓެކްޝަން އެޖެންސީ (އެޗްޕީއޭ)އިން މަނާކޮށްފި އެވެ.\nކޮރޯނާވައިރަސް، ކޮވިޑް19އާ ގުޅިގެން މިމަހުގެ 12 ވަނަ ދުވަހު ސަރުކާރުން ވަނީ 30 ދުވަހަށް އާންމު ސިއްހަތުގެ ކުއްލި ނުރައްކަލުގެ ހާލަތު އިއުލާންކޮށްފަ އެވެ. ސިއްހީ ކުއްލި ނުރައްކަލުގެ ހާލަތުގައި އާންމު ސިއްހަތު ރައްކާތެރިކުރުމަށް ވަކި ގޮތްތަކަށް އަމަލު ކުރުމަށް އެންގުމުގެ ގާނޫނީ ބާރު ޑިރެކްޓާ ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރަށް ލިބިގެންވެ އެވެ.\nއެ ބާރުގެ ދަށުން މިއަދު ފަތިހު އޭނާ ވަނީީ އިތުރު އަމުރުތަކެއް ނެރެފައެވެ. އޭގެ ތެރެއިން އެއް އެންގުމުގައި ވަނީ މާދަމާ މެންދުރު 12:00 އިން ފެށިގެން، މާލޭ ސަރަހައްދުގެ ފިހާރަތައް ރޭގަނޑު 11:00 އިން ފެށިގެން ހެނދުނު 6:00 އަށް ބަންދުކުރުމާއި، އަދި ކެފޭ ރެސްޓޯރަންޓާއި ހޮޓާ ފަދަ ކާބޯތަކެތީގެ ހިދުމަތް ދޭ ތަންތަނުން ފޯރުކޮށްދޭ ޓޭކްއަވޭ ހިދުމަތްތައް ރޭގަނޑު 12:00 އިން ހެނދުނު 6:00 އަށް މެދުކަނޑާލުމަށެވެ.\nއޭގެ އިތުރުން މާލޭ ސަރަހައްދުގައި ކުރިއަށްދާ އެންމެހާ އިމާރާތް ކުރުމުގެ މަސައްކަތްތައްވެސް ހަވީރު 5:00 އިން ފެށިގެން ހެނދުނު 6:00 އަށް ހުއްޓާލަން އަންގާ ކަމަށް އެ އެންގުމުގައިވެއެވެ.\nމި އެންގުންތައް ނެރެފައި ވަނީ މުއްދަތެއް ނެތް ގޮތަށެވެ. އެހެންކަމުން، މި އުސޫލުތަކަށް ބަދަލު އަންނާނީ ކަމާ ބެހޭ ފަރާތްތަކުން ވަކި ގޮތެއް އެންގުމުންނެވެ.\nމި އެންގުންތަކުގެ އިތުރުން ޑިރެކްޓާ ޖެނެރަލް އޮފް ޕަބްލިކް ހެލްތު މިއަދު ފަތިހު އިތުރު އަމުރުތަކެއްވެސް ވަނީ ނެރުއްވާފައިވެއެވެ. އޭގެ ތެރޭގައި ވަކި ގޮތެއް އަންގަންދެން މާލޭ ސަރަހައްދުގައި ހަވީރު 5:00އިން ފެށިގެން ރޭގަނޑު 8:00އަށް މީހުން މަގުމަތީގައި އުޅުމާއި، އެއްގަމު އުޅަނދުތައް ދުއްވުން މަނާ ކުރާ އެންގުމެއްވެސް ހިމެނެއެވެ.\nރާއްޖޭގައި މިހާތަނަށް ކޮވިޑް-19އަށް ޕޮޒިޓިވްވެފައި ވަނީ 18 މީހެކެވެ. އޭގެ ތެރެއިން 13 މީހުން ބަލިން ރަނގަޅުވެފައިވާއިރު، ވައިރަހަށް ޕޮޒިޓިވްވުމުގެ ކުރިން ދެ މީހަކު ވަނީ ރާއްޖެއިން ފުރައިފައެވެ. މިހާރު ރާއްޖޭގައި ކޮވިޑް-19އަށް ފަރުވާ ދެމުން ދަނީ އިނގިރޭސިވިލާތުން އައި ތިން ދިވެއްސަކަށެވެ.


Mexico aa gulhey border bandhukuraanekamuge inzaaru\nމެކްސިކޯއާ ގުޅޭ ބޯޑަރު ބަންދުކުރާނެކަމުގެ އިންޒާރު\nއެމެރިކާގެ ދެކުނު ބޯޑަރު ބަންދުކޮށްފިނަމަ، މެކްސިކޯއާއެކު ވިޔަފާރިކުރާ ގިނަ ކުންފުނިތަކަށާއި ފެކްޓަރީތަކަށް ބޮޑެތި ގެއްލުންތައް ވާނެކަމަށް ވިޔަފާރިވެރިން ވަނީ ބުނެފައި. -- ފޮޓޯ: އޭއެފްޕީ\nވޮޝިންގްޓަން (މާޗް 30) - ގަވައިދާ ހިލާފަށް އެމެރިކާގެ ބޯޑަރު ހުރަސްކުރާ މީހުން ނުހުއްޓުވައިފިނަމަ، އެމެރިކާއާ މެކްސިކޯ ގުޅޭ ބޯޑަރުގެ ބޮޑުބައެއް އަންނަ ހަފްތާގެ ތެރޭގައި ބަންދުކުރާނެކަމުގެ އިންޒާރު އެމެރިކާގެ ރައީސް ޑޮނަލްޑް ޓްރަމްޕް އިއްޔެ ދެއްވައިފި އެވެ.\n"އޭގެ މާނައަކީ މެކްސިކޯ އާއެކު ކުރާ ވިޔަފާރިވެސް ހުއްޓިގެންދާނެ،" ނޫސްވެރިއަކު ކުރި ސުވާލަކަށް ޖަވާބު ދެއްވަމުން ޓްރަމްޕް ވިދާޅުވި އެވެ.\n"އަހަރެމެން ބޯޑަރު ވަރަށް ދިގު މުއްދަތަކަށް ބަންދުކުރާނަން. މިއީ ސަމާސާއެއް ނޫން."\nޓްރަމްޕްގެ އިންޒާރާއި ގުޅިގެން ވައިޓް ހައުސް އިން އަދި ރަސްމީކޮށް އެއްޗެއް ބުނެފައެއް ނުވެ އެވެ. ނަމަވެސް، ޓްރަމްޕްގެ ނިންމެވުމުގައި ވައިގެ ދަތުރުފަތުރުތައް ވެސް ހިމެނޭކަމެއް އަދި ސާފުވާގޮތް ވަނީ ނުވެފަ އެވެ. އެމެރިކާގެ ދެކުނު ބޯޑަރު ބަންދުކޮށްފިނަމަ، މެކްސިކޯއާއެކު ވިޔަފާރިކުރާ ގިނަ ކުންފުނިތަކަށާއި ފެކްޓަރީތަކަށް ބޮޑެތި ގެއްލުންތައް ވާނެކަމަށް ވިޔަފާރިވެރިން ވަނީ ބުނެފަ އެވެ.\nއެ އިންޒާރާއި ގުޅިގެން މެކްސިކޯ ސަރުކާރުން ބުނީ، އިންޒާރުދީގެން ހާސިލުވާނެކަމެއް ނޯންނާކެމަށާއި، ގަވައިދާ ހިލާފަށް އެމެރިކާއަށް މީހުން އެތެރެވާ މައްސަލަ ހައްލުކުރަން އެކަށީގެންވާ މަސައްކަތްތަކެއް މިހާރުވެސް ކުރެވޭ ކަމަށެވެ.\nމިދިޔަ ހަފްތާގައި، އެމެރިކާ އާއި މެކްސިކޯ ގުޅޭ ބޯޑަރުގައި ފާރެއް ރޭނުމުގެ މަޝްރޫއުއަށް ބޭނުންވާ ބަޖެޓު ހޯދުމަށް ޓްރަމްޕް އިއުލާނުކުރެއްވި ކުއްލި ހާލަތު ހުއްޓުވުމަށް އިދިކޮޅު ޑިމޮކްރެޓުން އިސްވެ ފާސްކުރި ގަރާރު އެމަނިކުފާނު ކުރެއްވި ވީޓޯ ހުއްޓުވަން ބޭނުންވި އަދަދަށް ވޯޓު ހަމަނުވެ ވަނީ ފެއިލްވެފަ އެވެ.\nޓްރަމްޕްގެ ވީޓޯ ހުއްޓުވަން އިދިކޮޅު ޑިމޮކްރެޓުން ކޮންޓްރޯލްކުރާ ހައުސްގައި ނެގި ވޯޓުގައި 248 މެމްބަރުން އެއްކޮޅަށް ވޯޓު ދިން ނަމަވެސް، ތިން ބައި ކުޅަ ދެބައި ހަމަކުރަން ބޭނުންވަނީ 286 ވޯޓެވެ.\nކުއްލި ހާލަތު އިއުލާނުކުރައްވާފައިވަނީ، ޓްރަމްޕްގެ އިންތިހާބުގެ ކެމްޕެއިންގެ ތެރެއިން ވައުދުވެވަޑައިގެންފައިވާ ފާރު ރޭނުމަށް ބޭނުންވާ 5.7 ބިލިއަން ޑޮލަރު ދިނުމަށް ކޮންގްރެސް އިން ދެކޮޅު ހެދުމުންނެވެ.\nކުއްލި ހާލަތުގައި، އަސްކަރީ މަޝްރޫއުތަކަށް ބަޖެޓު ހޯދުމުގެ ބާރަށް ރައީސަށް ލިބިވަޑައިގަންނަވަ އެވެ.\nޓްރަމްޕްގެ ވީޓޯ ހުއްޓުވަން އިސްނެގި ޑިކޮމްރެޓުން ތަކުރާރުކޮށް ބުނަމުންދަނީ، އެ ފާރަކީ ބޭކާރު ހަރައްދެއް ކަމަށާއި، ކުއްލި ހާލަތުގެ ދަށުން އެ ފައިސާ ހޯއްދުމަކީ މަގާމުގެ ބާރު ނަހަމަގޮތުގައި ބޭނުންކުރުން ކަމަށެވެ.\nބޯޑަރުގައި ފާރު ރޭނުމަށް އެއް ބިލިއަން ޑޮލަރުގެ ބަޖެޓެއް ޕެންޓަގަނުން މިހާރު ވަނީ ކަނޑައަޅައިފި އެވެ.\nކުއްލި ހާލަތު ހުއްޓުވަން އެމެރިކާގެ އިދިކޮޅުގެ ގަރާރެއް


25 Aharuge Zayaan: Kulhadhaana Flight Captain Eh! - Vaguthu\nޕައިލެޓުންނަކީ ވަރަށް ބޮޑު ޒިންމާއެއް ނަގައިގެން ވަޒީފާ އަދާކުރާ ބައެކެވެ. އެތައް އަހަރެއްގެ ތަމްރީން ތަކަކަށްފަހު ކުރާ ހިތްވަރުން ފްލައިޓް ދުއްވުމުގެ ލައިސަންސް ލިބޭއިރު ޕައިލެޓުންނަކީ ވަޒީފާގެ ގޮތުން އާއިލާއާ ދުރުގައި މަސައްކަތް ކުރަން ޖެހޭ ބައެކެވެ. އަދި އުދުހުމަކީ ޕްއިލެޓުންގެ ވަޒީފާގެ މުހިންމު އެއްބައެވެ.\nވެރިރަށް މާލެ އަށް އުފަން އުމުރުން 25 އަހަރުގެ ޒަޔާން ޝަކީބަކީ ކުޑައިރުއްސުރެ ބޮޑެތި ވެހިކަލްތައް ދުއްވުމަށާއި އޭވިއޭޝަން ދާއިރާއަށް ޝައުގުވެރިކަން ހުންނަ ޒުވާނެކެވެ. އޭނާ ޕައިލެޓަކަށް ވުމަށް ދެކެމުން އައި ހުވަފެން ހަގީގަތަކަށްވީ އަމިއްލަ ހިތްވަރުންކަން ޔަގީނެވެ.\nޒަޔާން ބުނީ އޭނާގެ ހުވަފެން ހަގީގަތަކަށް ހެދުމުގައި އެންމެ ބޮޑު އެހީތެރިކަމެއް ލިބުނީ އޭނާގެ މައިންބަފައިންގެ ފަރާތުންނެވެ. ގާތް ރައްޓެހީން އަދި އެކީގައި ކިޔެވި ކުދީންގެ އެހީތެރިކަން ވެސް ވަރަށް ބޮޑަށް ލިބުނު ކަމަށް ޒަޔާން ބުންޏެވެ.\nޒަޔާންއަކީ ޑޭޝް 8 ސީރީސް 200 އަދި 300 ގެ ޕައިލެޓެކެވެ. އޭނާ ކުރިޔަށް އޮތް ތަނުގައި ބޭނުންވަނީ މިއަށްވުރެ ބޮޑު ފްލައިޓެއް ދުއްވާށެވެ.\nޒަޔާން ބުނީ ގިނަ މީހުން ޕައިލެޓުންގެ މަސައްކަތުގެ އަގު ވަޒަން ކުރާ ކަމަށެވެ. އަދި ގިނަ މީހުންގެ ފަރާތުން ވަރަށް ފައްސި ހިޔާލުތައް ލިބޭ ކަމަށް އޭނާ ބުންޏެވެ. އަދި މަދު ބަޔަކު ދެކޭ ގޮތުގައި ޕައިލެޓުންގެ މަސައްކަތަކީ ވަރަށް ފަސޭހަ މަސައްކަތެއް ކަމަށް ބުނެ ފާޑު ކިއާކަން ފާހަގަކުރިއެވެ.\n"ބައެއް މީހުން ހީކުރާ ގޮތުގައި ޕައިލެޓުން ތިބެނީ އޮޓޯޕައިލެޓަށް ލައިގެން ގޮނޑީގައި އިށީންދެގެން. މީހުންނަށް ނޭނގޭ އަސްލު ހަގީގަތުގައި މި މަސައްކަތުގެ ބުރަކަން. އެގޮތުން މޫސުން ގޯސް ދުވަސްތަކުގައި ފްލައި ކުރުން އެއީ ވަރަށް ބޮޑު ޗެލެންޖަކަށްވޭ. އަދި ޕްލޭނާ އެއްގޮތަށް ކަންކަން ނުދާ ގޮތްވެސް ވޭ." ޒަޔާން ކިޔަދިނެވެ.\nކުޑައިރުއްސުރެ ދެކެމުން އައި ހުވަފެން ހަގީގަތަކަށް ހެދުމަށް ވަރަށް ހިތްވަރާއި ބުރަ މަސައްކަތް ޒަޔާން ކޮށްފައިވާ އިރު ވަރަށް ހަގު އުމުރެއްގައި ފްލައިޓްގެ ކެޕްޓަނަކަށް ވުމީ ޒަޔާންއަށް ހޯދުނު ބޮޑު ކާމިޔާބީ އެކެވެ. އަދި މިއަދާ ހަމައަށް އައުމަށް ކިޔެވުމުގެ އިތުރުން ކުރި މަސައްކަތްވެސް ބުރަކަން ޒަޔާން ފާހަގަ ކުރިއެވެ. އޭނާއަކީ ރާއްޖޭގައި ހިމެނޭ އެންމެ ޒުވާން ޕައިލެޓުންގެ ތެރެއިން އެކަކެވެ.\nޒަޔާންގެ އެންމެ ހަނދާނުން ނުފިލާ ދެ ދުވަހަކީ ފުރަތަމަ ހދ. ކުޅުދުއްފުއްޓަށް ދިޔަ ދުވަހާއި ކެޕްޓަނަކަށް ވި ދުވަސް ކަމަށް އޭނާ ބުންޏެވެ.\nބައެއް މީހުން ދެކޭގޮތުގައި އުދުހުމަކީ ވަރަށް އުނދަގޫ އަދި ބިރުވެރި ކަމެކެވެ. ޒަޔާން ބުނީ އުދުހުމަކީ ތިއަރީއަށްވުރެ ފަސޭހަ ކަމެއް ކަމަށެވެ. އެންމެ އުނދަގުލީ ރެގިއުލޭޝަން ކިޔަވަން ކަމަށް ޒަޔާން ބުންޏެވެ.\nމީގެ އެއް އަހަރު ކުރިން، 2019 އިން ފެށިގެން ދުނިޔެއަށް ފެތުރެމުންދާ ކޮވިޑް-19 ގެ އާލަމީވަބާގެ ސަބަބުން ގެއްލުން ލިބުނު އެއް ސިނާއަތަކީ ފަތުރުވެރިކަމުގެ ސިނާއަތެވެ. މިކަމުގެ އަސަރު އޭވިއޭޝަން ދާއިރާއަށްވެސް ކޮށްފައިވާއިރު މިހާރުގެ ހާލަތަށް ބަލައި ކުރިޔަށް އޮތް ތަނުގެ ހާލަތު ރަނގަޅުވެ އަލުން އުދުހުންތައް އޮޕަރޭޓް ކުރަން ފެށުމުން އިތުރު ޕައިލެޓުންނަށްވެސް ބޭނުންވާނެ ކަމަށް ޒަޔާން ބުންޏެވެ.\nޕައިލެޓަކަށް ވުމަށް ބޭނުންވާ ނަމަ ވަރަށް އަހުލާގު ރަނގަޅު މީހަކަށް ވާންޖެހޭނެ ކަމަށް ޒަޔާން ބުންޏެވެ. އަހުލާގަކީ ކޮންމެ ވަޒީފާއެއް އަދާކުރިކަމުގައި ވިޔަސް ކޮންމެ މީހެއްގެ ގައިގައިވެސް ހުންނަން ޖެހޭ މުހިންމު ސިފައަކަށް ވާއިރު މި ދާއިރާއިން ކުރިޔަށް ދިއުމަށް ގަދައަޅައި މަސައްކަތް ކުރުމަކީ މުހިންމު ކަމެއް ކަމަށް ޒަޔާން ބުންޏެވެ.\nކުރީއްސުރެ ބައެއް މީހުން ދެކޭ ގޮތުގައި ޕައިލެޓްކަން ކުރެވޭނީ ފިރިހެނުންނަށް އެކަންޏެވެ. އަދި އަންހެނުން މި ދާއިރާއަށް ނުކުތުމަކީ އެއްގޮތަކަށްވެސް ކޮށްގެންވާނެ ކަމެއް ނޫންކަމަށް ބައެއް މީހުން ދެކެއެވެ. މިއީ ބޯދާ ވިސްނުން ގެންގުޅޭ މީހުންގެ ހިޔާލަކަށްވާ އިރު ޕައިލެޓުންގެ ގޮތުގައި ދިވެހި އަންހެން ޕައިލެޓުން ތިބިކަން އުފަލާއެކު ފާހަގަ ކުރާ ކަމަށް ވެސް އޭނާ ބުންޏެވެ.\nޒަޔާން ބުނާ ގޮތުގައި ޕައިލެޓްކަން ކިޔަވާ އަންހެން ކުދިން ދުވަހުން ދުވަހަށް ދަނީ އިތުރުވަމުންނެވެ. އަދި މިއީ ރަނގަޅު ކަމެއް ކަމަށް އޭނާ ދެކެއެވެ. އަދި ޕައިލެޓްކަން ކިޔެވުމަށް ފުރުސަތު ހުޅުވާލާފައި އޮންނައިރު ވަކި ޖިންސެއް އެކަމުގައި ތަފާތު ނުކުރާކަން ވެސް ޒަޔާން ފާހަގަ ކުރިއެވެ.\nޕައިލެޓެއްގެ އިތުރުން ޒަޔާން އަކީ ކުރެހުމަށާއި ފޮޓޯނެގުމަށްވެސް ވަރަށް ޝައުގުވެރިކަން ހުންނަ ޒުވާނެކެވެ. ޒަޔާން ކުރަހާފައިވާ ގިނަ ކުރެހުންތައް މިހާރު އަތުގައި ނެތް ކަމުގައި ވިޔަސް އޭނާ ނަގާފައިވާ ފޮޓޯތަކާއި ވީޑިއޯތައް އޭނާގެ އިންސްޓަގްރާމުގައި އެބަ ހުއްޓެވެ. އެ ފޮޓޯތަކާއި ވީޑިއޯތަކުގައި އުދުހުމުގެ ތެރޭގައި ނަގާފައިވާ ހިތްގައިމު މަންޒަރުތައް ހިމެނެއެވެ.\nޒަޔާން ނަގާފައިވާ ގިނަ ފޮޓޯތަކުގައި އިރުއޮއްސޭ މަންޒަރު ގިނައިން ފެނިގެންދާއިރު ޒަޔާންގެ ފޮޓޯ ނެގުމުގެ ކުޅަދާނަކަން ފޮޓޯތަކުން ހާމަވެއެވެ. އަދި ޕައިލެޓަށް ވުމުން ފްލައިޓުގައި ހުރެ އިރުއޮއްސޭ މަންޒަރާއި އިރުއަރާ މަންޒަރު ހަމަލޮލުން ރީއްޗަށް ބަލާލަން އެންމެންވެސް ބޭނުންވާނެކަން ޔަގީނެވެ.\nޖޫން 23, 2021 11:19\nމާ ޝާ ﷲ! ޒުވާން ޕައިލެޓް ޒަޔާނަށް، ﷲ ގެ ޙަޒްރަތުން ރައްކާތެރި ކަމާއި، އިތުރު ކާމިޔާބު މިންވަރު ކުރައްވަވާށި! އާމީން.\nކޮންމެ ދަތުރެއްގައި ވެސް ފެށުމުގެ ކުރިންނާއި، ދަތުރުމަތީގައި ވެސް، ފުރުޞަތު ލިބުނު ވަރަކުން ދަތުރު ދުޢާ ކިޔަށްޗެވެ!\nމާލެއަށް އުފަން ވިޔަސް އައްޑޫ ބައްޕައެއްކަން ޔަގީން\nޖޫން 23, 2021 19:40\nކޮން އައްޑޫ އެއް ދިވެއްސަކަށް ވީތީ ފަހުރު ވެރިވަން\nޖޫން 25, 2021 13:46\nގޫބައްޑާ އައިލެންޑް އެއީ މޮޔައިން އުޅޭ ތަނެއް.\nޖޫން 23, 2021 14:25\nމޮޅު ކުއްޖެއް، ރަގަޅު ކުއްޖެއް އެހާމެ ބަސް އަހާ ކުއްޖެއް. ﷲ ޒަޔާން އަށް އިތުރު ކުރިއެރުން ދެއްވާށި. އާމީން.\nޖޫން 23, 2021 15:30\nމާޝާﷲ! ދަތު ރު ދުޢާ ކިޔައްޗޭ އިނގޭ 😊ޕް ރައުޑް އޮފް ޔޫ .\nޖުލައި 8, 2021 14:44\nޕްރައުޑް !! ލަވްޔޫ